
Praefalio  auloris  ad   V  priores  epigranimafum  libros, 
editos  MDGCXXXVII. 


Post  edita  diversa  specimina  in  festivo  et  joculari  isto 
scribendi  genere,  quod  popularium  haud  levem  mihi  favo- 
rem  peperit,  cumque  non  absque  voluptate  quadam  mani- 
bus  eorundem  teri  viderem  satyras  et  fabulas  et  poemata, 
quorum  conspectum  exhibui  in  praecedentibus  epistolis,  sta- 
tui  horis  subsicivis  fallendi  temporis  gratia  et  epigrammata 
quaedam  latine  conari,  visurus,  quid  in  isto  scribendi  genere 
auxilii  a  Musis  expectari  posset.  Eo  intuitu  condita  sunt 
disticha  nonnulla,  quse  cum  haud  spernenda  visa  sint  ami- 
co,  cui  dedi  legenda,  intermissum  jam  dudum  impetum  re- 
sumere  ac  in  conamine  persistere  jubent.  At,  dum  ita 
fallendi  temporis  gratia  illudo  chartis,  haud  advertenti  ad 
istam,  quam  vides  molem,  creverunt.  Dubius  tamen  diu 
eram,  an  ederem,  praesertim  cum  ob  turbas  istas  ac  pro- 
cellas,  quas  cierunt  fabellae  ac  carmina  aculeata,  nuntium 
his  Musis  mittere  jam  dudum  decreveram.  At  hsesitationeni 
istam  expugnarunt  amici,  qui,  perlecto  integro  opere,  de- 
lectare  potius  ac  instruere,  quam  pungere  epigrammata 
mea  judicarunt.  Horum  judiciis  fretus,  bibliopolse  duobus 
abhinc  annis  novam  editionem  epistolae  meae  molienti  car- 
mina  haec  dedi  edenda. 

Non  deerunt,  qui  et  hos  meos  conatus  oblique  inter- 
pretentur;  at  spero  quoque  non  defuturos,  qui  aliter  judi- 
cabunt,  praesertim  cum  e  continuatione  laborum  eorum  tan- 
dem  animadverterint,  qualis   sit    animus    scribentis.    et    cur 

tot  molestiae  subeantur,  nempe  eum  solum  in  finem,  ut 
specimina  dentur  operum  quorundam  imprimis  elegantiorum, 
quorum  defectum  objicere  nobis  solitae  sunt  vicinae  gentes, 
et  ut  habeat  patria,  quo  crisi  huic  obviam  eatur. 

Et  sane  hic  fuit  unicus  scribendi  scopus;  nam  pere- 
grinationibus  meis  defunctus,  cum  animadverterim  inter  tot 
egregios  poetas,  quos  septentrio  noster  produxit,  nemini  in 
mentem  venisse  comicum  aliquod  poema  fingere,  statui  ad 
exemplum  aliarum  gentium  in  ea  scribendi  arte  memet  ex- 
periri,  et  conditum  est  a  me  n^tissimum  istud  poema  He- 
roico-Comicum,  cujus  mentio  fit  in  epistola.  Successus 
hujus  operis  ad  alios  defectus  supplendos  et  ad  nova  ex- 
hibenda  specimina  me  acuit.  Hinc  satyrae,  mox  comcediae 
a  me  elaboratae  prodierunt.  Porro,  cum  studium  juris  na- 
turae  plerisque  ignotum  viderem,  etiam  hanc  inopiam  sub- 
levare  aggressus,  systema  quoddam  juris  naturae  et  gentium 
Danico  idiomate  exaravi.  Eodem  etiam  intuitu  conditum 
est  opus  istud,  quod  statum  civilem  et  ecclesiasticum  utri- 
usque  regni  complectitur.  Imperfecta  et  confusa  erat 
historia  Daniae,  restabant  lacunae  supplendae  et  suppletae  a 
me  quodammodo  sunt  edita  nuper  historia  Danica  in  tria 
volumina  descripta,  Iisdem  stimulis  excitor  ad  scribendam 
historiam  ecclesiasticam,  cum  nil  praeter  steriles  quosdam 
annales  heic  editum  constet. 

Hinc  continuati  istius  laboris  verus  scopus  omnibus 
tandem  innotuit,  et  ringi  cessarunt  censores  mei,  cum  vi- 
derint,  non  ex  petulantia  et  lascivia  profluere  tot  scripta 
jocularia,  sed  indolem  potius  ac  ingenium  me  argumento 
accomodare,  ex.  gr.  nugari  et  sales  effundere  in  operibus, 
quae  nugas  ac  sales  poscunt,  severo  vero  ac  atroci  stylo 
uti;  quando  rei  scribendae  lex  et  necessitas  ita  jubet. 

Et  cum  haec  ita  sint  comparata,  erubescere  debent 
ii,  qui  conamina  mea  toties  sufflaminare  aggressi  sunt;  et 
apud  posteros  male  forsitan  audient,  qui  viro  de  patria 
bene  mereri  cupienti  tot  molestias  exhibuerunt  et  adhuc 
exhibent. 


Quod  novissimum  hoc  opus  spectat,  testor  nullius  au- 
toritate  aut  consilio  impelli  me  potuisse  ad  epigrammata 
aculeata  edenda.  Sed,  cum  potior  eorundem  pars  jam 
aliquot  abhinc  annis  elaborata  sit,  non  tam  scribo,  quam 
olim  scripta,  ne  pereant,  edo.  Fateor  nobis  non  defuisse 
epigrammatum  scriptores.  Instar  omnium  mihi  est  noster 
Harderus,  quem  ipsi  Oweno  ob  acumina,  sales  et  elegan- 
tiam  styli  praeferre  non  dubitavi.  Sed  paucula  tantura 
istius  autoris  in  eo  genere  extant  epigrammata,  plurima 
enim  panegyrica  sunt,  licet  tanta  arte  ac  Venere  concin- 
nata,  ut  inimitabilia  mihi  fere  videantur.  Idem  dicendum 
de  reliquis  nostris  poetis  latinis,  quos  junctim  duobus  vo- 
luminibus  edidit  illustrissimus  et  doctissimus  Fridericus  Rost- 
gaard,  cui  ob  servatos  tot  cives,  qui  alias  forsitan  periis- 
sent,  civica  corona  debetur. 

Epigrammata,  quae  heic  sistuntur,  ad  tres  classes  re- 
ferri  possunt:  vel  mere  nugatoria  sunt,  vel  dentata,  vel 
philosophica.  Praevalet  numerus  horum,  quae  maximam 
partem  paradoxa  sunt,  licot  nugis  et  salibus  intermixta, 
adeo  ut  jucunda  acoribus  et  seria  nugis  sint  condita, 
prout  in  coena  rite  instruenda  dulcibus  cibis  acres  acu- 
tique  miscentur,  ut  obtusus  illis  oblitusque  stomachus  his 
excitetur.  Rogo  proinde,  ut  materiae  potius  attendat  lec- 
tor  quam  stylo,  qui  forsitan  humilis  nimis  et  depressus 
quibusdam  videbitur.  Sufficit,  si  judicet  carmina  mea  per- 
spicua,  salsa,  festiva  et  doctrinalia.  Nam  tantae  est  molis 
epigrammata  rite  scribere,  ut  inter  tot  epigrammatum  scrip- 
tores  vix  tres  vel  quatuor  videamus,  quorum  opera  perma- 
nentia  sint  et  hodie  legantur.  Hinc  si  rem  tam  arduam 
haut  satis  prospere  tentaverim,  sat  mihi  erit  tentasse,  sat 
erit,  si  judices,  Lector,  nobili  me  conamine  ad  ardua  ten- 
dentem  magnis  excidisse  ausis. 

Fateor  in  opere  isto  sparsos  esse  sales  nonnullos,  qui 
displicebunt  iis,  quorum  severae  aures  facetiis  offendi  solent, 
At  in  tanto  epigrammatum  numero  vix  quatuor  vel  quinque 
reperiuntur,  quae  ad  hanc  classem  referri  poterunt,   et  quae 

paulo  liberiora  videntur,  excusari  possunt  exemplis  gravissi- 
morum  virorum,  qui  majori  libertate  usi  sunt.  Omnium 
manibus  feruntur  Oweni  epigrammata,  nonnumquam  in  ip- 
sis  scholis  juventuti  explicantur,  cum  tamen  haud  pauca " 
sint,  quse  extra  limites  a  severis  Catonibus  positos  vagen- 
tur.  Nimia  in  scriptis  jocularibus  castitas  ac  severitas  in- 
terdum  sterilitatis  nomen  accipit.  Hinc  quod  de  oratore 
seculi  sui  dixit  Plinius:  Nihil  peccat,  nisi  quod  nihil  peccat, 
de  poetis  aptius  dicendum.  Porro  vocum  naturalium  sim- 
plex  mentio  non  est  obscena.  Obscenum  est  quod  bonis 
moribus  convicium  facit  ac  ad  libidinem  stimulat  aliasque 
pravas  voluptates,  quibus  tam  scriptis  quam  vita  et  mori- 
bus  obicem  ponere  semper  conatus  sum. 


Liber  primns. 


1.    In   Olum  sordide  avarum. 

Hei!  quales  sordes!    rimosas  negligis  aedes, 

Donec  tota  domus  labitur  in  dominum. 

,  Sumtibus  ut  parcas,  misere  consumeris  ipse: 

Olus  inops  moritur,  ne  minuantur  opes. 

2.    JEpitaphium  Tordenschioldi. 
Conditur  hac  urna  Borealis  gloria  Ponti, 

Danorum  plausus  deliciasque  breves, 
Ferrea  quem  Lachesis  raptum  florentibus  annis, 

Dum  numerat  palmas,  credidit  esse  senem. 

3.    Epitaphium  desidiosi  hominis. 
Jam  vere  dormit  situs  hoc  sub  marmore  Drusus ; 

Viventem  &  tenuit  somnus  et  alta  quies. 
Si  numeres  noctes  quot  vixit,  Nestora  dicas; 

Verum  res  gestas  si  numeres,  juvenem. 

4.    In  Fabullum  somnolentum  judicem, 
Justitiam  caecam  commendat  saepe  Fabullus: 
Hinc  jus  dicentem  stertere  seepe  vides. 

5.    In   Ccecilianum. 
Quis  non  miratur  doctrinam  Caeciliani? 

Quid  mare,  quid  tellus  scit,  quid  &  aether  habet. 
Et  noscit  quicquid  Saturnia  cum  Jove  garrit. 
At  nescit  noctes  conjugis  ille  suse. 

1 


6.    In  Sextum  tiluli  avidum. 
Quadrans,  Sexte,  tibi  superest  ex  asse  paterno; 

Hoc  emitur  tituli  gloria  vana  tibi. 
Augusti,  simul  angusti  tibi  sunto  penates; 

Nam  famam  captans,  emoriere  fame. 

7.    Ad  Faustum  de  inaiquali  scribentium  sorte. 
Libros  cum  scribo,  sed  tu  tria  disticha  ructas, 

Munera,  Fauste,  capis,  munera  nulla  fero. 
Quas  fingis,  fiunt  thuris,  piperisque  cuculli, 

At  mea  post  cineres  carmina  scripta  manent. 
Cur  tibi,  qvi  stulte  scribis,  tot  praemia  dantur? 

Utile  qui  scribo,  praemia  nulla  mihi? 
Nempe  datur  merces,  ne  pergas  scribere  plura; 

Scribere  ne  cessem,  spes  mihi  sola  datur. 

8.  In  philosophum,  tyui  scribendo  ditesciL  Ad  Posthumum. 
Contra  divitias  scribens,  si  vendere  pergas 
Care  adeo  chartas,  Posthume,  dives  eris. 

,9.  In  geminos  Fratres  ejusdem  nominis. 
Est  cornutorum  mira  heic  concordia  fratrum. 

Concordant  forma,  moribus,  ingenio. 
Est  aetas  eadem,  nomen  commune,  vocantur 

Ambo  Cornuti,  cornua  et  ambo  gerimt. 

10.  Comparatio  Marci  Curtii  Herois  Romani  cum  Heroe  nostro 

Curtio  Adelaer. 
Curtius  antiquus  celebratur  in  orbe  latino; 

Ast  is,  quem  celebrat  Dania,  major  erat. 
Hlum  pro  patria  semel  occubuisse  fatemur, 

Ssepius  hunc  scimus  non  timuisse  mori. 
Est  magnus,  facili  redimit  qui  sanguine  famam. 

Major,  laudari  qui  sine  morte  potest. 

11.  In   Tordenschioldum,  qui  post  tot  egregia  facinora  singulari 

certamine   ab  aleatore  interfectus  est. 
Armis  desperans  Tornskioldum  vincere  livor 
Invictum  bello  provocat  aleola. 


Quamque  animam  vi  non  est   ausa  lacessere,  furtim 
Athletae  insidiis  elicuit  Lachesis. 

12.    Consilium  ad  amicum.  qui  nauseantem  stomachum  habet. 
Ne  tibi  pallentes  moveant  fastidia  caules, 
Finge  tibi  virides:  lumina  claude  tua. 

13.  Aliud  ad  amicum,    qui  cegre  fert   neglecto   se,    alios   hono- 

rum  titulis  ornari. 
Cum,  te  neglecto,  titulis  ornentur  amici, 
Finge  tibi  tua  sit  dextra  sinistra  manus. 

14.    Aliud  in  Tordenschioldum. 
Lusibus  exponens  vitam  terraque  marique, 
Tandem  lusoris  tollitur  ipse  dolo. 

15.    In   Olum  negotiorum  gestorem,  qui  per  ancillas  aditum  ad 

patronos  facere  tentat. 
Nuper  in  hanc  urbem  venit  Olus  sollicitator, 

Per  famulas  ad  heros  is  sibi  pandit  iter. 
Hinc  felix  simul  infelix  mandata  peregit. 

Effecta,  infecta  re,  redit  ille  domum. 

16.  In  eos,  qui  propria  vitia  in  aliis  notant. 
Nonne  pudet  nimio  venas  inflare  meraco? 

Saepius  exclamans,  ebrius  ipse  cadis. 
Tute  bibax  cum  sis,  cur  damnas,   Sexte,  bibaces? 

Vinososne  notas,  solus  ut  ipse  bibas? 

17.    In  servum,  qui  semper  negat  herum  esse  domi. 
Esse  negas  intus  dominum,  cum  limina  pulso, 

At  video  faciem;  non  tamen  intus  erit. 
Mirum  erit  esse  foris  corpus,  cum  sit  caput  intus. 

Secum,  quaeso,  jube,  ducere,  Dave,  caput. 

18.   In  tt  qui  aliquot  abbinc  annis  Hafniai  se  ipsum  castravit. 
Arma,  virumque  cano,  Boreae  qui  primus  in  oris, 

Delicias  ferro  demetit  ipse  suas. 
Musa  mihi  causas  memora,  quae  laesa  puella 

Criminis  infandi  fons  et  origo  fuit. 

Ast  cum  *- )  muta  siles.  versum  concludere  malo, 

Quam  Musa  invita  dicere  facta  viri. 
Infandumque,  puella,  tibi  renovare  dolorem; 
Musarum  fastis  atra  sit  ista  dies. 
*)  Fingitur  heic  Musa  rubore  suffusa  tacere,  cum  in  re    adeo   ob- 
scena  castissimae  Nymphse  opem  implorat  Poeta. 

19.    Ad  Sextum  de  Sabino  Polyhistore. 
Sollicite  poscis,  describam,  Sexte,  Sabinum. 

Munera  quae  exercet,  quod  studiumque  viri. 
Quasris  cur  se  ipsum  semper  pro  tempore  scribit. 

Id  faciat  cum  fert  temporis  ipse  vices. 
Nam  cum  sit  fluxum  semperque  volubile  tempus. 

Sic  nihil  est  illo,  Sexte,  volubilius. 
Grammaticus,  Rhetor,  Geometres,  Pictor,  Aliptes. 

Augur,  Schcenobates,  Histrio,  Leno,  Faber. 
Tandem  vera  viri  paucis  ut  constet  imago, 

Non  Polyhistor  erit,  sed  Polyhistrio  erit. 

20.    In  Poetum,  qui  in  Senatu  semper  habet  tria  suffragia. 
In  nostro  tria  fers  suffragia,  Poete,  Senatu, 

Qvando  inter  Flaccum  Casciliumqve  sedes. 
Suppliciter  rogat  hic,  quid  sis  dicturus,    et  ille 

Simpliciter  reddit  verba  sonumqve  tuum. 

21.    Splendidum  Meliban  Epitaphium. 
Dormit  in  hocce  loco  Meliboeus;  dicere  possum 

Vix  aliud,  quam  quod  dormiat  hocce  loco. 
22.  In  Hannib.  Sehested,  qui  dicitur  in  opere  Venereo  mortuus. 
Cum  decet  Heroem  stantem  armatumque  perire. 

Mortuus  hic  (vati  si  qua  fides)   equitans. 
Per  niveas  equitans  vetus  et  novus  Hannibal  Alpes, 

Ille  oculum,  hic  animam  perdidit  inter  opus. 
23.    In  scriptorem  Kovellarum. 
Falsi  convictus  do  dignas  crimine  poenas. 

Praemia  tu  tollis;  non  sumus  ergo  pares. 
Forsitan  impune  es  tu  mendax,  verum  ego  plector, 

Quod  semper  fallis.  quodque  ego  faiio  semel. 


24.  Ad  eos,  qui  linguam  patriam  contemnunt. 
Cum  linguam  patrise  spernis,  consumere  fruges 

Non  dedignaris,  quos  generare  solet. 

25.  In  malos  poetas  et  oratores  panegyricos. 
Nullus  Alexander,  si  nullus  Curtius,  esset. 

Patraniur  caedes,  has  quia  scripta  probant. 
Gallorum  regem  magnum  patriaeque  et  parentem, 

Gutturibus  raucis  Gallia  docta  canit. 
Quot  strages  hominum,  tot  sunt  praeconia  laudum, 

Et  truculenta  facit  pectora  laudis  amor. 
Ut  cesset  pestis,  primum  suspende  poetas, 

Tolle  oratores,  nulla  tyrannis  ertt. 

26.     Vera  pro^conia  meretur  pieias  Friderici  Quarti,    cum  anno 

MDCCXXI^  ducentas  quadraginta  scholas  fundaret. 
Est  nihil  in  Cyri,  nihil  est  in  Csesaris  actis, 

Quod  facto  opponam,  Rex  Friderice,  tuo. 
Dum  numerant  alii  tua  splendida  bellica  gesta, 

Dumque  canunt  palmas,   templa  scholasque  cano. 

27.  Scopum  studiorum  suorum  declarat  Poeta.     Ad  Olum. 
Cur  the  nocturnis  juvat  impallescere  chartis? 

Aut  tibi  viventi  nomen  inane  petis; 
Aut  vis  post  obitum  tua  pallida  vivat  imago; 

At  nil  tale  oculis  ponitur,  Ole,  raeis. 
Invidiam  vivo  pariunt,  non  prsemia,  libri. 

Post  mortem  cineri  gloria  sera  venit. 
Ergo  cur  studeo,  si  quaeris,  causa  studendi  est 

Ipsis  in  studiis;  ut  studeam,  studeo. 

28.  Poeta  comparat   vatem   satyricum   cum  Dionysio  Sicilio? 

Tyranno. 
Intonsus  semper  vixit  Dionysius  olim: 

Tonsores  timuit,  causa  tyrannis  erat. 
Falci  tonsoris  metuis  committere  barbam, 

Acres  quod  duro  spargis  ab  ore  sales. 
Omnibus  invisi  sunt  vates  atque  tyrannus; 

Namque  bonos  timet  hic,  at  timet  ille  malos. 


29.  De  Sosibiano. 
Sosibianus  heri  misit  sua  carmina  sacra, 

Judicioque  eadem  subjicit  ille  meo. 
^Eloquar  an  sileam"  sic  coeperat  is  modulari. 

Perlegi,  scripsi,  Sosibiane,  sile! 

30.  Aliquot  abhinc  annis  injudicium  vocatus  fuit  derisor,  quod 
barbam  viri  venerabilis  per  ludibrium  caprinam  vocaverat. 

Fervida  abhinc  annis  aliquot  contentio  nata  est. 

Causa  fuit  rixse  barba  caprina  viri. 
Laesus  risori  litem  mox  inde  movebat. 

Finita  causa,  barba  resecta  fuit. 
Haud  aliter  castella  gravis  sunt  semina  belli, 

Finito  bello  dejiciuntur  ea. 

31.  Jus  Romanum  dicit,  srrvum  non  posse  capite,    id  esU    exi- 
stimatione  diminui,  quia  servus  nullum  habet  caput  i.  e. 

nullam  habet  existimationem. 
Esse  caput  nullum  servis  civilia  jura 

Dicunt,  at  capite  hi  crimina  saepe  luunt. 

32.    De  milite  sub  ponte  se  ipsum  suspendente. 
Pertaesus  vitag  miles  laqueo  sibi  vitam 

Sub  ponte  eripuit;  quid  mage  ridiculum? 
Curne  undas  petiit?  voluit  monstrare  scelestus, 

Non  casu,  at  dextra  se  periisse  sua. 
NB.  Nam  si  in  aquam  se  praecipitasset,  potuisset  credi  honeste  vel 
casu  mortuus;    hinc  quasi    omnem    dubitationem    de    scelerata 
morte  adempturus,  laqueo  sub  ponte  fauces  fregit. 

Aliud. 
Ut  monstret,  quanta  est  in  nautam   militis  ira. 
Interitu  sicco  maluit  hicce  mori. 

33.    In  Lalagen,  quce  heroice  passa  est  pedem  resecari. 
Ad  Sextum. 
Forti  animo  sibi  passa  pedem  Lalage  resecari, 
Nam  cum  gestetur.  non  pedibus  sit  opus. 


Quosne  daret  gemitus?  quae  non  suspiria?  Sexte, 

Articulo  digiti  si  mutilata  foret. 
Quippe  opus  est  manibus,  si  gestit  ludere  chartis, 

Alea  si  pernox  est  jacienda  procis; 
Est  opus  et  manibus  Lalagi,  si  scribet  amanti. 

Hinc  jactura  pedis  credita  ssepe  minor. 
34.    In  Poetum,   qui  titulo   tantum  judex    est.    Artificium    epi- 

grammatis   est  in    duplici  sensu  vocis  judicii. 
Miraris  Poetum  cum  doctor  sit  sine  libris, 

Tu  vero  judex  es  sine  judicio. 

35.    Jn  Flaccum  senem  tituli  captatorem. 
Jam  senio  calvus  vult  Flaccus  nobilitari. 

Post  obitum  sera  est  calvaque  nobilitas. 

36.  Consilium  ad  amicum,  ut  gradatim   eat,   si  in   uno   studio 

Magisterium  acquirere  velit. 

In  studiis  si  proficies,  juvet  ire  gradatim; 

Discipulus  primum,  deinde  Magister  eris. 

Istud  iter  gressum  memini  medicum  Theodorum; 

Ille  diu  lanio,  postea  doctor  erat. 
t 

37.  In   Hannibalem   Sehested,   Heroem  vigilantissimum,   qui  eo 
nomine  comparatur  cum  Hannibale  Poeno.    Ad  Olum. 

Impiger  ac  volitans  ipso  velocior  igne 

Hannibal  hic  Poeno  vix  crat  inferior. 
Mobile  perpetuum  Dani  reperisse  putantur. 

Cursus  vita  viri,  mors  eqvitatio  erat. 
vid.  Epigr.  22. 

38.    Ad  Papilum. 
Quod  medicus  Praetor  sit  factus,  Papile,  rides. 
iEgrotat  misere  publica  justitia. 

39.    De  tonsore  Meliboso  ad  Faustinum. 
Nuper  pastor  erat,  sed  jam  tonsor  Meliboeus. 

Quod  fecit  pastor,  jam  quoque  tonsor  agit. 
Namque  tuos,  fratrisque  tui,  Faustine,  capillos 

Dum  tondet,  pecorum  vellera  tondet  adhuc. 


40.    De  Aquino,  qui  a  lanione  soriba  factus. 
Nuper  erat  lanio,  jam  scriba  est  factus  Aquinus. 

Assolet  hinc  scribens  dente  tenere  stylum. 
Olim  sic  cultrum  tepidum  atque  cruore  raadentem. 

Quod  fecit  Lanio,  jam  quoque  Scriba  facit. 
41.    In   Leonoram,   quo3  gravida  facta  juravit  Prcetori,  a  mare 

se  intactam. 
Jurabat  foetu  praegnans  Leonora  puella, 

Non  minimo  digito  se  tetigisse  marem. 
Res  ad  Praetorem  delata  est;  saepe  rogata, 

Cum  testetur  idem,  Praetor  Anytus  ait: 
Commenta  est  dignum  Thebano  aenigmate  monstrum. 

Hic  ubi  vir  non  est,  ut  sit  adulterium! 
Subridens  patri  tunc  dixit  gnata  decennis: 

Hoc,  pater,  ut  fiat  non  digito  sit  opus. 

42.    Ad  Quinctum  de  Poeto  iniquo  censore  librorum. 
Cum  libros  Poetus  censura  vexat  iniqua, 

Cumque  notat,  rodit  carmina  saepe  tua. 
Quaeris  quid  facies?  tu  pergas  scribere,  Quincte, 

Donec  eum  rumpant  livor  et  invidia. 

43.    In  Artemidorum  statuarium. 
Cur  stupidos  gnatos  semper  facit  Artemidorus? 

Non  mirum,  statuas  sic  facit  ille  suas. 
44.    De  Nilla,   uxore  Papili,  quce  comparatur  cum  fluvio  Nilo^ 

cum  et  illa  septemflua  sit. 
Nilus  ut  iEgypti  dives  facit  ostia  septem, 

Labitur  in  totidem,  Papile,  Nilla  tua. 
Stillat  enim  nasus,  madidi  rorantur  ocelli, 

Sudat  planta  pedis,  sudat  et  uda  manus. 
Cernis  perpetua  rorantia  labra  saliva. 

Caetera  quae  manant,  ostia  mitto  silens. 
Dicenda  est  igitur  merito  septemflua  Nilla, 

Cum  fluvio  Nilo  nomen  et  omen  habens. 
At  distant  uno:  Nam  fontem  quaerere  Nillae 

Non  molis  tantae  est,  omnibus  ille  patet. 
NB.  Nilla  est  nomen  vulgare  apud  nos. 


.45.    De  poeta  Claudio,   qui  anserem  vicini  surripuit. 
Anseris  amissi  jacturam  plorat  Anytus; 

Hunc  furtim  pauper  nocte  poeta  rapit. 
Mox  domino  servus  quaerenti  mussat  in  aurem : 
Si  quams  gansam,   Claudius  autor  habet. 
NB.  alluditur  ad  tritum  illud: 
Si  quaeris  gansam,  Plinius  autor  habet. 

46.    De  licentia  poetica. 
In  jus  deprensum  moechum  rapit  Anna  maritum; 

Hic,  cum  sit  vates,  excipit  omne  forum. 
Effatur  judex,  dicitque:  licentia  vatum 
Mitigat  erratum;  liberat  inde  reum. 
47.    In  Mmviam,  cujus  fortem  in  adversis  animum  tandem 
fregit  jactura  catelke. 
Fortunae  adversae  victrix  patientia  nota  est, 

Fortiter  edocta  es  tristia  posse  pati. 
Jacturam  gnatae  Spartano  pectore  passa  es, 

Dilecti  fratris  mors  neque  moesta  fuit. 
Fortiter  amborum  vidisti  busta  parentum, 

Siccis  tuque  oculis  aspicis  ossa  viri. 
Ast  animum  fregit  tandem  jactura  catellae, 

Quam  gemitu  dignam,  Maevia,  nemo  negat. 
At  noli  tenerum  pugnis  contundere  pectus; 
Vivat  ob  id  solum  Maevia,  ut  ossa  colat. 
NB.  ut  ossa  et  cinerem  catellae  colat. 
48.    In  Faustinum. 
Undis  Faustinus  periturus  currit  ad  amnem, 
Pileolum  properans  flt  memor  esse  domi. 
Hinc  celerem  sistit  cursum,  subitoque  revertit, 

Pileolum  quaerens  anxietate  suum. 
At  dum  scrutatur  demens,  abit  ira,  redit  mens; 
Quaerens  pileolum  repperit  ille  caput  *). 
*)  ad  se  rediit. 

49.    Ad  sextum  de  amore  Lycoridis. 
Amplexus  servi  quid  amat  matrona  Lycoris? 
Saepe  flagella,  cruces,  stigmata,  lora  placent. 

50.    Aliud  de  Ncevia. 
Quaeris,  quare  adeo  fastidit  Naevia  Poetum? 
Hunc,  quia  nobilis  est,  nauseat  illa  virum. 

51.     Vera  significatio  vocii    imprimatur,   qua   Epithalamia 
signant  censores  librorum. 
Imprime  cum  scribit  signando  carmina  censor, 
In  sponsam  pleni  dat  veniam  imperii. 

52.    De  Dameta. 
iEgrotus  ni  sit  Dametas,  non  bibit;  at  cum 
Continue  segrotat,  continue  ergo  bibit. 

53.    Cur  dicitiir  Flaccus  columna  senatus. 
Vere  dicendus  sis,  Flacce,  columna  senatus; 
Debetur  muto  nominis  hocce  decus. 

54. 
iEgrotans  mecum  Davus,  prius  ille  resurgit; 
Hunc  morbus,  medicus  me  simul  arte  premit. 

55.    Epitaphium  uxoris  Faustini. 
Scribae  Faustini  jacet  hoc  sub  marmore  conjux; 
Publicus  hic  scriba  est,  publica  et  illa  fuit. 

56. 
Qui  Fabius  consul  differt  a  consule  Paulo? 

Nobilis  est  novus  hic;  priscus  honestus  erat. 
NB.  Consulum  titulus  olim  erat  vir  dignus  et    honestus.    hodie    est 
vir  nobilissimus. 

57.  Multitudo  medentium  ozgrotum  sape  perdit.    Ad  Artemonem. 
Non  tibi  tot  medicis  opus  est,  nam  sufficit  unus. 

Solus  mille  animas  misit  ad  astra  Linus. 
Forsitan,  Artemon,  optas  heroice  obire: 
A  multis  perimi  gloria  major  erit. 

58.  In  magistrum,  qui  matronam,  Fabullam  in  rebus  ad  statum 

republico3  pertinentibus  instruit. 
Publica  dictantem  praecepta  Fabulla  magistrum 
Audivit,  donec  pubhca  facta  fuit. 

59. 
Mensurus  famulae  crepidas  crepidarius  Otto 

Applicuit  genibus  virginis  ille  manum. 
Hinc  tonat  et  fulmen  mittit  castissima  virgo. 

Non  ultra  crepidas,  sordide  Sutor*  eas. 

60. 
Cur  ftedos  gnatos,  statuas  facit  Afer  amoenas? 
Hlos  per  famulos,  ipsus  at  hasce  facit. 

61.    In  malos  libros. 
Vilius  hic  libros,  qvam  vendis,  Sexte,  papyrum; 
Nam  maculis  melior  pura  papyrus  erit. 

62.    Ad  Ponticum. 
Sequana  jam  pridem  fluvius  defluxit  in  Albim 

Et  linguam  et  mores,  Pontice,  vexit  eo. 
Moribus  imbuitur  peregrinis  stulta  juventus ; 

Cum  patria  patrium  spernitur  ante  nuces. 

63.  In  Capionem  Tigellium  nostrum,  cujus  imaginem  sibi  exhi- 

beri  petit  Posthumus. 
Vis  tibi  describam  curatius  hic  Capionem. 

Nostra  nequit  tantum  pingere  penna  virum. 
Omnis  homo  Capio,  mercator  et  archimagirus, 

Coctor,  decoctor,  lenoque,  caupo,  faber. 
Alternis  vicibus  modo  pauper  erat  modo  dives, 

Creditor  hic  cunctis,  debitor  ille  simul. 
Fidus  amicus  erat,  sed  rursus  erat  malefidus; 

Quae  posuit  juvenis  cornua,  calvus  habet. 

64. 
Olim  moechus  erat,  nunc  est  dialecticus  Afer, 
Distinguendi  artes  jam  docet,  ut  docuit. 

65.  In   Olum,  qui  peccat  ante  preces,  ut  eo  ardentius  precetur. 
Molliat  ut  veris  lacrymis  cor  numinis  Oius, 
Caedit.  maechatur,  diripit  ante  preces. 

66.     Testimonium  Aristonis. 
Furatur,  fallit,  bibit  ac  mcechatur  Aristo, 
Et  simul  in  precibus  tempora  certa  locat. 

67.  In  Fabullam,  quoz  pudicitiam  in  propatulo  habebat,  licet 

titulum   Virginis  gesserit. 
Omne  tulit  punctum,  dum  vixit  pulchra  Fabulla, 
Hic  expuncta  hominum  classe,  sepulta  jacet. 

68.  Cur  vitam  barbaram  egisse  dicitur  Marcus  philosophus. 
Disseris  in  Barbra,  ludis  cum  Barbara  amica, 

Barbam  alis,  Hei!  qualis  quantaque  Barbaries! 

6,9.    JEnigma  ad  Sextum. 
Indocilem  Seliam  docilem  qui  reddidit  Afer? 
Qui  bene  distinguit,  non  male,  Sexte,  docet. 

70.  In  rhetorem  Amyntam  pituita  laborantem. 
Solicite  quaeris  quid  agit  jam  rhetor  Amyntas. 

Tussit,  nugatur  fortiter,  utque  solet. 
Alternis  vicibus  sputat,  male  disputat,  et  sic 
Alternis  cathedram  polluit  atqve  forum. 
71.    Ad  Sextum. 
Foenore  ditescis,  Venere  at  mater  tua  crescit. 
JEris  tu,  femoris  quaestibus  illa  viget. 

12.    In  Storacem   Tonsorem  loquacem. 
Guttura  nostra,  Storax,  tua  sseva  novacula  radit; 
Pectora  sed  rodit  plus  tua  garrulitas. 

73.  Cur  medicus  optimus  civitatis  censor  est.  Ad  Sextum  e  medico 

in  censorem  urbis  transformatum. 
Urbis  te  medicum  censorem,  Sexte,  saluto. 

Urbis  te  morbos  noscere,  Sexte,  puto, 
Nam  qui  perspexit  vitia  usque  ad  viscera  popli, 

Scit  morbos  gentis,  quid  populusque  valet. 

74.  Cur  medici  nostri  Zytopoeos,  sive  cerevisice  coctores  adeo  colunt. 
Quaeritur,  unde  colunt  coctores  turba  medentum; 

Egregiam  praxin  dat  cerevisia  *)  iis. 
*)  insalubris  Zythi  potio  praxin  medicorum  augit. 

Nullus  doctor  enim,  si  nullus  coctor  in  urbe. 
Mors  Zythi,  medici  mors  erit  atqve  sitis. 

75.  In  Linum  juris  consultum,  qui  olim  astronomice  operam  dedit. 
Jam  colit  Astraeam,  nuper  Linus  Astra  colebat. 

76.     Quod  Deus  non  creat. 
Praeter  Romanum  Papam  Deus  omnia  format. 
Presbyteri  *)  Papam,  Numina  Papa  facit. 
*)  Cardinales. 

77. 
Chymicus  est  pauper,  licet  aurum  ex  stercore  formet; 
Ditescunt  medici,  stercora  qui  eliciunt. 

78. 
Astronomus  nuper  litem  formare  colono 

Audet  de  fundo,  judicioque  cadit. 
Effatur  judex!  terras  ait  esse  coloni, 

Astronomus  coelum  curet  et  astra  colat. 

79.    In  astronomum  Leonem,  qui  pectori  amico?  applicitus   inter 

mamillas  obiit. 
Virginis  in  signo  moritur  Leo  fidus  amator, 
Dum  via  tentatur  lactea  Caeciliaa. 

80.    Ad  Sextum. 
Ne  nimio  gnatae  mortem  comitere  dolore; 
Amens,  Sexte,  furis,  non  cruciaris  amans. 

81.    Triplex  convertendi  modus. 
Vincitur  haereticus  verbis,  fanaticus  herbis  : 
Impius  at  solis  non  nisi   verberibus. 


82.    In   Olum  ardentem   generis   humani  censorem. 
Saepe  coquis  urbis  sine  causa  irascitur  Afer, 
Quod  vitJum  stomachi  est.  imputat  ille  cibis. 

In  genus  humanum  sine  causa  armatur  Amyntas. 

JEgra  ac  saucia  mens  putrida  cuncta  putat. 
Sic  nutant  aedes  temulento  ac  tecta  vacillant: 

Febricitans  spectris  omnia  plena  videt. 
Hinc  vitiis  hominum  quoties  minitabere  bellum, 

Corrigito  vitium  sanguinis  ipse  tui. 
Ridiculus  sane  est  zelus,  quem  sectio  venae, 

Quem  pilulae  purgant,  quem  medicina  levat. 

83.    Paradoxon.    Nullos  dari  felicitatis  gradus. 
Humanae  sortis  non  tanta  est,  quanta  videtur 

Disparitas;  Felix  nemo  vocandus  erit. 
Non  re,  sed  titulo  differt  a  paupere  dives, 

Sanus  ab  aegroto,  servus  ab  ingenuo. 
Non  semper  laete  ccenant  quibus  omnia  lauta, 

Dantque  dapes  lautae  taedia  saepe  cibi. 
Tot  res  impositas  mensis,  tot  fercula  pauper 

Non  videt,  at  quicquid  cernitur,  omne  placet. 
His  epulae  desunt,  illis  dulcedo  epularum: 

Copia,  defectus,  par  sit  utrique  malum. 
Langvida  mortales  perdunt  jejunia  multos, 

At  rabida  ingluvies  corpora  plura  necat. 
Ignorat  validus  corpus  mentemque  valere ; 

Nulla  huic  asgra  dies,  laetaque  nulla  simul. 
Febricitans  aestu  cessante  ovat  atque  triumphat, 

Albas  atque  atras  computat  ille  dies. 
Flagris  succumbunt  servi,  proceres  perimuntur 

Voce  vel  intuitu  principis  ore  gravis. 
Verba  magis  cruciant  dominos,  quam  verbera  fures; 

His  scapulae,  ast  illis  mens^  gemebunda  dolet. 
Conditio  atque  status  sic  differt  nomine,  non  re, 
-    Sorteque  contentum  quemlibet  esse  decet. 

84.    Ad  Afrum. 
Quicquid  ad  ornatum  facis  Afer,  quicquid  ad  usum, 
Excipitur  sannis,  ni  bene  tale  facis. 

At  nota  non  eadern  factum  perstringit  utrumque; 

Hoc  grave,  sed  gravius  censor  id  esse  putet. 
Auctor  *)  scribendo,  dicendo  cespitat  actor**); 

Hic  veniam,  crimen  saepius  ille  ferat. 
Res  facienda  quidem  ridetur;  sponte  peracta 

Censorum  est  atrse  subjicienda  notae. 
Apposite  hinc  Flaccus:  mediocribus  esse  poetis 

Nec  Di  concedunt,  nec  patiatur  homo. 
*)  Sc.  qui  injussus  scribit.         **)  necessitate  adactus. 

85.  In  medicum  Calliodorum,  qui  in  plerisque  morbis  opium  adhibet. 
Dat  Gallenus  opes,  opium  dat  Calliodorus. 

86.  Cur  mysteria,  in  quibus   ccecutiunt  docti,  perspecta  habeant 

tyrones  ac  semidocti. 
Cur  latet  artifices  artis  mysteria  nosse, 

Cum  tamen  ignaris  singula  quaeque  patent? 
Spissas  agnoscunt  medici  tenebras  medicinae, 

Pharmacopola  sibi  cognita  cuncta  putat. 
Mobile  perpetuum  geometras  fortiter  angit, 

Audacter  jactat  se  reperisse  faber. 
Astronomos  fugiunt  orti  solisque  cadentis 

Stellae,  nauta  polos  quattuor  esse  videt. 
Causa  haec  est,  illi  penetrando  in  viscera  rerum, 

Saepe  rei  cum  re  vincula  caeca  vident. 
Hique  superficiem  solam  tangendo,  meatus 

Internos  nequeunt  cernere  difficiles. 

87.    In  mortem  heroicam  Comitis  de  Plelo. 
Martem  cum  Musis  sociari  pectore  in  uno, 

Herois  Plelo  vita  obitusque  docent. 
Vitam  si  spectes,  visus  coluisse  Minervam; 

Mortem  si  spectes,  Martis  alumnus  erat. 
Materia  hinc  dabitur  laudantibus  aequa  poetis, 

Sive  toga  clarum,  seu  canere  arma  velint. 

88.    In  Trapezitam  olim  philosophios  cultorem. 
Olim  librorum,  librarum  ast  heluo  nunc  es. 

Nunc  Plutus  colitur,  tunc  Plato  numen  erat. 

89.  In  cornutum,  qui  filiam  nuper  natam  voluit  Fortunam  vocari. 
Fortunas  nomen  gnatae,  cornute,  dedisti, 

Nempe  ut  monstrares  fortuito  genitam; 
Aut  ostensurus,  verum  non  esse  quod  ajunt, 

Fortunae  fabrum  quemlibet  esse  suae. 

90.    De  fatis  Theodori  in  utroque  conjugio. 
Defunctae  uxoris  servus,  Theodore,  fuisti. 

Vivae  non  servus,  sed  quoqve  cervus  eris  *). 
*)  Cornutus. 

91.   In  consulem  Flaccum. 
Consulis  officium  per  quattuor  integra  lustra 

Implevit  mira  sedulitate  Linus. 
Pauper  erat,  moriens  tria  praedia  magna  reliquit. 

Id  quod  monstrat  eum  consuluisse  sibi. 

92. 
Tu  mecum  sentis,  verum  assentis  mihi  nunquam, 

Quodque  probas,  reprobas,  si  modo  et  ipse  probem. 
Hinc  tibi  non  opus  est  post  me  suffragia  ferre; 
Me  dicente,  tuum  *)  novimus  oppositum. 
*)  Suffragium. 

93.    Cur  Mcevius  dicitur  liomo  nullius  judicii. 
Maevius  ad  causam  dicendam  jure  vocatus. 

Ob  varios  titulos  excipit  omne  forum. 
Aulicus  est,  miles,  studiosus,  scriba,  senator, 
Nullius  sic  est  hic  homo  judicii. 

94.    Ad  Sextum. 
Objicis  ingenii  tenuem  mihi,  Sexte,  vigorem ; 
Ingenium  fateor  pingvius  esse  tuum. 

95.    In  musicum  morosum, 
Concordare  facit  chordas,  citharasque,  fidesque 
Faustinus,  discors  est  tamen  omne  domi. 

96.   De  moribus  seculi.     Ad  Papilum  studiosum. 
Si  vis  esse  aliquid,  si  captes,  Papile,  honores, 
Linque  vias  solitas  oppositasque  cape. 

Duras  dat  spinas,  non  praemia  docta  Minerva. 

Virtuti  esse  solet  pervia  nulla  via. 
Est  tibi   verus  amor  patriae,  tibi   cultus  honesti, 

Vera  tibi  virtus,   eximiumque  decus. 
At  nudas  tantum  haec  pariunt  conamina  laudes; 

Prsemia  si  speres,  hanc  variato  viam. 
Nulli  namque  magis  titulis  fraudantur  honorum, 

Qvam  qui  se  dignos  sedulitate  probant. 
Oonjurant  omnes  in  virtutem;  quot  honores 

Emereare,  odii  tot  tibi  semina  erunt. 
Contra  humeris  populi  segnes  tolluntur  in  altum; 

Bardis  ac  stupidis  omnia  in   orbe  patent. 
His  faveant  omnes,  nemo  invidet;  hinc  tibi  suasor, 

Tramite  deflectas  de  solito  atqve  via. 
Mutentur  mores,  sint  desidis  otia  vitae. 

Nil  disce,  aut  jura,  te  didicisse  nihil. 
Sentes  ac  spinas  vertes  in  serta,  corollas, 

Succedent  odio  praemia,  laus,  et  honor. 
Haec  moneo  si  vis  emergere;  nomine   honesti 

Nudo  at  contento  semita  eunda  vetus. 

,97.    De  temporaria  Judoeorum  eonversione. 
Conversum  intueor  Judaeum  indusium  ut  album; 

Sordibus  hoc  subito  tingitur  atque   notis; 
Cumque  novo  commutandum  tandem  abjiciatur, 

Quando  dies  aderit  septimus  hebdomadis. 

98.  In  stultitiam  et  superbiam  eorum,  qui  ex  proprio  judieio 
recta,  quam  vocant,  ratione,  posihabitis  legibus  sive   ar- 
bitris,  rem  judieare  volunt. 
Si  cupis,  ut  ratio   dicat  pro  judice  jura, 

In  propria  causa,  dura  et  iniqva  cupis. 
Est  ac  si  in  ludis  vis  ut  chartaa  dominantes 

Sint  illae,  quarum  copia  magna  tibi. 
Nam  ratio,  quae  recta  tibi,  perversa  videtur 
Saepe  aliis.     Hinc  lex  arbitra  sola  siet. 

99.    De  vera  et  affectata  morum  gravitate. 
Aut  est  vera  viri  gravitas,  aut  est  simulata; 

Posterior  stolida  est,  pulcra  et  honesta  prior. 
Illa  rati  similis,  quae  tarde  incedit  onusta 

Divitiis  terrae,  divitiisqve  maris. 
Haec  similis  cymbae,  quse  incedit  onusta  saburra, 

Ne  subvertatur,  si  sine  pondere  eat. 

100. 
Nos,  quid  sit  deus,  haud  comprendere  mente  valemus. 

Solo  ex  effectu  novimus  esse  Deum. 
Ignis  sic  formam  nequeat  cognoscere  caecus; 

Scit  tamen  esse  ignem,  corpora  quando  fovet. 

101.    Ad  Janum  metaphysicum. 
O!  te  felicem,  cui  rerura  noscere  causas 

Soli,  Jane,  datur,  cui  nihil  abditum  erit. 
Quae  non  concipiunt  aulae  coelestis  alumni, 

Perspicis  ingenii  dexteritate  tui. 
Spirituum  nosti  naturam  vimqve  animarum ; 

Scimus  enim  penitus  cuncta  patere  tibi. 
Ipsa  Dei  virtus  ac  mira  essentia  nota  est, 

Rebus  et  occultis  congrua  nomina  das. 
Scribis,  describis,  distinguis,  cunctaque  pingis 

Ingenio  miro  Daedaleaque  manu. 
Restat  at  a  studio  tanto  si  quid  datur  oti, 

Ipsum  te  studeas  noscere,  Jane,  parum. 
Lumina  acuta  simul  quaeso  ad  trivialia  flecte; 

Ne,  quae  aliis  pateant,  sola  tibi  lateant. 
Hoc  pacto  Jani  titulo  mactere  bifrontis, 

Atque  mihi  verus,  Jane.  magister  eris. 

102.    In  impamitentes,  qui  sacramentis  assiduo  abutuntur. 
Ter,  quater  ad  coenas  sacras  accedis  in  annum, 

Cumque  deo  foedus  terqve  quaterque  novas. 
Idem  at  quando  manes,  quid  erit  nisi  te  violare 

Monstres  uno  anno  foedera  velle  ouater. 

103.    An  fides  non  sit  servanda  haretico  ob  personai  vitium. 
Si  vitium  sit  causa  tibi  pacti  violandi, 
Causa  haud  pangendi  debuit  esse  siraul. 

104.    In  Stoicos,  qui  dicunt  omnia  peccata  esse  wqualia. 
Crimina  nonnullis  aequalia   cuncta  vocantur, 

Nam,  quae  recto  abeunt,  omnia  curva  putant. 
Omne  tamen  curvum  cum  curvum  aequaliter  haud  sit, 

Haud  aequalia  sic  crimina  cuncta  reor. 

105.  Ad  Linum. 

Est  tibi  dulce  nihil,  nisi  sentit  dulce  palatum. 
Uti  si  nequeas  utili,  inutile  erit. 

106.  Ad  Olum. 

Nec  bonus  est  judex,  nec  juste  judicat  ille, 
Qui  juste,  puras  si  haud  habet,  Ole,  manus. 

107.  Ad  Afrum. 
Prudenter  vivis,  nos  vivimus,  Afer,  honeste. 

Te  procerum  studium,  nos  populiqve  tenet. 
Virtutisque  tuae  fructus  sunt  praemia,  honores; 
Nostrae  at  virtutis  plebis  inanis  amor. 

108.    Ad  Faustum. 
Atros,  Fauste,  dies  varios  numerare  Latini. 
Nosqve  diem  mensis  credimus  undecimum  *). 
*)  Undecimus  dies  Junii  et   Decembris    est  terminus  solutionis 
apud  nos. 

109. 
Qui  multis  eget,  est,  quamvis  sit  dives,  egenus. 

Contentus  paucis,  est  opulentus  inops. 
Sola  fames  auri,  rerumque  aeterna  cupido 

iErumnas   nobis   pauperiemque  creant. 

110.  In  grammaticum,  qui  ad  exemplum   Gellii  noctes  AtU- 
cas   scribit 
Noctes  dum  graecas  scribis,  graecatur  et  uxor; 
Noctes  cum  famulo  transigit  illa  suas. 

2* 

111.  De  Canulo  Magno,  quem  cum   Canuto  Sancto  nonnulU 
cojifundunt. 
Sunt  quibus  in  sanctis  placuit  numerare  Canutum. 
Errant,  non  divus,  dives  at  ille  fuit. 

112.    De  maquali  hominum  sorte.  ■ 
In  Delphini  usum  tot  libros  edis,  Amynta, 

Proque  labore  tuo  prsemia  nulla  capis. 
Huic  semel  uxorem  tradit  Theodorus  in  usum, 
Proque  labore  suo  praedia  multa  capit. 

113.    Argumenta  negativa  non  probant.     Ad   Olum. 
Argumenta  nihil  firmare  negantia  possunt ; 

Insolitum  quodvis  non   simul  illicitum. 
Calvos  urbs  habuit  praetores  ordine  septem  ; 
Quis  solos  calvos  hinc  fore  jure  putet?  *) 
*)  Esse  debere. 

114.    Ad  Anytum. 
Quseris,  quo  studio  profeci  maxime,  Anyte! 
Nil  scio  pro  certo,  me  nisi  scire  nihil. 

115.    Ad  Sextum. 
Primus.  Sexte,  gradus  maturam  ad   eognitionem 
Ducens,  cognitio   est  stultitiae  propriae. 

116.  Monitum  ad  scriptorem   Quinctum,  cujus  scripta  ab  iniquo 

censore  dilacerata  sunt  in  nuper  edito  libello. 
Bilem  jure  movet  censoris  crisis  acerba, 

fnque  hostem   ealamum  stringere,  Quincte,  cupis. 
Non  tibi  sum   belli   dissvasor;  svadeo  tantum, 

Ne  subito  nimium   congrediare  furens. 
Exspecta,  ut  videas  cursum    sortemque   libelli ; 

Judicio  populi  forsitan  ille   cadat; 
Proelia  nempe  fugit  dux  prudens  atque  peritus, 

Sanguine  non  fuso  qui  superare  potest. 

117. 
Vir  bonus  exercet  virtutem.  quae  sine   fructu  est. 
Heros  hanc  sequitur.  si  sibia  noxia    erit. 

118.  In  adulatores. 
Pejor  adulator  corvo  est ;  hic  mortua  tantum 

Corpora  consumit,  viva  sed  ille  vorat. 

119.  In  Flaccum. 

Non  habet  uxorem  Flaccus,  sed  habetur  ab  illa. 
Dicitur  is  dominus,  sed  dominatur  ea. 

120.    In   Afrurn   equitum   prarfectum,  qui  uxoris  imperio  subest. 
Afer!  equos  qui  quadrupedes  toties  domuisti, 
Unam  nunc  bipedem  flectere  nescis  equam. 

121.    Ad  Anytum. 
Turpe  quidem  non  est  perverso  assvescere;  verum 

Perversi  vitam  vivere  turpe  foret. 
Nec  tibi  turpe  pedem  lustris  inferre;  sed  illud 

Turpe  est,  si  nequeas  inde  referre  pedem. 

122.    Ad  Faustinum. 
Non  suffert  Faustine,  malum,   qui  fert  patienter. 
iEgre  sed  qui  fert,  sufferat  ille  malum. 

123. 
Ille  suas  recte  partes  obisse  putandus, 
Qui  melior,  sed  non  ditior  inde  venit. 

124.    In  Papilum  Rhetorem  debilis  memoria?,  sed  crudi  ventris. 
Podice  si  clauso   dicas  ac  codice  aperto, 
Non  contemnendus,  Papile,  rhetor  eris. 

125. 
Astrologi  culpam  retegunt  satis  astra:   medentis 
Terra  tegit;  litem  non  Libitina  movet. 

126. 
Isti  vse  navi,  non  vectigale  soluto 

Quag  portu  egreditur,  quas  pelagumqve  petit. 
Isti  vaeque  homini,  qui  fatis  non  prius  aetus 

Egreditur  vita  per  mare  raortis  iens. 


22 

121.    Descriptio  loci,  ubi  habitat  poeta.     Ad   Papilum. 
Quaeris  quo  vico  nos  urbis  nunc  habitamus. 

Sunt  vicina  mihi,  Papile,  bina  fora; 
Dicitur  hocce  vetus,  veteres  dominantur  ubi  artes, 

Flagitia   ac  rixae,  crimina,  furta,   doli. 
Est  aliudque  novum  r)  crucibus  lignoque  ferali 

Conspicuum.    In  medio  2)  Justitiam  esse  vides. 
Sic  inter  fures  furcasque  habito  sine  fraude; 

Namque  premente  Deo  3),  fert  Deus 4)  alter  opem. 
')  Forum   novum    est   locus    suppliciorum.     2)    Curia    senatorum, 
quae  sita  est  inter   utrumque    forum.     3)    Mercurio    furum    pro- 
tectore,  qui  in  veteri    foro  regnat.      4)    Justitiae,    quae    in    foro 
novo  exercetur. 

128.    Ad  Olum. 
Est  sapiens,  a  quo  sapientia  quaeritur,  Ole; 
Insipiens  est,  qui  se  reperisse  putat. 

129. 
A  docto  differt  indoctus,  Papile,  tantum, 
Quantum  equus  a  domito  differat  indomitus. 

130.    Ad  Theodorum  olim  luxuriosum,  sed  jam  ob  paupertatem 
sordide  viventem. 

Prandia  ni  tibi  lauta  nimis,  Theodore,  fuissent, 
Non  coenosa  foret  tetraqve  coena  tibi. 

131.   In  Bassum  poetam  parasitum. 

Offers,  Basse,  mihi  versus,  tibi  carmina  reddo; 
Qualeque  das  donum,  tale  remitto.    Vale. 

132. 

Incolumes  hostes  in  servatoris  honorem 
Vivunt;  hinc  victis  parcere  proficuum. 

133. 

Non  plectenda  palam  peccata  latentia,  censor; 
Nam  dum  plectuntur,  percipiuntur  ea. 

134.  In  scelestum  hominem,  qui  memorice  suce  debilit  atem  plangit. 
Plangis,  quod  nequeas  memori  transacta  tenere 

Mente;  sed  hinc  faustum  te  tamen  esse  puto. 
Te  torqueret  enim  memorem  revocatio  vitae; 

Flagitiosa  fuit:  nil  meminisse  juvat. 

135.    Ad  Anicetum. 
Est  homini  tota  discendum  vivere  vita, 
Tota  et  discendum  vita,  Anicete,  mori. 

136.    Epitaphium  desidiosi  s&nis. 
Hic  jacet  exstinctus  Theodorus  et  otio  et  annis  ; 
Vixit  enim  breviter,  sed  fuit  ille  diu. 

137.    In  delicatulum  quendam. 
Formae  tanta  tibi  cura  est,  rempuhlicam  ut  optes 
Turbari  potius,  quam  tibi,  Sexte,  comas. 

138. 
Ambitiosus  homo  magno  petit  illa  labore, 
Quae  majore  dehinc  anxietate  tenet. 

139.    Ad  Ccecilianum.     Stulte  homo  laudatur   ob   animi  corpo- 

risque  dotes,  cum  laus  soli  creatori  debetur. 
Si  non  sutorem,  sed  laudem  sutile  tantum, 

Si  non  artificem,  sed  magis  artis  opus, 
Anticyra  dignum  me,  Cseciliane,  putares, 

Nugas  rideres  stultitiamque  meam. 
At  quicquid  format  coeli  terraeque  creator, 

Tota  creaturae  gloria  saepe  datur. 
Formam,  haud  formantem  stulte  laudare  solemus, 

Ille  suo  ingenio,  viribus  hicce  tumet; 
Cum  tamen  et  vires  finxit  Deus  ingeniumque. 

Non  opus,  ast  opifex  vindicet  ista  sibi. 

140. 
In  dando  dantis  magni  facienda  voluntas. 
Oratior  est  facilis,  quam  mihi  plena  manus. 

141.    Ad  Fabullum. 
Non  curo  quid  das,  sed  qua  das  mente,  Fabulle! 
Qui  tarde  donat,  noluit  ille  diu. 
142.    In   clericum  quendam  Romanum.  Ad  Amyntam., 
Mortuus  est  caelebs,  sobolis  magnae  tamen  auctor. 

Presbyteri  ac  Mystae  mystice  amare  solent. 
Sacrantur  Romae,  sed  non  castrantur,  Araynta. 
Ob  regnum  cceli  jam  spado  nullus  erit. 

143.    In   Olum. 
Perdit  honorem  Olus,  nimium  dum  captat  honores; 

Fit  minimus,  qnoniam  maximus  esse  velit. 
Servit  enim  multis,  ut  paucis  imperet,  ac  sic 

Nomen  jactura  nominis  assequitur. 

144.    In  Marcum  sutorem. 
Assiduos  nostri  sutoris  laudo  labores. 
Pellibus  ille  acuit  pellicibusque  stylum. 

145.    In  Lini  polyhistoris  miscellaneam  tabernam.. 
Omnia  quae  vulgo  prostant,  trivialia,  rara, 

Frivola,  res  caras,  dulcia,  amara  simul, 
Quicquid  deliciis  inservit,  quicquid  ad  usum  est, 

Dat,  locat,  ac  vendit  mixta  taberna  Lini. 
Merx.  meretrix,  fex,  pix  venduntur,  scorta,  puellae;: 

Libros  ac  libras,  carmina,  aromata  habet. 
Prostant  venales  herbae,  ciceres,  Cicerones, 

Cum  Fabiis  iabae,  cumque  Marone  merum. 
Thuris  venduntur  jurisqve  volumina   mixtim, 

Usta  ibi  vina  patent,  grataque  musta  nova. 
Ipse  tabernam  imitans  exercet  munia  cuncta: 

Rus  colit  atque  studet,  jus  coquit  atque  docet.. 

146.  Ad  Marcellum. 
Hostes  ne  facias  magis  est,  Marcelle,  cavendunu 

Quam  studeas  socios  conciliare  tibi; 
Nam   proclivius  est  illis  persaepe  nocere, 

Quam   semel  est  istis  auxilio  esse   tibi. 


25 

147. 
Laetitiae  debes   animi  praeferre  quieteni; 

Haee  immota  manet,  sed  perit  illa  cito. 
Laetitiae  effectus  sunt  tanquam  fulgura  vana, 

Atrae  quae  nubes  ejaculare  solent. 
Verum  temperies  jubar  est,  lumenque  serenum, 

Irradians  animos  perpetuoque  fovens. 

148.    Terra   duos  habet  sateliites,  sc.  pontificem  Romanum  et 
Lunam.     Ad  Aruntem. 
Totius  terrae  servi  *)  si  pontifices  sint, 
Unica  non  terrae  luna  satelles  erit. 
*)  Dicuntur  servi  servorum. 

149.    Monitum  ad  amicum. 
Sunt  tibi  tres  gnatae,  totidem  famulae,  soror  una*) 

Errores  quarum  vitaque  nota  nimis. 
Namque  planetarum  systema  domus  tua  monstrat. 

Conveniunt  cursu,  sunt  numeroque  pares. 
*)  Numero  septem. 

150.  In  miseram  et  insulsam  biblioihecam  Canonici  MarcL 
Canonici  Marci  libri,  quos  morte  reliquit, 
Ponderis  exigui  cuncti,  et  apocryphi  erant. 

151.  Astrologia  non  plane  rejicienda.     Ad  Flaccum* 
Influere  in  terram  non  credis,  Flacce,  planetas, 

Cum  tamen  effectus  cernimus  esse  graves. 
Omnibus  est  notum,  cum  sit  conjunctio  Martis 
Ac  Veneris,   quod  sit  fertilis  alma  parens*). 
*)  Nostra  terra. 

152.    In  Anyturn. 
Laudes  ipse  tuas  divulgas  semper  in  urbe ; 

Esse  tibi  puras  dicis,  Anyte,  manus. 
Sunt  digiti  Esavi,  Jacobi  mellea  verba, 

Factis,  non  dictis  hinc  sit  habenda  fides. 

153. 
Xunam  praesentat  mulier,  solemque  maritus; 

Illa  suum  lumen  namque  habet  omne  ab  eo. 
Luminis  eclipsin  patitur  cum  sole  maritus, 

Corpus  quando  aliud  ponitur  inter  eos. 
Tunc  veluti  Phoebus  tenuem  curvatur  in  arcum, 

Sic  vir  cornutus  nt  ratione  pari. 

154.    In  mortem  Amyntce. 
Pauperie  ac  morbis  duris  afflictus  Amyntas, 
Non  obiit,  verum  desiit  ille  mori. 

155.    Ad  Paulum. 
Tristes,  Paule,  dies  vitae,  tristes  mihi  noctes; 
At  nihil  est,  modo  nox  ultima  laeta  mihi. 

156. 
Non  miror  bellis  vexari  et  amoribus  orbem, 
Terra  inter  Martem  cum  Veneremque  natet  *). 
*)  Media  inter  has  planetas  est  terra. 

157.    Ad  Faustinum. 
Apposite  hunc  orbern  terram,  Faustine,  vocamus; 
Nam  terimus  terram,  nos  quoque  terra  terit. 

158.    Vera  disputationis  laus.    Ad  Papilum. 
In  disceptando  lex  sacra  scholastica  mandat, 

Descendat  Praeses  victor  ut  e  cathedra. 
Vincitur  at,  quem  nemo  potest  convincere  verbis; 

Victum  se  fassus,  Papile,  victor  abit. 

159.    Inter  duo  fora  habitat  poeta,    in   altero    quorum  frumen- 

tum  venditur,  in  altero  jura  exercentur. 
Confines  mihi  sunt  sedes  Cereris  Themidosqve, 

Nostra  domus  media  est  inter  utrumque  forum. 
Quicquid  rura  valent  antiquo  possis  habere, 

Quicquid  jura  docent  possis  habere  novo. 

160.    Satyra  et  laus. 
Corpora  mellitis  putrent,  servantur  aceto; 

Quod  mordet,  sanat;  quod  placet,  omne  nocet. 
Laus  virus  dulce  est,  Satyra  est  medicamen  amarurn. 

Sanat  torquendo  hsec,  illa  placendo  necat. 
Porrigit  illa  tibi  cultrum  gladiumque  petenti, 

Haec  minus  indulgens,  quod  nocet,  omne  negat. 
In  Syrtes  ducit  Sirenum  cantio  dulcis, 

Abducit  querulus  qui  regit  arte  ratem. 
Hinc  torvus  censor,  qui  creditur  esse  inimicus 

Humani  generis,  verus  amicus  erit. 
Laudator  suavis,  speciem  qui  praebet  amici, 

Humani  generis  maximus  hostis  erit. 

161. 
Aflectata  viri  gravitas  est  corporis  ingens 
Arcanum,  mentis  quo  tegitur  vitium. 

162. 
Coelum  se  dicunt  monachi  ditare;    at  egenum 
Orbem  terrarum  reddere  constat  eos  *). 
*)  Cum  propter  desidiara  hominibus  oneri  sint. 

163.   Ad  Marcum. 
Novi,  Marce,  tuos  fratres  Cajum  ac  Theodorum; 
Doctus  erat  major,  doctor  at  esto  minor. 

164.   Status  rustici  commoda. 
Urbani  sorte  est  hominis  nil  tristius  unquam, 

Pauperis  agricolse  commoda  magna  patent 
Quale  genus  vitse  sectetur,  nescius  ille; 

E  cunis  videt  hic,  sors  sibi  qualis  erit. 
Urbani  numerosa  domus  simul  est  onerosa; 

Quot  gnati  agricolis,  tot  numerantur  opes. 
Qui  clarae  est  stirpis,  duro  saevoque  magistro 

Traditur,  ut  discat  quae  nocitura  sibi; 
Et  pueri  tergo  tunduntur  ssepe  flagella, 

Fortunse  ut  senior  fiat  in  orbe  jocus. 

At  quod  dediscat,  nil  discit  rusticus  infan*; 

Prolis  amans  mater  sola  magistra  datur. 
Castra  is  sectatur,  civiles  captat  honores, 

Pro  vanis  titulis  mille  pericla  subit. 
Rastra  hic  sectatur  fortis  patiensque  laboris, 

Sorteque  contentus  nulla   pericla  subit. 
Tandem  mature  hic  thalami  sociam  sibi  adoptat. 

Dum  par  officio  est,  membraque  cuncta  vigent. 
Tardius  is,  laute  ut  clara  cum  conjuge  vivat. 

Pro  sobole  hinc  thalami   cornua  sola  ferunt. 

165.   In  duas  sorores,  quos  mercaturam  ambos  exercent  sed 
impari  successu. 
In   inercatura  sors  est  diversa,  sorores! 

Tu  varias   merces  vendis,  inopsque  manes. 
Crescit  in  immensum,   census  acquirit  opesqve, 
Quae  solas  noctes  vendit.  Anyta  soror. 

166.    Dari  vacuum  monstrant  crumence  pauperum. 
Jnspectis  nuper  loeulis  exclamat  Amyntas: 
In  mundo  vacuum  nunc  probo  posse  dari. 

167. 
Nulla  tua3  frons  est  uxori,  nec  pudor  ullus. 
O   utinam !  quoqve  frons  *)  non  foret  ulla  tibi. 
*)  Respectu  cornuum. 

168.    In  Mamercum,  qui  filium  habet  profligata  vitce. 
Tute  avus  atque  pater  poteris,  Mamerce,  vocari, 
Quod  gnatus  simul  est  filius  atque  nepos. 

169.   Epitaphium  fratrum^  quos  amor  scorti  ad  funestum    duel~ 

lum  provocavit. 
Egregiam  laudem  retulit  par  nobile  fratrum; 
Pro  re  publica  enim   fortiter  ambo  cadunt. 

170.  Laus  Papili,  qui  Fabullo  in  pratura  successit. 
Lente  atque  ignave  jus  dixit  in  urbe  Fabullus; 
At  tu  justitiaB.  Papile,  justa  facis. 

171.    Qualis  uxor  ducenda  est.     Ad  Danaverum,. 
Uxorem  quaeris,  qualem   mihi,  Danaver,  opto, 

Ducere  qnam  vellem,  si  optio  plena  foret. 
Non  nimis  esto  ferox,  nee  sit  facilis  nimis  uxor. 

Jlla  ferit  corium,  cornua  at  haecce  feret. 
Pulora  nimis  nec  sit,  nec  sit  nimis  horrida,  namque 

Deformem  fugio,  meque  venusta  fugit. 
Nec  dotata  nimis,  nec  pauper  sit  sine  dote; 

Illa  morosa,  sed  haec  est  onerosa  mihi. 
Non  nimis  esto  gravis,  nimiumque  levem  mihi  nolo ; 

Quae  levis  est,  gravis  est;  nam  levitate  gravat. 
Nec  plane  sterilem,   nec  fcecundam  nimis  opto: 

Nam  famam  illa  aufert  *),  afferat  haecce  famem. 
Nec  volo  prudentem,  stolidam  timeo  atque  procacem. 

Vult  regere  illa,  sed  hanc  non  regere  ipse  queam. 
Nulla  extrema  volo;  medium  placet;    inter  utrumque 

Cum  thalami  socia  tutior  ibit  homo. 
*)  Sterilitas  uxoris  vulgo  mariti  impotentise  adscribitur. 

172.   In   Cajam  matronam  temulentam. 
Uxorem  lunam  dicis,  quia  luce  inariti 

Splendeat  illa,  viro  subjacet  atque  paret. 
His  licet  in  rebus   similis  lunae  tua  Caja; 
Distat  ea,  semper  plena  quod  esse  solet  *). 
*)  Id  quod  de  luna  dici  nequit. 

173.    Negare  interdum  est  bene  facere.    Ad  Paulum. 
Plures,  Paule,  necas  dando,  quam  dona  negando; 

Dura  repulsa  quidem,  munera  dura  magis. 
Frigida  sic  aegris,  iratis  tradere  ferrum 

Est  bonitas  atrox,  officium  officiens. 
In  dando  spectes   ea,  quae  accepisse  juvabif, 

Non  ea  spectabis,  quae  juvat  accipere. 

174. 
Copia  larga  cibi   febres  exauget;  avari 
Auget  avaritiam   copia  quasvis  opuni. 

175. 
111  e  nimis  sero  dat,  qui  dat  dona  roganti; 
Obvia  quae  veniunt  raunera,  munera  erunt. 

176. 
Hic  promittentis  vultu  negat,  ille  negantis 
Dat;  cui  plus  debes,  dicere  difficile  est. 

177.    Ad  Leandrum. 
Pars  vitae  male  agendo  perit  permagna,  Leander! 
Maxima  agendo  nihil,  tota  at  agendo  aliud. 

178. 
Cum  facere  omne  velis,  in  re  vix  proficis  ulla. 
Est  nusquam,  cunctis  qui  solet  esse  locis. 

179. 
Quseris,  quis  verus  modus  esto  divitiarum. 
Tute  necesse  habeas,  deinde  satis  quod  erit. 

180. 
Est  vitium  cunctis,  vitium  est  quoque  credere  nulh\ 
Illud  honestius  est,  tutius  istud  erit. 

181. 
Quando  togam  portas,  non  vitam  imitare  Sophorum; 

Non  Sophus  esto,  Sophi  simius  esto  magis: 
Namque  Sophi  vita  est  non  quse  contraria  vulgi, 

Sed  quae  vulgari  purior  esse  velit. 

182. 
Infaustus  non  es,  infaustum  te  nisi  sentis; 

Nec  faustus,  faustum  te  nisi,  Sexte,  putas. 
Tristis  qui  status  esse  potest  visus  tibi  laetus? 

Quive  bonus,  quando  creditur  esse  malus? 

183.   Ad  Paulum. 
Parvo,  Paule,  fames  constat,  sed  nausea  magno. 
Hinc  dici  poterit  nausea  dira  fames. 

184. 
Ut  nihilum  referat  quo  lecto  ponitur  aeger, 
Ligneo  an  aurato:  morbus  eum  sequitur; 
Sic  et  avarus  homo,  seu  paupertate  prematur, 
Seu  sit  dives  opum,  pauper  et  aeger  erit. 
185. 
Sit  perfecto  homini  sententia  iniqua  molesta, 
Solum  ob  peccatum  judicis  atque  scelus. 

186. 
Qui  vult  perpetuo  splendere,  haud  addat  honori; 
At  potius  famse  detrahat  ille  fami. 

187. 
Insultare  malis  validi  est,  ferre  est  sapientis; 
Non  quaerat  sapiens,  sed  ferat,  Ole,  malum. 

188.    Dicunt   nonnulli:    Solem  non  esse  calidum,  quamvis  calo- 

rem  efficiai.     Ad  Leonem. 
Soli  tu  nullum,  Leo,  credis  inesse  calorem, 

Cum  tamen  accendit  quicquid  in  orbe  siet. 
Forsitan  haud  erras;  glacie  mea  Lesbia  dura 

Frigidior;  flammis,  quas  movet,  ipsa  caret. 
Urit  enim  frigus,  glacies  in  corpore  saevos 

Excitat  ardores,  nutrit  alitqve  simul. 

189.    In  pauperem  et  superbum. 
Corpora  ut  ad  vacuum  consurgunt,   aere  pulso, 
Sic  vacuo  inflaris:  turgidus  es  et  inops. 

190.    In  Bupertum  servum  durum  et  infiexibilem. 
Cor  tibi  cos,  scapulae  scopuli,  rupesque  Ruperte  es; 
Verbis  nam  flecti  verberibusque  nequis. 

191.  In  Annam  virginem  frigidam  et  fugacem. 
Ardorem  Phoebi  fugiendo  ut  frigida  Daphne 

Auxit,  sic  tua  me  concitat,  Anna,  fuga. 
Sta,  subsistet  amor;  faciem  mihi  da,  tibi  tergum 

Vertam;  namque  tuo  frigeat  igne  meus. 

192.    In  humilem  monachorum  fastum. 
Tegmine  sub  cilicum  latitare  superciliosum 

Constat;    non  corio,  judico  corde  virum. 
Nec  toga  submissum,  nec  barba  facit  sapientem; 

Sub  setis  famae  maxima  saspe  sitis. 

193.    In    Marcum,    qui   a  dispensatore  suo  rationem  rei  dome- 

stico?  poscit. 
Frustra  tu  famulum  rationem  reddere  cogis. 

Cui  ratio  haud  data  sit,  reddere,  Marce,  nequit. 

194.    Non  semper  verum  illud:   Quod  quis  non  habet,  alteri 
dare  nequit. 
Quod  quis  non  babeat,  dicis  nulli  dare  posse; 
Nullum  habeo  colaphum,  sed  tibi,  Sexte,  darera. 

195.    In  Aruntem. 
Dicas  quod  sentis.     Quod  sentis  sed  neque  dicis, 
Imo  id,  quod  dicis,  tu  neque  sentis,  Aruns. 

196.    In    Mamercum,  qui  cum  studiis  mutat  mores. 
Vixit  Mamercus,  dum  scripsit  metra,   licenter; 

Sermo  ligatus  erat,  vita  soluta  fuit. 
Idem  nunc  prosa  scribit,  vivitque  decenter; 

Vita  ligata  viri,  scripta  soluta  patent. 

197. 
Sensus  omnis  egens,  bonus  est  tamen  Otho  senator; 
Assensum,  haud  sensum  curia  poscit  enim. 

198.    Ad  amasiam  deformem,  quoe  tamen  amatorem  habet. 
Corpora  dicuntur  res  attrahere  ac  gravitare*); 

Cernimus  effectus,  abdita  causa  tamen. 
Hei  mihi!  tu  polles  ista  virtute  trahendi. 

Me  trahis;  effectum  sentio,  causa  latet. 
*)  Secundum  hypothesin  Newtonianam. 

199. 
Fac  prius  ut  vitia  emoriantur,  quam  moriare, 
Vivant  virtutes  post  obitumque  tuum. 

200.    In  Amyntam. 
Armatus  semper  bello  est  accinctus  Amyntas, 
Telaque  si  desint  bellica,  cornua  habet. 

201. 
Jam  praeter  vitia  in  Faustino  cuncta  senescunt, 
Quin  cum   canitie  crescit  avaritia. 

202. 
Esset  si  tibi  cor,  non  cornua,  Damon,  haberes ; 
Uxor  fida  foret,  vir  modo  tute  fores. 

203.  Ad  Afrum. 
Quidam  ad  virtutem  proprio  conamine  tendunt, 

Hos  miror,  veneror,  suspicio,  atqve  colo. 
Sunt,  qui  ad  virtutem  tantum  comitantur  euntes 

Ductores  alios;  laudibus  effero  eos. 
Denique  sunt  homines,  qui  cogi  se  patiuntur 

Ad  justum   ac  rectum ;  gratulor,  Afer,  iis. 

204. 
Magnus  Alexander  Persas  Indosque  subegit; 
Attamen  a  vitiis  vincitur  ipse  suis. 

205.  Ad  Danaverum. 
Non  vitium  sentis,  vitio  dum,  Danaver,  haeres ; 

Nam  sensus  morbi  causa  salutis  erit. 
Somnia  si  narres,  ostendis  te  vigilare; 

Dormis,   si  in  somno  te  vigilare  putas. 

206.  Ad  Afrum. 
Instruit  is  vere  qui  moribus  instruit,  Afer, 

Doctrinamque  suam  qui  faciendo  probat. 

207.  Acl  Olum. 

Tardius,  Ole,  mori  aut  citius  non  pertinet  ad  rem  ; 
At  mullum  referat  si  bene,  sive  male. 

208.  Ad  Theodorum. 
Cura  titulis  fulges,  magnus,  Theodore,  vocaris; 

Ut  statua  in  magna  parva  locata  basi. 
Quid  valeas  dicam,  si  vis  descendere   monte, 

Si  vis  te  nudum  sistere  et  absque  basi. 
Pumilio  est  parvus,  licet  alta  rupe  locatus, 

In  puteoque  Gigas  mergitur,  estque  G-igas. 

209.    Ad  Olum. 
Est  vinolentus  vulgo  ferus  et  violentus; 
Sanguinis  est  sitiens  qui  madet,  Ole,  mero. 


Liber  secundus. 


1.  Nemo  beatior  est  stulto.    Paradoxon  contra  Stoicos,  qui  dicunt 
solos  sapientes  esse  beatos.     Ad  Seostum  de  Lino. 

Solum  prudentem  veteres  dixere  beatum. 

Errant ;  quis  stulto  faustior  esse  queat  ? 
Sibilat  urbs  cum  tota  Linum,  semper  sibi  plaudit ; 

Lastatur  conjux  cum  parit  Anna  nothos. 
Si  quid  ait  stolide,  mentis  miratur  acumen, 

Quodque  alii  culpant,  invidiam  esse  putat. 
Pessimus  orator  sibi  maximus  ipse  videtur, 

Et  sua  carminibus  crimina  foeda  canit. 
Credit  amore  sui  teneras  ardere  puellas, 

Qui  faciem  sub  aqua,  Sexte,  natantis  habet. 
Cumque  screat,  tussit,  titubat,  semper  sibi  plaudit. 

Nemo  igitur  stolido  faustior  esse  potest. 

2.    In  Afrum. 

Quasris  cur  Venerem  plebejam  nauseat  Afer; 

Asse  emitur  gemino,  displicet  inde  nimis. 
Patriciam  Venerem  si  reddere  vis  obolarem, 

Transeat  ad  plebem,  namque  amat  ob  pretium. 

3.    Experientia    didicit    Poeta,    iram   sacram   et    Philosophicam 
fervidissimam  esse  ac  maxime  constantem.    Ad  Faustum. 

Irarum  fluctus  tumidos  et  atrocia  bella 
Saepe  ciere  mihi  candida  scripta  solent, 

Tonsores,  rabulae,  doctores  atque  magistri, 

Nautae,  caupones  ore  tonante  fremunt. 
Jam  dicam  scribunt  rabulae,  litesque  minantur; 

Jam  docti  frendent,  exacuuntque  stylum. 
Militis  ira  gravis,  gravior  tanien  ira   magistri, 

Iram   qui  scriptis  improbat  atque   notat. 

4.    In    Petrum   nocturnum    nostrum  vigilem.  qvi,  dum  cantando 

quietem  mihi  optat,   desomnem  me  so^pe  facit. 
Desine,  Petre,  mihi  cantando   optare  quietem; 
Cum  canis,  evigilo ;   dormio,  quando  taces. 

5.     Votum  Poetce. 
Quae  sibi  conducunt,  pauci  dignoscere  possunt. 

Ut  patrios  census  vincat,  Apella  petit; 
Nestoreos  annos  et  plumas   Sardanapali 

Mamercus ;  titulos   optat  egenus  Aruns. 
Quincte!  mihi  placidam  vitam  sine  lite  peropto, 

Servam  non  doctam,  sed  docilem  opto  mihi. 
iEdes  opto  mihi,  tectum,  gnatas  sine  rimis  *) ; 

Fidus  amicus,  ut  et  sit  mihi  verna  satur. 
Elinguis  tonsor,  conjux  sine  dote  benigna  **), 
Sit  mihi  fons  vivus,  sit  mihi  nemo  medens. 
*)  Pudicas  et  inexpugnabiles.        )  Quia  dotatse  plerumque  feroces 
sunt. 

6.    Cur   ad  Cantum  juvenis   Galli  plorat  Petrus  fullo. 
Uxorem  Petri  fullonis   amat  Parisinus. 

Huncce  Thais,  fidibus  cum  modulatur,  amat ; 
Ad  cantum  G-alli  cum  saltibus  exsilit  illa, 

Petrus  suspirans  fletibus  ora  rigat. 

7.    Ad  Po3tum. 
Poscis,  quando  optas  pacem  laetamque  salutem, 

Humani  ut  generis  portio  dispereat. 
Causidici,  rixas  si  tollas,  Poete,  peribunt ; 

Bello  alitur  miles,  febris  alit  medicum. 

8.    In  laudem  Pauli  grammatici. 
Grammatici  Pauli  mira  observantia  linguae  est: 

Cum  scribit  lusco,  dicit:  amice,  vident 
Tres  oculi  melius,  ne  committat  pleonasmum. 

Linguam  ne  laedat,  laedit  amicitiam. 

9.    Solaiur  poeta  Posthumum,  qui  wgre  fert,   se   neglecto,  in- 
dignos  viros  ad  honores  evehi. 
Virtuti  studiisque  tuis  calcaria  nulla, 

Praemia  sed  stultis,  ore  tonante  sonas. 
Jam  jecur  ira  ardet,  cum  fasces  ante  Fabullum 

Gestari  cernis,  qui  tulit  ante   faces. 
Quo  tondente  gravis  juveni  tibi  barba  sonabat, 

Factum  praetorem  Crantora,  saepe  fremis. 
Nuper  vendentem  fracta  de  merce  siluros 

Quaestorem  fieri  vociferasque  Linum. 
Ob  te  contemptum  tu  questu  pectora  rumpis; 

Sunt  causae  gemitus,  Posthume;  nemo  negat. 
At  non  es  solus,  sunt  multi  te  meliores, 

Qui  cum  cuncta  merent,  praemia  nulla  ferunt. 
Inter  tot  veteres  tibi  sufficit  unus  Ulysses, 

Trojanae  gentis  qui  superator  erat. 
Post  varios  casus,  post  tot  discrimina  rerum 

Cornutus,  pauper  vir  redit  ille  domum. 

10.    I)i  Amyntam. 
Laternae  portator  eras,  nunc  praetor,  Amynta, 

Nactus  praeturam  nempe  juvante  Lea. 
Vulcanum  in  cornu  dominis  praeferre  solebas; 

Jamque  Lea  ducta,  cornua  fronte  feras. 

11.  Dum  raptum  Helenes  idciscuntur  heroes  Gra?ci,  ipsi  cor- 
nuti  fiunt. 
Ut  furtum  Paridis  plectant,   armantur  Achivi; 

Unum   ob  *)   Cornutum  Graecia  tota  furit. 
Obque  Helenam  lenam  Priami  dum  mcenia  frangunt 
Cornibus,  in  patria  cornua  dantur  iis. 
-')  Menelaum. 

12.    In    Flaccum. 
Scortantem  gnatura  cur  Flaccus  verbere  caedit? 
Invidet  emeritus,  quod  nequit  ipse  pater. 

13.    Consolatio   ad  magistrum,  qui  uxorem  habet  ■  infidam. 

Quod  peccant  alii,  noli  plorare  magister! 

Peccato  uxoris  cornua  nempe  geris. 
Hinc  oculis  parcas  lippus,  cum  sis  sine  culpa; 

Sola  uxor  peccat,  noxia  sola  gemat. 

14.  Non  a  stidtis,  sed  de  stidtis  scribitur  comoedia.  In  Brutum. 

Brute,  diu  nobis  fabellas  scribis  inepte, 
De  te,  non  a  te  fabula  scripta  placet. 

15.  Differt    verus  consul  a  consule  ficto,   sive    scenico,    tantum 
tempore;  nam  hic  magistratus  diurnus  est,  ille  annuus. 

Qui  tragicus  consul  differt  a  consule  vero? 
Hicce  annos  aliquot,  sed  regit  ille  diem. 

16.  Laudatur  diligentia  chirurgi  Theodori,  qui  ne  vulnera,  quos 
obliget,  desint,  noctu  personatus  grassatur,  ac  occurrentibus 

vulnera  infligit. 

Yulnera  ne  desint,  Theodorus  vulnerat  ipse, 
Privans  vita  animas,  ut  revocare  queat. 

17.  Cum  splendidissime   apud  nos  vivant  pauperes,  salse  poeta 
monet  censorem,    ut   censum  pauperum   acturus    numerum    ineat 

curruum  seu  quadrigarum. 
Cum  mendicorum  tibi  census  agendus  in  urbe  est, 
Quadrigas  numeres,  calculus  inde  tibi. 

18.  In  medicum  Flaccum.    Ad  Papilum. 
Cum  nutrice  opus  est,  doctorem  consule  Flaccum. 

Prse  reliquis  medicis  hoc  sibi  Flaccus  habet ; 
Nam  qui  tot  fecit  nutrices,  Papile,  novit, 

Interiora  quid  ac  exteriora  valent. 

19.    Fabularum   scriptores    insectantur   stulti   homines,  dum  cre- 

dunt  semper  de  se  ludi. 
De  me  cur  semper  ludatur  fabula,  clamas; 
At  sine  te  ludi  fabula  nulla  queat. 

20.   Gemitibus  ac  lacrymis  potius,  quam  cantu  et  tibiis  venia 
peccatorum  petenda  est 
Ploras  peccatum  genibus  supplex  modulando, 
Quidni  et  saltando?  Credimus  illud  idem. 
Iratum  coelum  gemitus,  non  tibia  placat. 

Laudo  Deum  calamo,  flecto  Deum  lacrymis, 

21.  Cum  supplex  Deo  se  sistii  sutor,   abjiciat  stylum   ac   crepi- 
das.  Notantur  leviter  ii,  qui  hymnos  sacros  cantant,  dum  sordi- 

dis  ministeriis  occupantur. 
Hymnorum  crepitu  sutoris  sacra  taberna  est 

Alpheni,   crepidas  cum   suit  ille  suas. 
Abjice  quaeso  stylum,  crepidas,  ac  claude  tabernam, 

Si  vis  ut  placeant  carmina  sacra  Deo. 
Namque  hominem  totum  sibi  poscit  numen  Olympi  \ 

Horam  da  crepidis,  da  reliquasque  Deo. 

22.  Poetum  monet,  ut   cantaturus   claudat  fenestras,   ne   obstre- 

pat   auribus  prostereuntium. 
Dum  cantat  Poetus.  dicit  se  fallere  tempus. 

Ipse  alios  fallit,  fallitur  ipse  sibi. 
Ipsum  se  fallit,  dum  rudere  nescit  asellum, 

Sectantique  sonum  dat  nisi  verba  nihil. 
Janua  claudatur,  si  cantu  fallere  tempus, 

Poete,  velis;  fallas  tempora,  non  homines. 

23.  Patrissai  filius  lictoris,  cum  carmina  scribit. 
Filius  Aistulphi  lictoris  carmina  scribit. 

Verberat  hic  nodis,  verberat  ille  modis  *). 
*)  Insulsis  carmimbus  vexat. 

24.  Cur  dicitur  perfrictce  frontis  homo   Tityrus. 
Nocte  dieqve  fricas  digitis  tibi,  Tityre,  frontem; 

Perfrictas  es  merito,  Tityre,  frontis  homo. 

25.    Non  mirum  circumcisi  oratoris,  circwncisas  esse  orationes, 

In  Malchum  conversum  Judosum. 
Cur  circumcisa  et  brevis  est  oratio  Malchi? 
Curti  hominis  sermo,  Papile,  curtus  erit. 

26.    Encomium  pacis. 
Aurea  pax  firmo  complectitur  omnia  nexu. 

Pax  Cerorem  nutrit,  pax  sacer  orbis  amor. 
Pax  facit,  ut  tuti  sulcent  tumida  aequora  nautae. 

Otia  defessis  pax   dabit  alma  viris. 
Musarum  nutrix  est  pax  ac  grata  Camoenis. 

Floreat  et  vigeat  pax  deamata  diu. 
Soli  bella  gerent  aediles  ac  laniones; 

Hasc  etenim  populo  pax  lacrymosa  venit. 

27.    In  Faustum  avarum. 
Das    nihil  atqve  simul  das  large  plurima,  Fauste; 

Das  verba  uxori,  verbera  das  famulis. 
Das  animum  foedo  lucro,  das  carmina  scombris, 

Das  animam  Thaidi,  viscera  dasque  fami. 
Materiam  risus  das  urbi,  dasque  theatris; 

Das,  dicam  paucis,  omnia  dando,  nihil. 

28.    Excusat  se  modeste  poeta,  quod  de  medicis  toties  ludit. 
Ad  Fiaccum  medicum. 
Artis  Apollineae  cultor!  cur  carmina  damnas? 

Cur  satyrae  pungunt,  innocuique  sales? 
Tolle  salem  medicum,  quid  erunt  medicamina,  Flacce! 

Tristia  si  scribas  carmina,  nemo  legat; 
Innocuos  permitte  sales!  cur  ludere  nobis 
Non  liceat,  liceat  si  jugulare  tibi? 

29.    In  amicum  importunum. 
Cum  lapide  hinc  quarto   degisti,  ardenter  amabam; 
Addis  adhuc  lapidem,  carior  esto  mihi. 

30.  Morbus  imaginarius  est  verus  morbus.    Ad  Faustum. 
Rides  Faustinum,  quod  semper  se  putat  aagrum. 
Non  bene,  qui  invalidum  se  putat  esse,  valet. 

31.     Cur  Malchus  e  sanctis  Noachum  maxime  colit. 
Ante   omnes  sanctos  colitur  tibi,  Malche,  Noachus. 
Inventor  dulcis  dicitur  ille  meri. 

32.  In   Ollum  emendatorem  librorum. 

Olle  diu  emendans  authores  atque  poetas, 
Jam  mendas  mentis  respice,  quaeso,  parum. 

Hinc  fac  cum  libris  correctior  exeat  Ollus, 
Ut  correctoris  laus  tibi  vera  siet, 

33.  In  poemata  qumdarn   incondita,    quce  post   novissimum  ur- 

bis  nostrw  incendium  prodiere. 
Nonne  mali  satis  est  urbs  regia  passa,  Fabulle, 

Insulsum  vatem  te  nisi  nacta  foret? 
Cuncta  jacent  flammis  et  tristi  mersa  favilla, 

Tu  foedas  foedis  rudera  carminibus. 
Urbis  Apollinese  cineres  plorabit  Homerus, 

Magnus  Lucanus  Caesaris  acta  canat. 
Mulciberi  tremulis  flagrantes  ignibus  urbes, 

Terrarum  strages,  Deucalionis  aquas, 
Non  bene  describit  lutulenti  vena  Fabulli, 

Maeonius  calamus,  vena  Maronis  erit. 
Cui  tenuis  vena  est,  tenui  meditetur  avena: 

Sellas,  non  stellas  versibus  ille  canat. 
Nam  coenum,  haud  coslum,  debet  cantare  poeta, 

Quem  muscae,  haud  Musse  versificare  docent. 

34.  Nulla  est  regula  sine  exceptione.     Ad  Faustum  magistrum. 

Docte  Magister!  in  Is  labentia  nomina  dictas 
Foeminei  generis;  semper  at  esse  nequit. 

Regula  non  semper  constabit;  Dorida  namqve 

Communis  generis  novimus  esse  tuam. 
35. 
Saspe  mihi  Flaccus  nummorum  monstrat  acervos 

Gazasque  immensas,  quas  tenet  ille  domi.- 
At  cum  saepe  vocat,  sed  nunquam  porrigit  assem, 

Non  vocat,  ut  videam;  monstrat,   ut  invideam. 

36.  Vere   dicitur    dilapidasse   bona  Paulus,   qui  in   coemendos 

lapides  pretiosos  cunctas  facultates  erogauit. 
Paule!  mihi  monstras  hyacinthos  atque  topazos, 

Gemmas  et  positos  ordine  chrysolithos. 
Hos  magno  pretio  tibi  vendidit  Afer  Apella. 

Diceris  hinc  vere  dilapidasse  bona. 

37.  Laudatur  zelus   censoris   nostri  in   exterminandis    lupis  ac 
meretricibus ;  petit  poeta,  ut  etiam  muscas  exterminare  tentet, 

quod  non  majoris  molis  est. 
Agnosco  meritum  censoris,   cum  meretrices, 

Cumque  lupas  penitus  tollere  in  urbe  velit. 
Ut  desint  vires,  tamen  est  laudanda  voluntas  ; 

Impar  his  ausis  claviger  esto  tamen. 
Succubuisset  enim  foede  Tirynthius  Heros, 

Si  talis  stabuli  claustra  lavanda  forent. 
Magnanimi  hinc  nostri  censoris  prasdico  laudes. 

Optarem  muscas  tolleret  ille  simul. 

38. 
Curris  lymphatus,  sudas,  fremis  atque  laboras : 
Omnia  facturus  tu  facis,  Ole,  mhil. 

39.  In  Marcum. 
Exurit  nostri  Marci  cum  viscera  febris, 

.iEstu  desipiens  decipit  ille  suos. 
Namqve  illi  dubitant,  an  stulte  in  febre  loquatur, 

Nempe  loqui  stolide  cum  sine  febre  solet. 
Ignorant  simul  an  redeat  mens  febre  soluta. 

Qui  nunquam  sapuit,  non  resipiscit  enim. 

40.  Non    semper    verum  est,  quod  de  mulierilus  ajunt:  ut  fie- 

rent,  oculos  erudiere  suos. 
Falsum  est  de  vetulis,  quod  vulgo  dicitur,  Aucte, 

Ut  plorent,  oculos  erudiere  suos. 
Mentiri  vatem  docet  uxor  lusca  Fabulli, 

Altero  enim  tantum  lumine  flere  solet. 

41.  Pravus  ingeniorum  delectus,  causa  est,  cur  tot  inepti  homi- 
nes   ac   muneribus  impares  sint.  Ad  Papilum  rhetorem. 

Mille  parit  dives  rerum  natura  colores, 

Lsetatur  tellus  seminibusque  novis. 
Lippus  saepe  pater  stellatum  procreat  Argum. 

Prsesignis  genetrix  monstra  stupenda  parit. 
Hic  pollet  digitis,  cum  lumine   polleat  ille, 

Strato  valet  pedibus,  prsestat  Anilo  manu. 
Ingenium  dedit  huic,  illi  natura  lacertos. 

Nascitur  hic  fortis,  nascitur  ille  sagax. 
Sic  natura  homines  paucos  producit  inertes; 

Partus  iners  si  sit,  culpa  parentis   erit. 
Ingenium  velox  habet  Olus,  filius  Afri ; 

Sed  pater  est  sutor,  sutor  et  Olus  erit. 
Doctor  erit  Flaccus,  natura  factus  ad  arma, 

Cum  Matho  mysta  fuit,  cumque  beatus  Avus. 
Multi  hinc  doctores,  totque  hinc  sancti  nebulones, 

Tot  lenti  artifices,  tot  miserique  duces. 
Sanas  naturse  leges  pervertimus  ipsi; 

Turbamus  foede,  quod  sapienter  agit. 
Hinc  tibi  si  gnatus,  cui  non  data  copia  fandi, 

Sed  quem  pictorem  procreat  alma  parens, 
Pictorem  facies  potius;  nam  rhetore  blaeso 

Egregius  pictor,  Papile,  major  erit. 

42.    In  Linam  Fausti  uxorem,  quce  semper  plorat. 
Oceani  matrem  Vestam  cecinere  poetae ; 

At  nos  nutricem  credimus  esse  Linam. 
Haec  uxor  vetula  est  Fausti,   cui  fons   oculorum 

Perpetuis  rivis  ora  genasque  rigat. 

Agnum  si  mactes,  stillat  mox  rivus  ocellis; 

Sique  tonat  coelum,  labitur  imber  aquae, 
Sic   cum  perpetuis  lacrymis  rorentur  ocelli, 

Verius  oceani  dicitur  illa  parens. 

43.  Musas  admoneU  caveant  sibi  a  poeia  lascivo  Selio. 
Laurigerae  Selium  non  auscultate   Camoenag! 

Poscentem  vestram,  cum  modulatur,  opem. 
Ipsas  nam  Musas,   non  montem  quaerit  amator; 

Non  fontem,  at  fontis  numina  mente  cupit. 

44.  Acl   Papilum. 

Tu  rides  Flaccum,  cum  se  putat  esse  poetam, 

Solum  quod  genitor  Stella  poeta  fuit; 
Ipsum  ridebis  te  nobilitate  tumentem. 

Quod  Selii  es  soboles,  nobilis  esse  velis. 
Stemmata  ut  haud  faciunt,  sed  sola  poemata  vatem, 

Unica  sic  virtus  nobilitare  potest. 

45.  In    Varronem. 
Uxorem  longus  cur  ducis,  Varro,  pusillam  ? 

Pygmsege  junctus  quo  videare  Gigas. 

46.    Copia  remm  pretium  minuit.    Ad  Sextum. 
Virginitas  venalis  erat  tribus  assibus  olim; 

Jam  famulae  amplexus  sex  tibi  emendus  erit. 
Hinc  liqueat  plures  tunc,  Sexte,  fuisse  puellas, 

Copia  nam  rerum  diminuit  pretium. 

47.    Inter   Olum  et  Afrum,   quorum  uterque  tutelam  virginis  sibi 

vindicabat,  lis  ita  composita  est,  ut    Olus   sortem   bonorum 
administraret,  Afer  incrementa. 
Materiam  litis   dedit  heic  tutela  puellas. 

Proximus  agnatus  virginis  Olus  erat. 
Orbas  tutelam  sibi  soli  vindicat  Afer. 

Post  longas  rixas  lex  ita  lata  fuit: 
Ipsa  bonorum  sors  tutori  ut  cederet  Olo; 

Sic  usum  fructum  virginis  Afer  habet. 

48.  Cum  regem  Salomonem  inter  avos  numerat  fcenerator  Mar- 

cus,  monstrat  se  Judaica  originis.     Ad  Papilum. 
Deducens  Mareus  genus  alto  a  sanguine  regum 

Jure  tibi  apparet,  Papile,  raentis  inops ; 
Ilia  solvuntur  risu,  tibi  cum   Salomonem, 

Hebrasum  regem,  computat  inter  avos. 
Ast  an  deliret,  lis  est  sub  judice;  monstrant 

Usurae,  Hebraei  stemmatis  esse  virum. 

49.  Virum  nihili  nitide  vestitum  comparat  poeta  cum  heroico 

poemate. 
Cum  sis  vir  nihili,  sed  tectus  veste  nitenti, 

Appares  tanquam   molle  poema  mihi. 
Nam  flores  vatum  si   demas,  Flacce,  micantes, 

iEsopi  corvo  nudius  illud  erit. 

50.  Ira  theologi  plerumque  implacabilis  est.    Ad  Faustinum. 
Cum  mihi  theiologus  bellum,  Faustine,  minatur, 

Mox  pavidus  pacem  supplice  voce  precor. 
Fausti  hirsuta  cohors  minor  est  mihi  Castoris  ira. 
Injuste  patiens  me  puto  jure  pati. 

51.    Aures,   non  oculi  mulierum  lceduntur.     In   Corinnam. 
Ad  Sextum. 
Aures  non  oculi  lasduntur,  Sexte,  Corinnae. 

Vocibus  obscoenis  illa  rubere  solet. 
Ad  statuam  nudi  juvenis  non   claudit  ocellos, 

Pallet  si  statuas  mentio  sola  siet. 

52. 
Casta  Lycoris  amat,  Selio  sed  saepe  roganti 

Sollicite  noctem,  saspe  repulsa  datur. 
Verba  miser  perdis  nil  proficientia,  dicit ; 

Non  nisi  vi  capior;  noluit  ille  tamen. 
Si  sufflas,  ait  illa,  cadam,  sed  inaniter  oras; 

Hinc  afflat  juvenis,   casta  puella  cadit. 

Sylvarum  custos,  qui  casum  viderat,  instat: 
Quicquid  dejicitur  flatibus,  esse  suum. 

53.  In  Claudiam. 
Claudia,  cum  Veneris  sit  mentio,  saepe  rubescit; 
Artibus  at  Veneris  nulla  perita  magis. 

54.    In  Poetum. 
Objectas  obscena  Lino,  quod  carmina  scribit; 
Obscenos  mores,  quod  notat  ille  tuos. 

55. 
Cum  Davo  servo  dominus  narraret  amator, 

Quot  planctus  sylvis,  quot  gemitusque  dedit, 
Quaerebat  stolide  Davus,  quid  sylva  regessit; 

Ille  rogat  stulte,  stultius  iste  gemit. 

56.  Ad  Faustum. 
Pallentes  vates  miraris  tam  petulantes. 

Musse,  Fauste,  novem  sat  stimulare  queant. 

57.  In  Sextum,  qui  plorat  jacturam  capellce. 
Quare  animum  miserum  cruciat  jactura  capellae? 

Quid  prosunt  lacrymae,  quidve  querela  juvat? 
Stultum  est  ob  capras  sibi  vellere  velle  capillos, 

Ac  si  moerorem  calvities  minuat. 

58.    In    Cinnam,  qui  e  fabro  ferrario  consul  factus  est. 
Cinna  faber,  consul  jam,  sic  suffragia  claudit: 
Cudamus  ferrum,  dum  calet  illud  adhuc. 

59.    Cur  exercenda  sit  virtus.      Ad.  Papilum. 
Dixerunt  veteres:  Virtus  laudatur  et  alget. 

Sola  probos  hodie  spes  alit  atqve  fovet. 
Ast,  amo  virtutem,  dicis;  mea  laus  celebretur, 

Cum  cinis  absumpto  corpore  factus  ero. 
Tune  putas  laudem  manes  curare  sepultos? 

Falleris;   extincto  gloria  sera  venit. 

Post  lethale  gelu  non  est  opus  amplius  igne; 

Auribus  abscissis  musica  nulla  placet. 
Qvid  valeat  virtus,  paucis,  adverte,  docebo, 

Scilicet  ut  sit  nox  ultima  laeta  tibi. 
Hic  virtutis  erit  stimulus,  sed  caetera  vana; 

Hoc  animo  virtus,  si  qua,  colenda  mihi. 


60.    De  cceca  honorum  cupidine.    Ad  Poetum. 
Quae  mala  non  peperit  laudis  tituliqve  cupido? 

Quid  violentius  hac  pectora,  Poete,  movet? 
Irae  ingens  furor  est,  furit  et  lasciva  libido; 

Saepius  at  vaga  sunt,  quaeque  perire  solent. 
Nominis  at  nunquam  satiatur  dira  cupido; 

Constanter  furit  haec,  nec  nisi  morte  perit. 
Indole  mansuetus  Caesar  proscribit  amicos, 

Ac  patriam  secum  perdere,  Pcete,  studet. 
Turcarum  proceres  laeti  pereunt,  modo  regnent; 

Cum  laqueo  titulos  stulte  avideque  petunt. 
Haec  taceo;  monstrant  exempla  domestica,   cives 

Ob  titulos  solitos  dilapidare  bona. 
Pauperiem  hi  tolerant,  modo  dextra  manus  tribuatur. 

Quid  dextrae  hoc  studio,  Poete,  sinistrius  est? 

61.    Maximus  est  princeps,  qui  pacem  colit.  Ad  Flaccum. 
Est  merito  magnus  Gallorum  Rex  Ludovicus  *) ; 

Hoc  cognomen  enim  prospera  bella  dabant. 
Est  igitur  magnus;   sed  major,  Flacce,  fuisset, 

Ensem  si  nunquam  strinxerat  ille  ferum. 
Major  dicendus,  cujus  moderamine  florent 

Mercatura,  Artes,  Justitia  atque  Fides. 
*)  Cognomine  magnus. 

62.   In  Po?tum  ad  Festum. 
Immerito  culpas  Paetum,  quod  veste  superbus 

Purpurea  incedat;  nam  sapienter  agit. 
Aurum  non  opus  est,  sed  ferrum  tingere,  Feste; 

Commendat  vestis  saepe  virum  nihili. 

63.  Programma  in  cerevisice  coctorem,  qui  ?iuper  solum  vertit. 
Tandem   decoxit  vertitque  solura  Theodorus, 
Qui  Cererem  toties  verterat  heic  in  aquam. 

64.    In  Mamercum  coquum  iracundum. 
Oranibus  heic  praestat  Mamercus  in  arte  coquendi ; 
At  salsum   dictum   concoquere  ille  nequit. 

65.  ln  quosdam  vini  campani  corruptores  apud  nos. 
Lustrat  aqua  sacra  campanas  Roma;    sed  urbs  haec 
Vinum   campanum  simplice  tingit  aqua. 

66.  Exempla  plus  docent  quam  verba. 
Semper  clamat  Aruns,  sed  plus  docet  Otho  tacendo. 

Instruit  ille  sono,   moribus  iste  docet. 
Artem  dicendi,  blandae   modulamina  linguae, 

Si  desit  virtus,   murraura  vana  puto. 

67.    In  rhetorem  Annulonem. 
Consilio  medici  lotium  bibit  Annulo  rhetor; 

Vocem  firmari  sic  putat  atque  latus. 
Si  res  succedet,  si  spem  medicina  replebit, 

Eloquii  pater  hic  mox  lotialis  erit  *). 
*)  Uti  Cicero  dicitur  Latialis  eloquii  parens. 

68.  Ad  Posthumum. 
Tantum  verbose,  non  docte  scribit  Amyntas; 
Dicitur  hinc  populo,  Posthume,  verba  dare. 

69.  Epitaphium  in  censorem  nomine  Benedictum. 
Inter  censores  nostros  unum   Benedictum 

Novimus  hunc  solum,  quem  tegit  iste  lapis. 

70.    Ad  amicum  a  philosopho  in  aulicum  transformatum. 
Moribus  antiquis  mutatis,  magna  potentum 
Atria,  Feste,  teris,  nomen  inane  petens. 

Quantuscunque  tibi  nunc  es  populoqve  videris, 

Cernere  te  potero  vix  tamen  absque  tubo. 
Sic  rnihi  crescenclo  clecrescis;  quem  venerabar 

Egregium   civem,   mancipium  video. 
Falleris,  invidia  si  dici  talia  credis; 

Nam   quem  vix  video,  non  facile  invideo. 
71.    Amicum  consilium  ad   Olum. 
Tu  quibus  invigilas  studiis,  quibus  artibus,  Ole, 

Quaeris  ut  emergas;  otia  sola  colas. 
Invidiam  tantum  pariunt  tibi  Palladis  artes. 

Tutus  ab  invidia  barbarus  omnis  erit. 

72.  In   ludi  magistrum,   a  quo  duris  verbis  exceptus  est  poeta. 
JEquo  animo  patior  tua  verba  minantia,  Flacce; 

Grassari  virgis  tu  ferulaque  soles. 
Quod  facile  haut  condono  aliis,  ignosco  scholarchae; 
Verbera  contineas,  sat  tua  verba  pati. 

73.  In    Othonem,  qui  clientes  carmina  gratulatoria  sibi  offeren- 

tes  in  sella  patrocliana  sedens  excipere  solet. 
Stercorea  in  sella  gratantes  Otho  clientes 

Excipit  ac  cunctis  omnia  fausta  vovet. 
Oppedit  atqve  optat  venientibus  integra  regna, 

Divitias  Croesi,  et  qvae  dare  nemo  potest. 
Splendida  vota  facit,  non  dat  nisi  sordida  dona. 

Totum  optat  Latium;  sed  tibi  dat  lotium. 

74.  In  medicum  Samsonem,  qui  nimio  lacte  asinino   Phthisicos 

dicitur  vexare. 
Mille  homines  Samson  maxilla  asini  trucidavit. 
Lacte  asini  plures  noster  at  hicce  necat. 

75.    In   Olum^  nuper  coqvum,  jam  senatorem. 
Egregius  ccenator  eras,  eris,  Ole,  senator 

De  grege!  Curia  sic  atque  culina  gemunt. 
Namque  culina  forumque  simul  graviter  patientur, 
Hoc  quod  jus  dices,  illa  quod  haud  facies  *), 
*)  Sc.  jus,  jusculum. 

76. 
Campos,  Rufe,  colis.  noster  colit  Otho  Camoenas; 
Ille  hinc  nobilior;  tute  sed  utilior. 

77,    De  paupere  sed  bene  morata  virgine,  quam  amico  com- 
mendat  poeta. 
Quae  bene  morata  est,  satis  est  dotata  puella, 
Cum  sponsa  venient  et  tibi  dos  et  honos. 

78.  Ad  Olum. 
Egregios  mirare  viros  reptare  per  urbem, 

Bardos  sublimes  curribus,  Ole,  vehi. 
Quid  mirum !  plaustris  vectentur  pondera  terrae, 

At  pedibus  binis  ire  tenetur  homo. 

79.    Non    hospes  ab  hospite  tutus. 
Verius  hoc  nihil  est:  non  hospes  ab  hospite  sospes, 
Cimicibus  surgens  dilaceratus  ais. 

80. 
Assiduus  cultor  magni  Caji  ac  Molinaei, 

Haeredi  haud  asses  liquit  Anilo   duos. 
Posthabito  Cajo,  Cajam  coluit  Theodorus; 

Inde  diu  praetor,  postea  dives  obit. 
Nam  versare  molam  muliebrem,  quam  Molinaei, 

Nobilius  si  non,  est  tamen  utilius. 

81.  In  senatorem,  qui  in  senatu  identidem  pedere  solet. 
Stercoream  sellam   dicam,  dicamne  tribunal, 
In  quo  jura  soles  et  dare  thura  simul? 

82.    A  singulis  potius  senatoribus,  quam  a  toto  simul  coacto 
senatu  consilium  petendum  est  principL 
Si  vis  consilium  sanum  tibi,  consule  plures; 

-  Unius  intutum  fidere  judicio. 
Si  plures,  mentem  tibi  dicat  quisque  seorsim; 

In  coetu  nam  vox  omnibus  una  sonat. 
Collecti  in  unum  suasores  saepe  trahuntur, 
In  partesque  abeunt  unius  eloquio. 

Invida  mens,  livor,  dieendi  gloria  et  ardor 
Impellunt  mentes  praecipitantque  simul. 

Disjuncti  torres  lente  incenduntur  et  ardent, 
Conferti  in  flammas  protinus  ire  solent. 

Concilium  hinc  magnum  fuge,  copia  consiliorum 
In  rebus  dubiis  est  adhibenda  tibi. 

83.    An  satyra   recte  derivatur  a  saturo. 
A  saturo  satyras  derivas,  sed  satyrarum 

Scriptores  raro,  Papile,  sunt  saturi. 
Jejuni  mordent;  heroica  carmina  scribens 

Est  satur,  aut  sperat  se  fore  mox  saturum. 

84.  Ad  Flaccurn. 
Obscenum  factu  quod  non  est,  est  neque  dictu; 

Actio  nam  verbis  turpior  esse  solet. 
Urinae  hinc  si  mentio  sit,  non  turpe  putetur, 

In  triviis  cunctis  mejere  quando  licet. 

8-5.    De  fide  carbonaria.    Ad  Theodorum. 
Urbs  quicquid  credit  caece  quoqve  credit  Anilo; 

Dicitur  hinc  verax  atque  fidelis  homo. 
Tu,  Theodore,  nihil  nisi  facto  examine  adoptas; 

Diceris  hinc  mendax  haereseosque  caput. 
En  quales  messes,  quid  adeptus  sis  meditando! 

Perversi  titulum  scilicet  haeretici. 
Ille  tamen  vivens  sine  cura  examinis  ulla, 

Solam  ob  segnitiem  sanctificandus  erit. 

86.  Ad  Faustinum. 
Excuso  errores,  errorum  semina  damno; 

Doctrina,  haud  error,  nam  facit  haereticum. 
Est  aliud  sentire,  aliud,  Faustine,  docere; 

Hoc  cohibere  opus  est,  id  tolerare  licet. 

87. 
Non  est  interpres  solus,  qui  praedicat;  ille  est 
Interpres  solus,  qui  erudiendus  erit. 

Tu  profers  credenda,  sed  is  perpendat  habenda 
Sitne  fides  dictis,  an  tibi  nulla  fides. 

88.    De  sympaihia  in  oscitationibus. 
Oscitat  unus  homo  vulgo,  quando  oscitat  alter. 
Sic  caece  veterum  dogmata  quisque  colit. 

89.    Ad  Sextum. 
Inter  convivas  vulgo  est  doctissimus  ille, 

Impensis  cujus  coena  parata  datur. 
Eligit  is  theses,  dat  materiamque  loquendi. 

In  studium  reliquos  castra  trahitque  sua. 
Patroni  impense  mirantur  verba  clientes; 

Hoc  dicente  silet  tota  coacta  cohors. 
Si  vis,  Sexte,  loqui,  nemo  audiet;  hic  moderator 

Solus  discursus  atque  silentii  erit. 
Dixerunt  quidam  *),  sapientes  sceptra  tenere; 

Verum  munificus  rex  sapiensque  cluet. 
*)  Stoici. 

90. 
Judasos,  Turcas  damnans,  damnabis  eosdem 

Nascendi  ob  sortem  saepius  atque  locum. 
Esses  Judasus,  si  Judas  ex  stirpe  creatus; 

Byzanti  natus,  Papile,  Turca  fores. 
Hasc  vulgo  fieri  quoniam  experientia  monstrat, 

Damnandi  ardorem  te  cohibere  decet. 
Ista  Dei  crisi  justae  solique  relinques : 

Judicium  nostrum  regula  nulla  Deo. 

91.    In   Godofredum  Arnoldum  tolerantice  perpetuum  pra 
conem. 
Yix  mihi  persvades,  quod  sis  tolerantiae  amicus. 

Te  magis  intolerans  vix  datur  ullus  homo; 
Qui  latrat,  mordet,  perstringit  dogmata  cuncta, 

Vestitus,  ritus  qui  tolerare  nequit, 
Omnia  cui  sordent,  fuerint  modo  lege  statuta. 

Omnibus  infestus  non  nisi  se  tolerat. 

92.  Ad  Faustum. 
Tristia  non  rnirum  est  amplecti  dogmata  tristes, 

Queisque  ob  maerorem  sanctificatur  homo; 
lielligio  nam  nulla  animo  sit  gratior  aegro, 

Quam  quae  virtutum  nomina  dat  vitiis, 
Quaeque  docet  morbos  foedos  coelestia  dona, 

Ac  totidem  motus  esse  pios  anirnae. 
Ut  si  gibbosum,  blaesum,  si  quem  pede  claudum 

Laudares,  jurans  corporis  esse  decus: 
Quo  non  applausu  te  talia.  Fauste,    docentem 

Audiret.  dictis  annueretque  tuis? 
93. 
Distinguas  inter  doctum  docteqve  loquentem; 

Indocti  docte  saepe  loquuntur  enim. 
Qui  loquitur  quae  vult,  non  doctus  habendus;  at  ille, 

Qui  loqvitur  qvae  vis,  doctus  habendus  erit  *). 
*)  Qui  ad  quastiones  docte  respondet. 

94.  In  eos,  qui  negant  providentiam  propter  tot  existenlia  mala. 
Non  curare  homines  Numen,  putat  impius,  orbem 

Tot  vitiis  pressum  cum  videt  atque  malis ; 
Nil  magis  est  falsum,  cum  constet  quod  bona  nulla 

Terris  exstarent,  si  mala  nulla  forent. 
Sensus  justitiae  nullus,  si  injuria  nulla, 

Sique  dolor  nullus,  gaudia  nulla  forent. 
Tollere  namque  unum  si  tentes,  tollis  utrumqve; 

Nexu  adeo  firmo  sunt  mala  mixta  bonis. 

95.  Refutatur  error  eorum^  qui   consuitius    esse   credunt,   ignavi 
ac  rudis,  quam  strenui   et   perspicacis  hominis  in 

publicis  administrandis   opera  uti.    Ad  Theodorum. 
Errant,  qui  credunt  conferri  munera  tuto 

Indoctis,  rudibus,  simplicibusque  viris. 
Ajunt  nempe  homines,  si  sint  ad  munia  inepti, 

Esse  quoque  haud  aptos  ad  facienda  mala. 
Ut  ferrum  obtusum  sit  ineptum  exsorsque  secandi, 

Sic  neqvit  ob  vitium  lasdere  stultus  homo. 

Ars  ubi  nulla,  dolus  nullus ;  fallacia  sola 

Solo  a  fallaci  nectitur  artifice. 
Inde  domus  rimas  omnes  qvi  noverit,  is  est, 

Cui  soli  debes  claudere  nempe  fores. 
Tutius  esse  putant  igitur,  si  munera  dantur 

Ingeniis  rudibus  simplicibusque  viris. 
Ast  ignarus  homo  bonus  aut  malus  est  reputandus; 

Quicquid  erit,  compar  defiuet  inde  malum. 
Namque  malus  si  sit,  quis  nescit  monstra  stupenda, 

Quae  junctus  torpor  cum  improbitate  parit. 
Sique  bonus,  nihil  ipse  facit,  pravoqve  ministro 

Utitur,  atqve  eadem  sunt  metuenda  mala. 
Sub  domino  stolido  servus  versutus  et  audax 

Impensis  domini  crimina  cuncta  patrat. 

96. 
Nomina  virtutum,  vitiorum  saepe  novantur, 

Ut  ratio  est  hominum,  temporis,  atque  loci. 
Spartse  quocl  gravitas,  fastus  dicatur  Athenis: 

Quod  decus  est  Grsecis,  dedecus  Ausoniis. 
Hic  furor  ac  rabies,   illic  heroica  virtus, 

Quodque  amor  heic  patriae,  seditio  sit  ibi. 
Quando  penes  populum  rerum  sit  summa  potestas, 

Nemo  bonus  plebem  respicit  atqve  colit. 
Regio  at  imperio  vel  sceptra  tenente  senatu, 

Cultus  plebejus  sit  nota  magnanimi. 
Ssepius  eventus  rerum  dat  nomina  rebus 

Resque  eadem  virtus  dicitur  atque  nefas. 
Hinc  vindex  audit  patria?,  qui  crimina  tentat; 

Criminis  eventus  nempe  coronat  opus; 
Quique  ad  virtutem  magno  conamine  tendit, 

"Si.^male  succedat,  proditor  urbis  erit. 

,97.   In  tyrannidem  stomachi  sui  invehitur  poeta. 
Ad  Anilonem. 
Servus  ab  ingenuo  non  valde  distat,  Anilo: 
Certo  nam  domino  subditus  omnis  homo. 

Ambitio,  mseror,  lucrum,  timor,  ira,  voluptas, 

Mortales  frenant  perpetuoque  domant. 
Praster  heros  tantos,  qui  sasve  adeo  dominantur, 

Morbi  nos  subigunt  servitioque  premunt. 
Unius  ob  membri  vitium  tu  servis,  Anilo, 

Est  mihi  crudelis  sic  quoque  venter  herus. 
Hic  jubet  abstineam  sapidis,  ut  vescar  amaris, 

Tempora  certa  epulis  imperat  atqve  modos. 
Si  injussu  stomachi  jejunia  solvere  tento, 

Febres  intentat,  fervida  bella  movet. 
Hujus  sic  nutu  dependet  tota  voluntas; 

Audeo  nil,  venter  ni  dare  signa  veiit. 
Crudum  te  *)  dicunt  medici:   crudelem  ego  dico; 

Tu  me  carnivorum  **),  te  voco  carnificem. 
*)  Apostrophe.       **)    Fingit   ventrem    secum    rixari  propter  esum 
carnis,  quam  respuit. 

98.    In  eos,    qui  magnaturn  aulas  frequentant  et  titulos   minime 

sibi  convenientes  captant. 
Mactatus  tituiis  cum  sis,  quadrisque  potentum 

Assiduus,  socios  spernere  saepe  soles. 
Rebus  tu  miseris  et  iniqua  sorte  superbis. 
Pauperis  hsec  vita  est  ridiculique  simul. 
Deformi  tunica  *)  nam  cogeris  ire  per  urbem, 
Atque  cibo  pasci,  quando  placebit  hero. 
*)  Qui  titulum    captat  sibi   non  convenientem,  uti  solent  cives  no- 
stri,  est  ut  ille,  qui  vestibus  corpori  male  adaptatis   ire  per  ur- 
bem  gestit. 

99.    Prognosticon.  De  anni  tempestatibus,  mensibus  et  diebus 
certis  kominibus  noxiis. 
Creditur  haud  dubie  fatalis  amantibus  restas, 

Autumnus  criticus  febricitantibus   est. 
Furibus  est  splendor  lunae  r)  damnosus  habendus. 

Lux  Phoebi  scortis  peilicibusque  nocet. 
Sunt  mercatori  quoqve   Junius  atqve  December 
Pestiferi,  vulgo  debitor  hisce  perit 2). 

October  pavidis  muscis  stragem  minitatur, 

Musico  at  exitio  3)  Martius  esse  solet. 
Augusto  semper  caveant  sibi  mense  poetae, 

Infestus  doctis  vatibus  ille  cluet. 
Causidicis  est  temperies  terrae  metuenda 4),    • 

Est  medicis  caeli  noxia  temperies  5). 
Cornigeris  valde  tristis  solet  esse  November  6). 
Tristia  cornutis  omnia  tempora  erunt  7). 
;  i  Tutius  furantur  nocte  illuni.      2)  Scilicet  undecimo  die,  qui  est 
terminus  solutionis  in  his  regnis.       3)    Ob    tempus    quadragesi- 
male,   in  quo  silet  musica.     4)  Pax    et    quies,    quoniam    litibus 
et  turbis  aluntur.      5)    Quia   tunc    sani    homines  non  opus  ha- 
bent  medico.     6)  Quia  initio  hujus  mensis    mactari    solem    bo- 
ves.      ')  Qui  perfidam  habet  uxorem,  ad  omnia  phamomena  tre- 
pidat,  et  toto  auno  infelix  est. 

100.  In  musicum  Malchum  et  cornutum  Fauslwn. 
Horrisonum  strepitum  dant  aerea  cornua  Malchi, 
Carnea  dant  fletum  cornua,  Fauste,  tua. 

101.    Ad  Sextum. 
Erras  si  annumeres,  tota  urbs  cum  captet  honores, 

Me  nimis  abjectis,  ambio  quippe  nihil. 
Ausim  dicere,  quod  te  sim  magis  ambitiosus; 

Non  tituli  ante  oculos,  sed  mihi  verus  honor. 
Esse  aliquid  conor,  non  ambio,  Sexte,  vocari ; 

Ambio  distingui  moribus  ac  studiis. 
Solis,  qui  vanos  fumos  sectantur  et  umbras, 
Ambitio  nulla  est,  nullus  honoris  amor. 
102.    In  chirurgum  Linum. 
Bello  et  pace  simul  sunt  pauci  qui  dominantur, 

Egregius  tamen  est  arte  in  utraque  Linus. 
Vulnera  nam  Martis,  Veneris  simul  ulcera  sanat; 
Bello  et  pace  simul  vir  celebrandus  erit. 
103.    In  /Storacem,   qui  thura  et  aromata  vendendo  opidentus 
factus   est. 
Vendens  thura  Storax  emit  nuper  tria  rura; 
Merx  levis  emptori  comtnoda  tanta  dedit. 

Nam  raro  aut  nunquatu  fuit  illi  clausa  taberna, 
Crura  movens  toto  tempore  thura  dabat. 

104.   In   Aruntem,   cui  filium  nomine  Proetorium  studiis  et  mO' 

ribus    erudiendum   dedit  pater   Otho. 
Fraefectus  Prsetorii,  Aruns,  es  jure  vocandus, 
Curae  quod  gnatum  tradidit  Otho  tuse. 

105.  Monitum  ad  novum  maritum  Sextum. 
Felix  si  vis  esse  domi,  si  uxoris  amorem 
Reddere  vis  stabilem,  Sexte,  labora  et  ara. 

106. 
Malo,  uxor  re  sit  meretrix,  sed  casta  putetur, 

Quam  sit  casta,  notam  sed  meretricis  habens  *). 
Nam  si  cornutum  ridet  me  urbs  tota,  perinde  est 

Ac  si  revera  cornua  fronte  fero. 
*)  Omnium  opinione. 

107.  In  consulem  Leonem  virum  obesi  corporis. 
Consilio  quoties  loquitur  Leo  consul  obesus, 
Verba  ejus  magni  ponderis  esse    scio. 

108.    Cur  magnates  ac  divites  vulgo  dicuntur  patronL 
In  patria  quoniam  cumularis  honoribus,  ergo, 
Quando  onus  es  patriae,  jure  patronus  eris. 

109.    Ad  Theodorum. 
Procerse  ut  quercus  proceres  quidam  *),   Theodore! 

Nullos  dant  fructus,  sed  folia  atqve  comas. 
Immodice  crescunt  succum  viresque   adimentes 

Frugiferis  plantis  arboribusque  bonis. 
Caeduntur  tandem  maturae,  at  saepe  cadentes 

Secum  conspicuas  fertilitate  trahunt. 
*)  Illi  qui  solo  fortunce  favore  creiscunt. 

110. 
Quando  senex  vetulam  ducit,  juncti  sociantur 

Non  unam  in  carnem,  sed  magis  in  cariem  *). 
*)  Cariosa  dicitur  senecta. 

111.    De  conciliis  ac  synodis. 
Per  voces  plures  synodis  statuuntur  agenda, 

At  credenda  secus;  nam  sua  cuique  fides. 
Est  stultum  mandare  aliis,  jubeant  statuantqve, 

Quid  mihi  sit  verum,  quseque  tenenda  fide  : 
Est  mihi  nil  verum,  quod  verum  haud  esse  videtur; 

Credere,  quod  jubeor  credere,  nulla  fides. 

112. 
Pactus  Strato  Lese  est  pro  usura  corporis  usum; 

Concedit  venerem  faenoris  illa  loco. 
Cui  nihil  in  censu  est,  quo  solvat,  corpore  solvat. 

Hanc  poenam  praetor  saepe  jubere  solet. 

113.    De  tempore  usucapionis  in  Lege  Danica. 
Non  jubet  hic  lex  nostra  dies,  annos  numerare, 

Sed  noctes,  hyemes,  ut  mea  res  tua  sit. 
Hinc  usu  capitur  vix  uxor  justius  usquam; 

Nam  noctes  solet  haec,  non  numerare  dies. 

114.  In  grammaticum,  qui  Apicium  in  uswn  Delphini  edere  molitur. 
In  Delphini  esum,  non  usum,  sit  liber  iste, 
Edere  quem   curas;  nempe  edere  ille  docet. 

115.  In  censorem  malignum. 
Carmina  crimina  sunt,  quot  commata,  scommata  scribis; 
Insultas  verbis  verberibusque  simul. 

116. 
Febre  laborantem  tu  ploras  non  sine  causa 

Matronam,  cujus  creditor,  Ole,  sies. 
Non  potis  est  sortem  tibi  solvere  pauper  Anyta; 

Usuram  solam  creditor  inde  capis. 
Intereaque  tenens  corpus  pro  pignore  sortis, 

Cum  sorte  usuram  perdere  morte  times. 

117.    In  Storacem  antiquarium. 
Nauseat  omne  novum  Storax,  sequiturque  vetusta ; 
Sunt  prisca  in  pretio,  sola  vetusta  placent. 

Ob  cariem  cara  est  uxor  carique  libelli, 
Antiquis  labris  ducitur  atque  libris. 

118.  In  Anytum. 
Esse  raihi  crassum  cerebrum  tu  dicis,  Anyte! 
Sit,  fateorque  lubens  pertenue  esse  tuum. 

119.  Ad  Theodorum. 
Infelix  si  sis,  contemptus  eris,  Theodore! 

Si  felix,  odiis  invidiaeque  pates. 
Est  vere  felix,  qui  nec  felix  nimis  exstat, 

Nec  nimis  infelix;  obstet  utrumque  tibi. 

120. 
Irasci  turpe  est,  iram  sed  lingere  *)  fas  est ; 
Sic  simulata  ira  sit  stimulandus  eqvus. 
*)  Simulare  se  iratum  esse,  ut  excitentur  inertes. 

121. 
Res  onerosa  homini  saape  intoleranda  vocatur, 
Nempe  quod  hanc  aegre  mollis  homo  patitur. 

122. 
Non  ut  tollanlur,  sed  ne  vincant  subigantque, 
Aggreditur  prudens  inveterata  mala. 
123.    Ad  Faustinum. 
Si  bonus  insidias  tibi  tendit,  ereder-e  noli; 
Mirari  noli,  si  sceleratus  homo. 
124. 
Est  homini  turpe  ac  foedum  vinci  benefactis; 
Offensa  atque  odio  vincere  turpe  magis. 
125. 
Est  fortis  vel  iners,  qui  te,  Theodore,  lacessit. 

Vel  parcas  fragili,  vel,  Theodore,  tibi  *). 
*)  Nempe  si  sit  robustior. 

126.   Ad  Mamercum. 
Est  satius,  prasstatque  iram,  Mamerce,  relinquas, 
Quam  maneas,  ut  te  sponte  relinquat  ea. 

127.    Invidia?  nulli  jines. 
Xnvidus  es  adeo,  ut  si  felicissimus  esses, 
Maereres  tandem  prosperitate  Dei. 

128.    Ad  Olum. 
Fortunam  adversam  tempestatumque  procellas, 
Omnis,  qui  exspectat,  fortiter,   Ole,  ferat. 

129. 
Aut  raro  aut  nunquam  satiatur  dira  cupido; 

Nam  cum  possideas  plurima,  plura  petis. 
Ut  quibus  intumuit  suffusa  venter  ab  unda, 

Quo  plus  sunt  potas,  plus  sitiuntur  aquse. 
Si  tibi  divitias,  vani  captantur  honores, 

Plura  doles  aliis,  si  tibi  utrumque  datur. 
Perdis  cuncta  at  cunota  tenens.     Est  nempe  volupta 

Si,  quod  adhuc  speres,  scis  superesse  tibi. 

130. 
Nolle  eadem  validus  firmusque  est  nexus  amoris; 
Velle  eadem  saspe  est  causa  et  origo  mali. 

131. 
E  patria  sapiens  solus  neqveat  relegari; 
Virtutes  secum  ducit  in  exilium. 

132. 
Non  te  comminuit  fortuna  adversa,  sed  illum, 
Cui  fortuna  nimis  prospera  verba  dedit. 
133.    Ad  Olum. 
Prosperitas  illaesa  levem  non  sustinet  ictum; 
Passa  malum  nullo  frangitur,  Ole,  malo. 
134. 
Nil  sene  turpius  est  ex  sola  astate  probante, 
Se  vixisse  diu ;  nam  senium  acta  probent. 
135.   Ad  Sextum. 
A  foribus  Marci  patroni  saspe  repelli 
Verbis  te  qvereris  verberibusque  simul. 

Janitor  in  causa  est,  cujns  tibi,  Sexte,  favorera 

Munifica  dextra  conciliare  licet. 
Offis  atqve  cibo  soleo  placare  Molossos  *) ; 
His  mediisque  clomus  quaelibet  ampla  patet. 
*)  qui  portas  custodiunt. 

136.    Ad  Aruntem. 
Nemo  ad  supplicium  veniet,  ni  exhauserit  artes 
Curandi,  medicum  sic  imitando  pium! 

137.    Laus  senis  pudici. 
Canities  cura  te  fecit,  Faustine,  pudicum, 
Non  pudor  est,  verum  lassa  libido  magis. 

138.   In  Fabullum,  qui  philosophum  se  jactaL 
Nil  cupio  aut  metuo,  dicis;  tibi  credo,  Fabulle, 
Cum  brutis  quoniam  multa  frequentia  habes. 

139.  Ad  Papilum. 
Credunt  se  quidam  fortunse  casibus  esse 

Subductos,  cum  se  desidiae  dederint: 
At  fortuna  ubi  nil  habet  extra  quod  petat  armis, 

In  se  vi  tota,  Papile,  saepe  ruit. 

140.   De  temporis  brevitate  quereloe. 
Temporis  haud  pauci  suspirant  ob  brevitatem  ; 

At  nostro  vitio  portio  magna  perit. 
Vita  satis  longa  est,   essent  si  tempora  vitse 

Transacta  a  nobis  atque  locata  bene. 

141. 
Succurres,  non  accedes  lacrymis  alienis, 

Cum  misero  haud  plora,  sed  misero  fer  opem 

142.  Ad  Artemidorum. 
Rebus  in  antiquis,  cum  sit  tibi  classicus  autor, 

Si  testem  profers,  Artemidore,  novum, 
Est  ac  si  causam  dicturus,  non  Cicerones, 

Verum  Cerdones  vis  adhibere  foro. 

143.    In   mores  seculi  oxerba  invectio. 
Quando    aevi  nostri  contemplor  tempora,  mores, 

Cum  vate  ingemino  carmina  salsa,  dolens: 
Naso  Tomitance  jam  non  novus  incola  terrce^ 
Hoc  tibi  de  Getico  littore  mittit  opus. 
144. 
Vir  levis,  ut  molitor,.  mola  cui  versatilis,  omni 
Quo  vento  atque  aura  scilicet  ille  molat. 

145.    In  fabrum  stannarium  consulem  factem. 
Simplex  tu  civis  solitus  sis  fundere  stannum. 
Confundis  consul,  Calliodore,  statum. 

146.    Ad    Olum. 
Numen  quando  ores,  orandi  est  causa  silenda. 

Qui  causas  profert,  exprobrat,  haudqve  rogat. 
Nam  laceras  vestes  domino  qui  monstrat,  eundem 

Accusat  potius,  quam  petit,  Ole,  novas. 

147. 
In  cathedra  est  solitum  tibi  dicere,  vir  venerande: 

Fac  ea  quce  doceo,  non  ea  quce  facio. 
^Egroto  at  medico,  proprias  si  respuit  herbas, 

Quas  aliis  mandat,  nulla  adhibenda  fides. 

148.    In  Afrum  olim  lenonem,  nunc  lanionem. 
Humanam  carnem  quondam  venalem  habuisti, 

At  nunc  taurinse  venditor,  Afer,  eris. 
Tunc  juvenes,  at  nunc  vis  excoriare  juvencos. 

Fecisti  leno,  quod  facies  lanio. 

149.  In  Anytum  natura  mendacem. 
Quod  vitium  vulgo  mendacium,  Anyte,  vocamus, 
Est  connata  lues,  febris  avita  tibi. 

150.    In    triumviratum,  quem  maxime  sibi  infensum  experitur 
poeta. 
Armis  haud  opus  est  junctis  invadere  inermem ; 
Ut  prosternar  ego,  sufficit  una  manus. 

Pompejus,  Caesar,  Crassus  si  foedera  jungant, 
Nutabunt  urbes,  Roma  vel  ipsa  tremet. 

Tn  misere  aegrotum  vires  sociare  pudendum. 
Viribus  his  dignam  qvaerite  materiam. 

151.    Hortatio  ad  amicum,  ut  mari  fortunam  tentet. 
In  sterili,  Theodore,  solo  cum  nulla  salus  sit, 
Quaere  salum,  tibi  sors  aequior  sequore  erit. 

152. 
Exosus  nemo  est  adeo,  qui  non  placet  uni; 
Otho  quidem  nulli,  sed  placet  ipse  sibi. 

153.  In  censorem  librorum  suorum. 
Scribere  ego  pergam,  male  me  describere  perge; 

Aures  prsebebo,  convitiare  modo. 
Lassus  eris  potius  probrosis  laedere  verbis, 

Quam  tua  lassus  ero  verbera,  Flacce,  pati. 

154.  De  pretio  affectionis.  Ad  Cloridem. 
Sunt  res,  queis  pretium  nequeas  imponere  certum: 

Nam  pretium  minuit  frigus  et  auget  amor. 
Sic  tua  virginitas  aliis  magni  facienda, 

Forsan  ab  Ebraeo  non  sit  emenda  obolo. 

155.  Naturalia  non  sunt  turpia.  In  Anytum. 
Tu  cum  mentiris,  quod  naturalia  non  sint 
Turpia,  fidenter  dicere,  Anyte,  soles. 

156.    In  parasitum. 
Orbem  purgavit  clava  Tirynthius  heros. 
Orbes  tu  purgas  ingluvie  atque  gula. 

157.  In  hominem  crudi  ventris. 
^Eolus  excelsa  quondam  regnabat  in  arce; 
Nunc  arca  ventris  clauditur  ille  tui. 

158.   In  hominem  stwpidum. 
Quo  tua,  Sexte,  luto  finxit  praecordia  Titan, 
Nescio;  facta  tamen  conspicor  esse  luto. 

159. 
Exceptis  terris  Batavis,  Deus  omnia  finxit; 
Formarunt  Batavi  littora  namque  sua. 

160.  In  Afrum,  qui  viginti  liberos  ex  uxore  Barbara  gem.dt. 
Inter  nostrae  urbis  cives  non  infimus  Afer. 
Noscitur  ex  Barbra,  quanta  sit  hasta  viro. 

161.    Ad  scidptorem,  qui  effigiem   Veneris  venalem  ofert. 
Sculptam,  Petre,  mihi  Venerem  mittendo,  talentum 

Pro  statua  poscis;  poscere  jure  potes. 
Ista  mihi  at  pellex  nimis  est  pretiosa  supellex: 

Emptor  quaerendus  sit  tibi,  Petre,  Paris  *). 
*)  Formarum  sestimator. 

162.    In   pictorem,  qui  in  pariete  Musai  nostri  duodechn  signa 

Zodiaci  penicillo  expressit. 
Zodiaci  e  signis  bis  sex,  quae  pinxit  Amyntas, 
Nostro  in  Musaeo,  non  nisi  Virgo  placet. 

163. 
Bellis  perpetuis  se  praeparet  omnis  amator; 

Induat  arma  Paris,  namque  Eris  est  ubi  Eros. 

164.   Veritas  vino  elicitur.  Ad  Olum. 
Quae  torquendo  neqvis,  poteris  reserare  bibendo. 
Elicitur  verum  certius,  Ole,  mero. 


165.   In  mortem 
Nullius  mortem  magis  optavere  Philistae, 
Morteque  nullius  tam  doluisse  patet. 

166.    Ad  amicum  morti  vicinum. 
Cum  res  turbatas  moriens  componere  nolis 
Te  veluti  Samson  judico  velle  mori. 

Herois  tanti  sane  est  imitatio  pulcra, 

Integra  namque  domus  cum  moriente  cadit.    , 

167 .  Responsio  ad  literas  consolatorias . 
Te  masrere  mei  testaris  morte  parentis, 

Quod  coelum  nactus  sit  nimis  ille  cito. 
Grates  nos  agimus,  simul  imo  ex  corde  precamur, 

Ne  in  coelum  veniat  tam  cito,  Flacce,  tuus. 

168.     In  Amyntam. 
Intestinorum  morbo  vexatur  Amyntas, 

Hunc  medicus  Marcus  crebro  equitare  jubet. 
Jussis  rite  paret,  nam  mulam  luce  fatigat, 

Qua  missa,  famulam  scandere  nocte  solet. 

169. 
Unica  relligio  quondam  fuit,  unica  lingua; 

Discordes  certum  nusquam  habuere  locum. 
Dogmata  sed  Batavi,  lingvas  junxere  Britanni; 

Dissidii  heic  tandem  finis  utrique  fuit. 

170. 
Romani  credunt  obscura  volumina  sacra ; 

Nemo  tamen  scriptis  explicat  illa  satis. 
At  Protestantes,  qui  dicunt  omnia  clara, 

Haec  tamen  illustrant  innuuieris  scholiis. 

171. 
Quaestorem  fisci  fieri,  res  mira,  spadonem; 

Calculum  *)  enim  nullum,  quem  bene  ponat,  habet. 
*)  Per  calculos  heic  saepe  intelligimus  testiculos. 


Liber  tertins. 


1.  In  Auctum  judicem. 
Personas  nunquam,  sed  causas  respicit  Auctus, 
Clausis  hinc  oculis  dicere  jura  solet. 

2.    Fortitudinem,   quam  beneficium  aeris  producere  existimant 
philosophi,  solis  exemplis    ac  institutis  adscribit  poeta. 
Ad    Olum. 
Fortes,  imbelles,  solertes  credis,  inertes, 

Nasci  mortales;  at  fieri,  Ole,  puto. 
Mollis  jam  Roma  est,  olim  foecunda  virorum; 
Grascia  tunc  pugnax,  nunc  ea  mollis,  iners. 
Cadmi  verveces  ductore  sub  Epaminonda 

Soli  virtutem,  fortia  pectora  habent. 

Cum  duce  vanescit  virtutis  gloria,  fiunt 

Verveces,  prisco  tempore  sicut  erant. 

Ergo,  quae  tu  inter  naturae  munera  ponis, 

Legibus  haec  solis  attribuenda  puto. 

3.     Cur    Olus  titulo  tantum  doctor  est. 
Cum  titulos  solos  librorum  lectitat  Olus, 
Non  re,  sed  tantum  nomine  doctor  erit. 

4. 
Non  das,  sed  vendis  leporem,  quem  mittis,  Amynta ! 

Talia  dona  onerant,  officit  officium. 
Sic  das,  ut,  si  addas  aliud,  tibi  dicere  possim, 

Me  exhaustum  donis  reddere  posse  nihil. 
Vectigal,  servus*),  vecturaque  si  numerentur, 

Hoc  leporis  dono  nil  magis  est  lepidum. 
*)  Servus,  cui  pulveraticum  dabitm*,  vulgo  Trinckgeld. 

5.  De  novi  anni  gratulationibus. 

Anni  prima  dies  aderit,  jam  claudite  portas 

Objicibus  firmis,  vectibus  atque  seris. 
Omnis  enim  furit  urbs,  velut  requora  concita  ventis, 

lnnumeros  homines  strata  viaeque  voraunt, 
Qui   cursu  properant  rapido,  quique   agmine  facto 

Effringunt  valvas,  vi  faciuntque  viam. 
Observate,  precor,  Bessum  per  densa  volantem 

Agmina  granda?vum  decrepitumqve  senem. 
Qui,  cum  condita  sit  prope  jam  centesima  messis, 

Et  facies  multo  splendeat  alba  pilo, 
Discurrit  tota  vagus  urbe  citatior  igne, 

Cseruleo  facies  totaque  rore  madet. 
Observate  Linum,  cuneo  cubiti  removentem, 

Cunctaque  sternentem,  cum  velit  esse  prior. 
Unda  tibi  decumana  magis  non  est  metuenda, 

Nimbis  cum  piceis  horrida  saevit  hyems. 
Si  quaeris  causam,  quae  tantos  excitat  sestus, 

Fit  vano  ut  sonitu  vociferetur:  ave. 


6.   Omnium  morborum  atrocissima  est  hypochondria,  quce  agro- 
tos  misere  vexat,  et  exosos  simul  reddit.  Ad  Sextum. 

Sexte,  diu  mecum  morbo  vexaris  eodem; 

Humores  acres  nos  cruciare  solent. 
Cum  mihi  sit  morbus  circum  prascordia  versans, 

Exosus,  querulus,  difficilisque  vocor. 
At  te  segrotantem  plorant,  miserantur  amici, 

In  pedibus  morbi  vis  quia  tota  sedet. 
Comiter  excusant  te,  cum  saltare  recusas ; 

Immunem  clamant,  namque  podagra  tenet. 
Inter  convivas  at  me  cantare  negantem, 

Fastosum,  qverulum,  difficilemque  vocant, 
Cum  minus  ardua  res  tibi  sit  saltatio,  Sexte, 

Quam  sit  cardiaco  psallere  saepe  mihi. 

7.  Ad  Flaccum. 
Ad  vitam  moresque  hominum  cum  lumina  flectis, 

Occurruntque  animo  luxus  opumque  fames, 
Laetitia  et  inaeror,  votum,  timor,  ira,  voluptas. 

Ardor,  contemptus.  frigora,  caecus  amor;. 
Rursus  brutorum  gressus,  conamina  cernens, 

Cunctaque  quae  faciunt  ordine  rite  suo; 
Praestigiatores  homines,  raimosque   creatos. 

Bruta  ut  delectent,  credere,  Flacce,  potes. 

8.    In   Papilum,   qui  formosam  virginem  custodem  taberno? 
constituit. 
Formosam  gnatam  prseponis,  stulte!  tabernae, 

Cui  placido  fulget  dulcis  in  ore  nitor. 
Non  cuperem,  si  fur  essem,  spoliare  tabernam, 

Custodis  potius,  Papile,  raptor  ero. 

9.  Ad  Papilum. 
Miraris,  pauci  quod  jam  sint,  Papile,  docti: 

Verum  quod  tot  sint,  Papile,  miror  ego. 
Sint  Maecenates,  magni  surgant  quoque  vates, 

Nasonemque  tibi  vel  tua  rura  dabunt. 

10.    Inter  bibliothecas,   quce  novissimo  incendio  Hafniensi  perie- 
runt,  sunt  qui  et  numerant  bibliothecam  poeticam  Lini. 
quamvis    illa  perierit  aqua. 
Cum  saeviret  in  hanc  urbem  Vulcania  pestis, 

Abdidit  in  puteum  carmina  serva  Lini; 
Elegit  prudens  contraria  flumina  flammis, 
Vulcano  opponens  aequoream  Thetidem. 
Sic  si  fecisset  Matho  dispensator  aquarum. 
Regia  metropolis  salva  stetisset  adhuc. 

11.   Ad  Olum. 
Formosas  inter  binas  vesana  sorores, 

Fervet  eris,  cui  par  non  Paris  ipsus  erit. 
Litis  materia  et  fomes  praestantia  formae; 

Arbiter  electus  deprecor  arbitrium: 

Judicium  Paridis  spretaeque  injuria  forma? 

Obversans  oculis  me  trepidare  jubet. 
Nota  mihi  satis  est  contemptae  virginis  ira, 

Iram  theiologi  non  timeo,  Ole,  magis. 

12.    In  amicum  importunum,  qui  amicitice  nomine  cuncta  sibi 
licere  putat. 
Ad  coenum  potius,  quam  coenam  me  vocat  Afer; 

Foedere  amicitiae  cuncta  pudenda  tegit. 
Semper  me  fallit,  ludit,  subsannat,  amice, 

Ignoscat,  dicit,   noster  amicus  Aruns. 
Cum  vomit  aut  ructat,  culpam  praetexit  honesto 

Nomine  amicitiae,  cuncta  licere  putans. 
Cumque  urina  premit,  signum  dat  pollice  amico, 

Audacter  matulam  ferre  jubetque  sibi. 
Restat  ut  uxorem  sub  eodem  nomine  amico, 

Restat  et,  ut  gnatas  comprimat  ille  meas. 
Afer  amice!  utinam  mihi  sis  constans  inimicus, 

Cum  tanti  nobis  stet  socialis  amor. 

13.    Scriptm  liber  non  semper  est  scribentis  imago. 
Cum  bile  atqve  jocis  sparguntur  carmina  nostra, 

Aut  videor  mordax,  aut  puerilis  homo. 
Errant  censores;  satyras  non  scribo  malignus, 

Frontem  corrugo,  carmina  quando  jubent. 
Fabellas  fingo,  non  risus  magnus  amator, 

Ni  risum  moveat  fabuia,  nulla  valet. 
Scriptus  saepe  liber  fallax  scribentis  imago  est. 

Vita  verecunda  est,  musa  jocosa  mihi. 
Sic  defunctorum  laudes  cum  praedicat  Afer, 

Non  ideo  est  mendax,  fallere  sermo  jubet, 
Hic  non  censuram,  sed  sola  encomia  poscit, 

Ut  bilem  ac  risum  carmina  salsa  jubent. 

14.    Prosodice  primus   inventor  poetarum   camifecc  dici  meretur. 
Inter  carnifices  hominum  numerandus  erit,  qui 
Leges  carminibus  primus  in  orbe  dedit: 


Quique  pedes.  numeros,  mensuram  et  pondera  sanxit, 

Qvique  obices  posuit  vinculaque  ingeniis. 
Nonne  satis  vati  est  mendacia  fingere  grata? 

Nonne  satis  liquidum  fundere  ab  ore  melos? 
Nonne  satis,  dictis  si  monstret  acumina  mentis? 

Ni  sit  torquendus  compedibus,  pedibus. 
Qui  leges  tulit  has,  commentus  carnificinam, 

Carnificis  nomen   carminifex  meruit. 

15.  Efficacissimus  orator  est.  cujus  mores  dictis  respondent. 
Ad  Auctum. 
Sollicite  quaeris,  quis  rhetor  maximus,  Aucte! 
Ille  est  qui  vita  ac  moribus,  Aucte,  docet. 

16.  Cum   cuncta  dicantur  renasci^  non  miror  toties  virginitatem 

Laidis  renasci. 
Multa  renascuntur,  quae  nunc  cecidere,  caduntque. 
Lapsa  igitur  surgis  virginitate  nova. 

17.  In  plebejos    homines,    qui   acta   magistratuum  semper  velli- 
cant,  quorum  ignorantia  detegitur*  cum  ipsi  ad  publica  munia 

evehuntur.  Ad  Papilum. 
Censorem  populi  Flaccum,  strigilemqve  senatus 

Pra^torem  nobis  plebs  male  sana  dedit. 
Exspectata  seges  vanis  elusit  aristis. 

Omnia  cum  saperet,  jam  sapit  ille  nihil. 

18.    Comica  poetce  descriptio.  Ad  Posthumum. 
Est  divinus  homo,  cui  foeda  et  scissa  lacerna, 

Qui  nec  habet  tenuem,  quse  tegat  ossa,  cutem. 
Est  homo,  quem  sterili  cithara  dignatur  Apollo; 
"  Eximius,  clarus,  squalidus  atque  miser. 
Frondosam  laurum  gestans  ac  cornua  fronte, 
Pocula  cui  Phoebus  plena  ministrat  aquis; 
Laurigeris  nam  dulce  merum  non  miscet  Apollo; 
Solis  causidicis  nascitur  iste  liquor. 

1,9.    Descriptio  rabulo?.     Ad  Faustinum. 
Vis  tibi  describam  rabulam,  Faustine,    Fabullum; 

Est  animal  lautum,  cui  lutea  est  anima; 
Flens  cum  flere  jubes,  gaudens  gaudere  coactum, 

Omne  quod  eloquii  diluit  arte  nefas. 
Cui  lis  una  valet  sexcenta  poemata  Homeri. 

iEre  levi  vates  nam  dare  verba  solent. 

20.  De  medico  Theodoro,  qui  cum  pecunias  mutuo  sumit  ad 

primam  febrim  se  soluturum  promittit. 

Fcenore  sumturus  nummos  medicus  Theodorus, 

Cum  dat  chirographum,  scribere  saepe  solet: 

Ad  primam  solvam  febrim;  namque  ille  calendas 

Non  sequitur  pauper,  nec  valet  ille  sequi. 
Creditor  hinc  febres  crebras  ac  debitor  optat; 
Hinc  urbem  totam  febricitare  vides. 

21.    Cur  Linus  dicitur  hceres  ece  asse. 
Assem  decedens  solum  Faustina  reliquit. 
Haeres  est  igitur  verus  ab  asse  Linus. 

22.  Lites  etiam  vincentes  consumunt  Ad  Amyntam. 
Miraris  Flaccum  quod  sit  tam  nudus  inopsqve, 

Cum  septem  lites  vicerit  ille  foro. 
Palmarum  numerus  mendicum  fecit,  Amynta! 

Vincit  enim  rabulis,  destruit  omne  sibi. 

23. 
Reges  Gallorum  delphinos  gignere  constat, 
Uxores  nostrse  sed  pariunt  homines. 

24.  Cum  tot  heroes  ac  monarchiarum  fundatores  sc.  Cingisca- 
nos,  Tamerlanos,  Bajazetos,  producit  Asia,  Onentem  Europw 
eo  nomine  prafert  Seaitus,   cujus  tamen  opinionem  refellit  poeia^ 

exponendo  causas,    cur  tot  heroes  ac  semideos  pariat   Oriens. 
Cur  tot  victores  Oriens  fert  atque  monarchas, 
Cum  tot  verveces  gignit,  alitqve  simul; 

Ac  cur  magnorum  genitrix  Europa  virorum 

Heroes  tantos  haud  generare  valet? 
Hoc  referas  inter  tenebrosa  senigmata;  verum 

Monstrabo  hoc  dictis  expediamque  brevi. 
In  flammas  rapidas  crescit  neglecta  favilla;  . 

Flumina  ni  sistas,  obruta  terra  jacet. 
Sic  furit  atque  artus  depascitur  arida  febris, 

Absque  manu  medica  serpit  et  omne  malum ; 
Obscuros  homines  tolli  ad  fastigia  rerum, 

Si  nihil  impedies,  tempora  cuncta  vident. 
Hinc  Asiam  totam  citius  sibi  subjicit  heros, 

Quara  minimas  gentes  heic  premat  ille  jugo. 
Nam  tremit  heic  victor,  ubi  tot  sunt  fcedera  juncta. 

Tot  vigiles  oculi  tot  sociaeque  manus. 
Nempe  ut  in  aleola  collusores   sociantur, 

Vincentique  dolos  insidiasque  struunt, 
Fcedera  sic  faciunt  reges  populique  minores, 

Atque  in  victorem  vis  sociata  ruit. 
Sub   Carlo  quinto  dorainatur  Iberia  victrix. 

Imperiosa  nimis  cum  domitore  cadit; 
Europas  fulmen  Gallorum  Rex  Ludovicus, 

Terrificans  alios,  ultimus  ipse  tremit. 
Rex  Sveonum  pugnax  armis  qui  territat  omnes 

Vicinas  gentes,  exulat,  errat  inops. 
Ast  inter  caecos  dominantur  in  orbe  strabones, 

Est  heroum  Oriens  fertilis  inde  magis. 
Si  surgat  princeps  natura  factus  ad  arma, 

Nectere  quique  dolos  insidiasque  queat, 
Incautas  gentes  instar  torrentis  inundat. 

Cernimus  has  laqueis  tendere  sponte  manus. 
Hinc  Europa  duces  paucos,  foecunda  virorum, 

Brutorumque  ferax  nuraina  fert  Oriens. 

25.    Quod  cito  fit,  cito  perit,  id  quod  etiam  exemplis  regnorwn 

ac  imperiorum  monstratur.  Ad  Olum. 
Rerum,  quse  lente  crescunt,  duratio  longa  est; 

At  quod  tit  subito,  disperit,  Ole,  cito. 
Crescit  namque  diu  duratque  diu  Jovis  arbor; 

Noctis  opus,  fungus,  nocte  perire  solet. 
E  pullo  subito  iit  equus,  sed  lentius  infans 

Dum   crescit,  longa  luce  beatur  homo. 
Tarde  quod  discis,   manet  alta  mente  repostum; 

Quod  subito,  tanquam  fumus  et  umbra  perit. 
Est  natura  eadem  regnorum  atque  imperiorum; 

Namque  pari  fato  subjiciuntur  ea. 
Pellaei  juvenis  superaverat  impetus  orbem, 

Hinc  subitum  regnum  cum  domitore  cadit. 
iEtates  aliquot  crevit  Mavortia  Roma, 

Orbe  hinc  invito  tot  quoque  secla  stetit. 
iEtatem  totam  cum  crevit  Iberia,  totam 

jEtatem  stetit  hsec  imperiosa  simul. 
Has  leges  natura  igitur  cum  sanxerit,  inde 

Cur  tibi  jam  metuam  maxima  causa  mihi, 
Cum  fueris  consul  subito  e  tonsore  creatus, 

Ne  te  in  tonstrinam  sors  nova  denuo  agat. 

26.  Solus  ille  theologus  est,  qui  theologice  vivit. 
Dicitur  is  verus  medicus,  qui  vulnera  curat, 

Non  cui  morborum  sola  scientia  erit. 
Egregius  quoque  pictor  is  est,  non  qui  docet  artem, 

Sed  qui  Parrhasii  fingere  noscit  opus. 
In  sacris  igitur  studiis  est  maximus  ille, 

Cujus  non  sermo,  sed  pia  vita  docet. 

27.    In  Flaccum  advocatum,  qui  jam  causas  gratis  agit. 
Jam  dat  verba  mihi  Flaccus,  quae  vendidit  olim. 


28.    Cum  verbero  Davum  verba  mihi  dantem,  fit 
contractum,  das  ut  dem. 
Cum  Davum  caedo,   fit  permutatio  mercis. 
Verbera  nam  reddo,  dat  quia  verba  mihi. 

29.  In   Quinctilianum  Hceretificem.  Acl  Papihim. 
Vis  zelatorem  depingam  Quinctilianum. 

Est  vere  credens  atque  superbus  homo. 
Humani  generis  judex,  damnator  et  actor; 

Quisquis  non  secum  sentiat,  impie  agit.   ■ 
Edoctus  solus  magni  mysteria  coeli, 

A  capite  ad  calcem  noscitat  ille  Deum. 
Notum  est  consilium,  nota  est  divina  voluntas. 

Scit  quid  facturus,  quid  faciatque  Deus. 
Credentique  aliter  claudit  crudelis  Olympum, 

Invitoque  Deo  nuntiat  omne  malum; 
In  misere  errantes  regum  quoque  provocat  iras, 

Ni  credant,  captum  quse  superare  putant. 
Sique  virum  jubeas  mandata  ostendere  coeli, 

Iratus  secum  credere  cuncta  jubet, 
Ac  si,  quod  velit  aut  jubeat  Deus,  ipse  juberet, 

Ac  si  illi  soli  mens  animusque  siet. 
Hinc  homines  alii  aut  damnari  velle  putentur, 

Perpetua  aut  raentis,  Papile,  nocte  premi. 

30.    Laudatur  epitaphiorum  scrriptor  Auctus  ob  facilitatem,  cum 
omnes  promiscue  defunctos  inter  sanctos  referat. 

In  genus  humanum  quis  munificentior  Aucto, 

Puros,  impuros  mittit  ad  astra  viros. 
Omnes  nam  laudat  defunctos  aere  minuto, 

Atque  facit  Divos  assibus   ille  tribus. 
Cumque  salutem  hominum  facili  sic  carmine  signet, 

Janitor  hic  coeli  jure  vocandus  erit. 
Janitor  at  caveat,  ne  ipsi  sibi  claudat  Olympum, 

Si  pergat  cunctis  sic  aperire  fores. 

31.     Vere  dicitur  titulum  honoris  mereri,  qui  care  emil 
Ad   Papilum. 

Papile!  cum   titulus  vanus  tanti  tibi  constet, 
Invidiam  nobis  tute  creare  nequis. 

Diceris  hinc  vere  tantum  titulum  meruisse; 

Caro  adeo  emptori,  Papiie,  cedo  lubens. 
32.    In   Linum. 
Gaudet  jure  Linus  Cajam  peperisse  gemellos; 

Nam,  si  non  pater  est,  creditur  esse  taraen. 
Sic  Linus  ad  classem  merito  referendus  eorum, 

Nomine  qui  solo,  qui  titulisque  nitent. 
33.    In  Cornutum  nihil  prceter  titulos 
Magnis,  sed  nudis  titulis,  Cornute,  superbis; 

Scilicet  es  judex,  sed  sine  judicio, 
Doctor,  non  doctus;  sobolis  tandem  numerosse 

Dicunt  te  patrem,  re  tamen  esse  nequis. 
Scire  igitur  libeat,  quid  re,  non  nomine  tantum  es. 

Cornuti  credo  nomen  et  omen  habes. 

34.   Cur  semisponsata  dicitur  Anna. 
Jam  subito  sponsam  te  gratulor,  Anna,  futuram; 
Ardes  nempe  Linum,  restat  ut  is  redamet. 

35.   In  Marcum  sartorem.  Ad  Fabullum. 
Flare  est  difficile  atque  simul  sorbere,  Fabulle! 

At  sartor  Marcus  perficit  omne  simul. 
Hymnos  dum  sacros  semper  canit  atqve  laborat, 

Furtum  committit,  sacra  simulque  facit. 

36.    Nihil  tam  absurde  fingi  potest,  quod  non  credit  homo. 
Ad    Olum. 
Fingitur,  Ole,  nihil  tam  stulte,  somnia  nec  sunt 

Vana  adeo,  quEe  non  credit  inanis  homo. 
Finge  Deum  lapidem,  votivo  thure  vaporant 

Ac  sacris  flammis  templa  domusque  simul. 
Serpentes,  lapides,  pisces,  vaccas,  crocodili, 

Semina  plantarum,  flumina  numina  erunt. 
Ipsa  hominum  exsangui  sqvalentia  corpora  morbo 

.ZEternas  statuas  ac  sibi  templa  volunt. 
Hei!  quanta  est  hominis  miseri  vecordia  mentis? 

Ipse  lutum  colit  et  vult  tamen  ipse  coli; 

Thura  facit  saxis,  et  brutis  erigit  aras, 

Atque  simul  stolide  se  putat  esse  Deum. 
Stultus  horao  tamen  est   stulti  derisor  acerbus, 

Inque  aliis  notat  hic,  quod  facere  ipse  solet, 
0  sanctae  gentes,  quibus  haec  nascuntur  in  hortis 

Numina,  clamanti,  numina  sunt  eadem. 
Rideat  at  potius,  quam  laedat,  agat  violenter; 

Tantum  absint  caedes,  sangvis  et  ignis  edax. 

37.   Dum   vitant  homines  vitia,  in  contraria  currunt. 
Dum  declinat  homo  vitia,  in  contraria  currit, 

Errorum  facies  fit  modo  in  orbe  nova. 
Nescit  homo  medium,  sed  tanquam  febre  laborans, 

Jam  nimium  friget,  jam  nimis  ille  calet; 
Ut  se  praecipitans  e  summo   culmine  montis 

Effusum  cursum  sistere,  Sexte,  neqvit. 
Servitio  diro  premitur  jam  Roma  vetusta, 

Libera  jam  nimium  vincula  prisca  petit. 
Est  nimiura  bellax  eadem  sub  rege  Quirino, 

Subque  Numa  rursus  relligiosa  nimis. 
Impune  omne  malum  crimenque  patratur  Athenis, 

At  furtum  pomi  mox  capitale  fuit. 
Urbs  ea  jam  sedes  Musis,  jam  Martis  alumna  est, 

Belli  jam  studiis,  Palladis  inde  nitet. 
Namqve  reformando  possunt  consistere  pauci, 

Saepius  a  vitio  labimur  in  vitium. 

38.    Bes   magnw  molis  est  legem  condere,  cum  ad  animum  re- 

vocari  debent  ohjectiones  et  obstacula,  quo?  legem  vel  noxiam 

vel  inutilem  reddere  possunt;  hinc  minimum  sozpe  edic- 

tum  totum  hominem  poscit. 

Olim  Romani  cum  condere  jura  volebant, 

Leges  conspicuis  exposuere  locis. 
Concio  deinde  fuit,  juris  discussio  facta  est, 

Hic  jubet,  is  damnat;  laudat  hic,  ille  notat. 


Tantae  molis  erat  Romanas  condere  leges. 

Hinc  bene   digestae  secula  tota  manent. 
Sit  divinus  homo,  qui  tentet  scribere  jura, 

Quique  futura  sapit  prseteritumque  simul; 
Casus  praevideat  cunctos,  obstacula  centum, 

Quas  vanam  legem  reddere,  Fauste,  qveant. 
NB.  Leges  patebant  tribus  nundinis,  id  est  viginti  septem  diebus. 

39.   Nullum  vitcB  genus  nobilius  agricultura. 
Solos,  qui  terrae  fruges  comedunt,  veneramur, 
Quique  colunt  terram,  spernimus  agricolas. 

40.  Ad  Linum. 
Inscitiam  produnt  aut  fraudes  Pseudoprophetse, 

Crasse  dum  pingunt  regna  beata  poli. 
.Nam  dant  defunctis,  quas  vivis  grata  fuerunt, 

Ad  studium  populi  dogmata  sacra  ferunt. 
Sic  mulsam  Arctois  populis  promittit  Othinus, 

Nympharum  amplexus  dat  Mahometque  suis. 
Hinc  si  Germanus  seu  Belga  propheta  fuisset, 

Esca  foret  superum  caseus  atque  caro. 
Atria,  si  Danus,  manarent  tota  butyro*), 

Si  Gallus,  coelo  panis  et  herba  foret. 
Tandem,  si  Hispanus  pinxisset  gaudia  cceli, 

JEdibus  in  superis  nil  nisi  scamna  forent**). 
Hoc  solum  monstrat  fallaces  esse  prophetas, 
Aut  tales,  quorum  lumina  lucis  egent. 
*J  Maximi  butyrophagi  dicuntur  Dani;    hinc,  si    Mahomed  Danus 
fuisset,  Paradisum  butyro  plenum  descripsisset.     **)  Quia  pigri 
Hispani  ac  sola  aura  vescentes  scamnis  potius,  quam  esca  indigent. 

41.    An  homines  in  deteriora  ruunt.    Ad  Sexium. 
Qvasstio,  Sexte,  diu  magno  fervore  agitatur, 

An  genus  humanum  in  deteriora  ruat. 
Maxima  pars  hominum  laudatrix  temporis  acti 

Secula  prisca  minus  flagitiosa   putat. 
Sunt  homines  hodie  semperque  fuere  scelesti; 

Diflert  saepe  modus,  crimina  sunt  eadem. 

Criinina  sunt  eadem,  sed  cum  studiis  poliuntur: 
Cultior  haee  aetas  ordine  cuncta  facit. 

42.  Ad  Pontilianum. 
Pontiliane,  putas  senio  canescere  mundum, 

Quippe  in  tristitiam  gaudia  prisca  ruunt.  ' 
Vernat  adhuc  mundus,  sed  tu  canescis,  et  orbi 
Adscribis  vitium,  Pontiliane,  tuum. 
43.  In  febrem. 
Quid  me  tam  gracilem  depasceris  arida  febris, 

Ac  cur  in  macie  squalida  membra  furis? 
Rodere  nam  stultum  est  macilenti  corporis  ossa, 

Offas  dum  tantas  corpora  obesa  dabunt. 
Ilia  carpe  Lini,  foecundaque  viscera  Malchi, 

Tres  satiet  febres  unus  aqualiculus  *. 
Delibas,  satiata  alibi,  mea  forsitan  ossa, 

Offas  at  rodas  ossaqve  deinde  Lini. 
Id  facerem,  si  febris  ego;  nam  mensa  secunda 

Post  coenam  dabitur  rectius  inque  loco. 
*)   Aqualiculus  sumitur  pro  ventre  apud  Persium,  hinc: 
Pinguis  aqualiculus  protento  sesquipede  extat. 

44. 
Nobilitate  homines  donati  nomina  mutant, 
Mutabunt  mores,  nomina  stare  qveant. 

45.     Utriusque  juris  peritus  Amyntas,  qui  e  coquo  consul 
factus    est. 
Juris  coctor  erat,  nunc  juris  doctor  Amyntas. 
Jure  in  utroque  igitur  dicitur  ille  sciens. 

46.    Cursus  vitw  humana.    Ad  Auctum. 
Hei!  vitae  cursus  quam  sit  miserabilis,  Aucte! 

Ingredimur  mundum  questibus  ac  lacrymis, 
Uberibus  vix  desueti  atque  altrice  mamilla, 

Mittimur  ad  virgas  carnificesque  feros. 
Tradimur  irato  miseri  duroque  magistro, 

Murmure   qui  saevo  verberibusque  tonat. 

Sub  ferula  imbuimur  praeceptis  exigui  usus; 

Nam  quis  nunc  docto  porrigit,  Aucte,  stipem? 
Prasmia  si  dentur,  veniunt  vergente  senecta, 

Quae  vita3  illecebras  nauseat  atque  fugit. 
Sic,   fame  cum  premimur,  venter  latrare  jubetur: 

Sponte  dapes  veniunt,  cum  tibi  nulla  fames. 
Tandem  ut  vagitu  lacrymisque  intramus  in  orbem, 

Egredimur  rursus  luctibus  ac  lacrymis. 

41. 
Faustini  dubitas  opera  an  sunt  posthuma  vera, 

Quae  sub  Faustini  nomine  publica  sunt. 
Vera  puto;  gnatus  sed  posthumus  haud  genuinus; 

Anno  post  obitum  editus  ille  patris. 

48. 
Cum  merita  in  populum  jactat  Philis  atque  senatum, 
Est  urbis  meretrix  jure  vocanda  Philis. 

49. 
Splendida  scripta  Storax  et  inedita  multa  reliquit: 

Uxorem  prelo  jusserat  illa  dare. 
Non  notum  satis  est,  an  divulgata  fuerunt; 

Posthuma  sed  conjux  publica  facta  fuit. 

50. 
Foeno  bos  alitur,  sonipes  nutritur  avena, 

Bello  alitur  miles,  febris  alit  medicum. 
Vox  pascit  rabulam,  nutritur  forfice  sartor, 

Spes  solos  vates  vana  et  inanis  alit. 

51.    Ad  Thomasinum  nobilitate  nuper  donatum. 
Quaeris,  qui  nomen  patrium  mutes,   Thomasine! 

Quando  ornatus  eris  nobilitate  nova; 
Addas  aut  demas  veteri  de  nomine  quicquam, 

Ut  soleant  hi,  queis  contigit  iste  decor. 
Principium  Coribos  rejicit,  et  hunc  imitare, 

Nobilis  ut  fias  de  Thomasino  asinus. 

52.   Admonitio  ad  novum  qucestorem. 
Comprime  avaritiam,  queesturam  nuper  adeptus. 

Furibus  et  magnis  vincula  censor  habet. 
Quicquid  agis,  prudenter  agas,  et  respice  funem, 

Serica  nam  restis  guttura  magna  premit. 

53. 
Monstrant,  Flacce,  cicatrices  quae  carmina  scribis. 

Disce  verecundo  sanctius  ore  loqui. 
Arma  alii  capient,  metuendaqve  stigmata  plura, 

Si  pergas  paribus  bella  tonare  modis. 
Autorem  facient,  te  Flacce,  notis  variorum. 

Hinc  igitur  praestat  scribere  saepe  nihil. 

54.  Monet  amicum,  ut  barbam  deponat,  cum  deposuerint populares 

ad  unum  omnes,  ac  soli  apud  nos  hirci  barbati  incedant. 
Ad  Papilum. 
Cur  dubitas  hirtam  tibi   falce  recidere  barbam, 

Cum  cernis  barbas  deposuisse  viros? 
Cur  vis  rideri,  cur  vis  dicant  inimici: 

Solus  alit  barbam,  ne  videatur  homo. 
At  mores  priscos  senibus  servare  decorum, 

Atque  ornare  viros  hispida  menta  putas. 
Ignoras  foede,  quid  foedum,  quidqve  decorurn: 

Foedum  urbis  ritus,  Papile,  nolle  sequi; 
Haud  raro  stultum  est  imitari  tempora  prisca; 

Quod  pulchrum  fuit,  est  tempore  turpe  tuo. 
Olim  barba  senem  decuit,  sed  tempore  nostro 

Hircos,  non  homines  hispida  barba  decet. 
Cumque  ferant  hirci  jam  soli  menta  pilosa, 

Tonsoris  falci  subjiciere  cito. 
Nam  cum  solus  alis  propexam  ad  pectora  barbam, 

Barbatus  solus  barbarus  esto   simul. 

55.  Ad  Sextum. 
Sollicite  quaeris,  quid  votis,  Sexte,  requiram, 
Si  mihi  doctrinae  aut  optio  fiat  opum. 

JMallem   doctrinam,    nisi  doctos,   Sexte,  viderem 
Nudos  stultorum  serpere  vestibulis. 

56. 
Jurando  semper  se  praedicat  Afer  honestum. 
Nunquam  se  dicit  Festus,  at  esse  scio. 

57.      In  spadonem  Mcevium,  qui  rure  dlcitur  libidinosam 
vitam  meditari. 

Sylvestres  tenui  Musas  meditaris  avena. 

Frangunt  nervosos  praelia  tanta  viros. 
Nosce  tuas  vires,  non  magni  es  ruris  arator. 

Poscit  nervosum  rustica  virgo  virum. 

58. 
Mentitur  raro,  sed  fallit  saepe,  Fabullus: 

A  vero  falsum  cernere  difflcile. 
Semper  mentitur,  sed  fallit  rarius  Afer: 

Quicquid   enim   dicit,  credimus  oppositum. 

59.     Ad  Fabium,  haretificem  maxime  strenuum. 

Quseris  prsecipue  quam   damno  relligionem, 

Quas  sectas  dignas  judico  suppliciis. 
Me   nimium  poscis:   de  re  non  judico  tanta, 

Solos  damnantes  darano,   aliosque  fleo. 

60. 
Tristis  Strato  Deum  colit,  at  Matho  non  nisi  laetus. 
Ille  Deum  timet,  at  diligit  hicce  simul. 

61.     In  Flaccum  volypragmaticum. 

Orator  Flaccus,  Rhetor,   narrator,  arator. 
Declamat,  scribit*)  juraqueT  rura   colit. 
*)  Historias. 

62.  Queruntur  cymbarum  locatores  in  portu  Fionioe  ad  littus 
freti  Balthici  minoris  de  infrequentia  vectorum  ab  insula  in 
continentem  trajicientium ,  cum  videant  cymbas,  qvo?  ab  opposito 

littore  veniunt,  plenas  et  egregie  onustas  appellere. 
Ad  Wernerum. 
Cymbam  ex  opposito  venientem  littore  plenam, 

Miraris,  vacuam  littore  abire  tuo. 
Plangis,  quod  sis  inops,  ditescat  portitor  alter : 

Hoc  cernis,  verum  est  abdita  causa  tibi. 
Desine  mirari;  socii  est  scapha  cymba  Charontis, 

Affert  hsec  umbras,  quas  tua  non  referat. 
Consilium  hinc  tibi  do,  vectores  huc  venientes 

Ores  cum  lacrymis  velle  redire  cito, 
Naulum  ni  gerainare  velint  et  solvere  eodem 

Tempore  quod   dabitur  pro  reditu  atque  abitu. 

63.  In  musicum  iracundum,  qui  fustibus  et  nervis    in  uxorem 

et  famulos  grassatur. 
Quanta  sit  in  nervis  virtus,  docet  Artemidorus ; 

Quando  aptat  nervos,  consona  fit  Cithara. 
Et  nervos  adhibet,  si  dissona  calcitret  uxor; 

Discordem  nervis  temperat  ille  domum. 

64.     In  Faustinum  salis  venditorem    et  cirum  fatuum. 
Faustini  domus  ac  cavea3  sale  sunt  cumulatas. 
Insulsus  dominus,  salsaque  tota  domus. 

65. 
Ex  hominum  studiis  homines  metimur,  Amynta  ; 

Nos  speciosa  tamen  larva  et  imago  capit. 
Festivos  edo  libros,  tu  tristia  scribis ; 

Musa  mihi  comis,  comica  vita  tibi. 

66.     In  ludimagistrum  Anytum. 
Fustibus  et  nervis  pueros  cum  csedis,  Anyte! 
Doctor  nervosus  jure  vocandus  eris. 

67. 
Classica  non  fidibus.,  clangente  sed  aere  canuntur; 
In  castris   raras  novimus  esse  fides. 

68.     De  studiis  academicis.     Ad  Sextum. 
Non  tam  de  studiis,  quam   de  ratione  studendi, 

Lites  cum  doctis  scis  mihi  saepe  dari. 
Quas  accelerare  putant  artes,  sufflamina  credo : 

Dedecorare  reor,  quae  decorare  putant. 
Succumbunt  artes,  Dialectica  vana  ubi  regnat, 

Clamosos  vexent  jurgia  causidicos. 
Rixando  assequimur  titulum  ornatumque  magistri, 

Rimando  assequimur,  Sexte,  magisterium. 
Possumus  et  fieri  doctores  arte  loquencli, 

Docti  et  prudentes  saepe  silendo  simus. 
Ornant  nos  Musas,  si  ex  more  et  rite  colantur; 

Cum  strepitu  cultae  comica  proelia  erunt. 
Scenica  tollantur,  lauri,  birreta  facessant, 

Si  utilitas  studiis  constet  honosque  simul. 

69.      Ad  Flaccum. 
Si  vis  esse  aliquid,  si  vis  emergere,  Flacce, 
Nil  disce,  aut  simula  te  didicisse  nihil. 

70.     De  morbis  epidemicis  civitatis  nostrce. 
Vexamur  juvenes  podagra*);  hinc  aetate  virili 
Torquet  nos  miseros  cum  chiragra  essuries. 
*)  Omnes  usque  ad  infimos   cives   curribus   sublimes  vehuntur, 
adeo  ut  vitio  pedum  laborare  videantur. 

71.     Epiihaphium  formosa?  ac  spectatce  virtutis  virginis. 
Hic  posita  est  Chloris  taedae  non  nota  jugali: 

Nempe  in  dote  nihil,  quod  numeraret,  erat. 
Non  dotes  animi,  sed  dotem  quaerit  amator, 

Solos  hinc  nummos    numina  vera  voces. 
72. 
Res  non  ignota  est,  mulum  prodire  biformem, 

Connubio  junctus  si  sit  asellus  equas. 

Nascitur  at  majus  monstrum  atque  chimaera  triformis, 
Stultitiam  Zelo  si  sociare  velis. 

73.     In  societatem  quandam    gulonum    in  hac    civitate,  sive  in 

fratres  manducantes. 
Mendicantis  erant  hic  fratres  ordinis  olim, 
Manducans  ordo  vestra  caterva  vorax. 

74.    Ad  pietatem  et  amorem  Dei  neminem  cogi  posse. 
Ad    Sextum. 
Divinus  quoniam  cultus  consistit  amore, 

Cumque  amor  est  nostrae  nempe  medulla  fidei, 
Leges  miremur  sacras  tentare  flagellis, 
Pigros  ad  cultum  pellere  velle  Dei. 
Uxorem  nervis  si  flectere  vis  ad  amorem, 

Nascitur  hinc  odium  seu  tibi  fictus  amor. 
Cogimur  ad  mores,  trahimur  svadela  ad  amores ; 
Frigidus  at  calor  est,  Sexte,  coactus  amor. 
75.     Ad  Faustum. 
Qvseris,  quo  coenas,  quo  tempore  prandia  sumas; 

Tute  cibum  capies,  Fauste,  premente  fame. 
Tempora  si  ccenae  dictent  solaria,  edendum  est, 
Non  quando  stomachus,  solis  at  umbra  jubet") 
*)  Hinc  famelicus  apud  Plautum: 

Ut  illum  Di  perdant,  primus  qui  horas  repperit, 
Quique  adeo  primus  statuit  hic  solarium. 

76.      De  legibus  sumptuariis.      Ad  Aruntem  urbis  censorem. 
Inter  tot  leges  de  sumptibus  admoderandis, 

Librorum  luxum  nulla  coercet,  Aruns! 
Qui  libros  edunt,  comedunt  patrimonia,  et  orbi 

Imponunt  docto  dura  tributa  simul. 
Oaesar*),  Alexander  vix  castris  tam  metuendi 
Prodibant,  prelis  tempore  ut  hocce  solent; 
Luxus  Censores  rigidi   Ciceroque  Catoque 
Luxu  nos  spoliant  post  obitumque   premunt. 
*)  Csesaris  commentarii   editionis    Anglicse    tanti    constant,  quant 
emi  potest  modica  bibliotheca. 

Major  erat  pestis  non  vivus  Apicius,  ac  nunc, 

Cum  prodit  nitidis  mortuus  ille  typis. 
Actum  esse  inde  brevi  de  doctis  ominor,  iste 

Librorum  fastus  ni  cohibendus  erit. 
Namque  ob  materiam  rerum  non  venditur  auctor, 

Dant,  minuunt  pretium  charta  et  imago,  typus. 

77.  Paradoxon. 
Miraris  Fratrum  cur  sit  concordia  rara. 

Hos,  quia  sunt  similes,  belligerare  puto. 
Concordes  homines  reddit  discordia  morum; 

Discordes  concors  saepeque  vita  facit. 
Mars  Veneri  gratus;  Xantippe  a  Socrate   amatur; 

Qui  me  amat,  hunc  fugio,  qui  fugit,  huncce  sequor. 
Doctus  contemptor  docti,  sapiens  sapientis, 

Rhetor  facundum  nauseat  atque  fugit. 
Inque  aliis  dotes  proprias  ut  spernit  et  odit, 

Sic  naevos  proprios  acrius  urget  homo. 
Stultitiae  stultus  fit  censor  maxime  acerbus, 

Mendax  mendaci  maxima  bella  movet. 
Lucro  lucronem  perstringit,   avarus  avarum, 

Et  meretrix  semper  scorta  lupasque  notat. 
Monstra  tibi  narro,  tamen  experientia  monstrat, 

Vulgo  dissimiles  esse  homines  similes. 

78.  In  Aiheum. 

Tute  rogas,  qui  tot  mala  sint,  si  sit  Deus  ullus: 
Si  Deus  at  nullus,  qui  bona  tanta,  rogo? 

79.     Descriptio  civis  Hafniensis. 
Est  ens  sex  menses  splendens  ac  sumtibus  urbis 

Magnifice  vivens,  nobile,  lautum  et  egens. 
iEratasque  struens,  aliis  quas  pignoret,  sedes, 

Donec  obseratas  vendere  jussus  erit. 
Quadrijugo  vehitur  curru  sublimis,  et  ipsos. 
*)Quorum  hoc  fit  sumptu,   sorde  lutoque  ferit. 
*)  Creclitores. 


86 

Mensibus  aestivis  florentia  rura  frequentat, 

Autumno  regni  finibus  exit  egens. 
Fatales  menses  sunt  Junius  atque  December : 

Undecimusque  dies  esse  solet  criticus.*) 

*)  Lib.  I.  epigr.   108. 

80.     De  lingnce  Danicce  sorte  iniqua  in  Dania. 
Acl   Olum. 
Sunt  binae  linguae,  G-ermanica,  Danica,  queis  hic 

Utimur  in  primis,  quas  loquimurque  simul. 
Usus  quasque  suos  habet:  illa  loquela  potentum. 

Hasc  miserae  melius  plebis  in  ore  sonat. 
Illa  jubentibus,  hasc   est  mendicantibus  apta. 

Egregieque  sonat,  cum  petis,  Ole,  stipem. 
Illa  usurpari  soleat,  cum  dicimus :  Ito, 

Hoc  facito,  suffer,  dic,  loquere,  atque  sile. 
Obtinet  haec  usuque  viget,  cum   dicimus:   Ibo, 

Hoc  faciam,  patiar,  dico,  tacebo,  loquar. 
Sic  tonat  illa,  sed  haec  resonat  velut  illius  Echo. 

Ac  tenuem  vocem  jussa  dat  atque  sonum. 

81.     Nidla  urbs  fontibus  magis   frequens,    quani    Roma:    hinc 

proverbium:   Fontane.  Pidane,  Sutane. 
Fontibus  insignis  non  pontibus  est  nova  Roma; 
Hinc  non*)  Pontifices,  Fontifices  sed  habet. 
*)  sc:  Papas. 

82.      Ad  Olum. 
Litibus  ac  rixis  crebris  disjungimur;   at  si 

Nullae  sint  lites,   nascitur  inde  stupor. 
Hinc  sunt  qui  rixas  optant,  praestare  putantes, ' 

Ut  gens  sit  discors  quam  rationis  inops. 

83. 
Eelligio  dominans  si  posset  cogere  jure, 
Solus  quod  sapiat  fortior,  inde  fluit. 

S4.     Fanatici   nullum  habent  jus  docendi  aut  convertendi  alios. 
Jure  docere  potest  nusquam  Fanaticus  ullo, 

Principiumque  suum  destruit  ille  docens. 
Nam  qui  doctrinam  probat  a  dictamine  cordis, 

Dicit  quod  sentit  mens  sua,  nilque  docet. 
Quod  videt  ille,  aliter  video;  nam  motibus  ambo 

Ducimur,  et  sequimur  mens  quod  utrique  jubet. 
Sic  mentem  menti,  cor  cordi  opponimus  ambo; 

Cessabunt  lites  sermoque  nullus  erit. 

85.     De  linguarum   reformatoribus  quibusdam,  qui    novas    licet 

commodiores     scribendi     regulas    ita    dant,     ut    linguas     simul 

ignotas  reddant  aut  tollant.     Ad  Faustum  Novatorem. 

Te  bene  de  lingua  credis,  Faustine,  mereri 

Dissona  tollendo,  quasque  superflua  erunt. 
Corrigis,  emendas  voces,  aptasque  palato 

Eeddis,  disponens  ordine  cuncta  suo. 
Usu  sublato,  veterique  Tyrannide  pulsa, 

Ni  jubeat  ratio,  regula  nulla  placet. 
Ast  usus,  quoniam  rerum  solet  esse  magister, 

Norma  erit  in  linguis,  rebus  ut  esse  solet. 
Aptas  nam  vestes  portans  vestitur  inepte, 

Si  secus  ac  mos  est  pallia  texta  gerat. 
Sic  praeter  morem  qui  cultius  omnia  scribit, 

Culte  agit,  at  stulte,  desipit  atque  sapit. 

86.  In  pugnaces  Grammaticos. 
Grammatici  vulgo  dicunt  se  humana  docere. 

His  minus  humanum  nil  tamen  esse  puto. 
Nam  qui  de  nihilo  rixatur,   et  omnia  miscet, 

Hunc  titulo  humani  privo  hominisque  simul. 

87.     Judicium  de  medicina.     Ad  Martinum  Medicum. 
Pharmaca  quod  vires  habeant,  Martine,  fatemur; 
Auxilium  multis  succus  et  herba  fuit. 


At    medicina  valet  non  seraper;   tempore  prosunt 
Quae  data  non  apto  tempore  saepe  nocent. 

Quaeque  mihi  lethum,  poterit  tibi  ferre  levamen. 
Prosunt  haec  tibi  nunc,  nunc  tibi  noxia  erunt. 

Humanum  corpus  medico   est  incognita  terra, 
Cujus  ne  littus  noscitat  ille  quidem. 

88.     Physicum   studium  pauperes  reddit  cultores  suos~ 
Naturae  studium  naturam   ducit  ad  ipsam, 

Ac  sortem,  quacura  nascitur  omnis  homo. 
Nudos  nos  facit  ac   cunctorum  reddit  egenos : 

Mendicis  physicis  omnia  plena  vides. 

89.     De  Logica. 
Qui  Logicus  non  est  natura,  vix  erit  arte: 
Arte  mere  logicus,  saepius  est  alogus. 

90.     De  Metaplujsica.     Ad  Flaccum. 
Distant,  Flacce,  parum  fanaticus  ontologusque ; 

Arcanis  magnis  scilicet  ambo  student. 
Is  videt  omnia,  sed  solo  ex  dictamine  cordis. 

Hic  novit  causas,  res  tamen  ipsa  latet. 
Is  non  entia  scit,  non  entia  at  explicat  hicce. 

Ambo  delirant,  attamen  hicce  magis. 

91.     De  Historia.      Ad  Fabullum. 
Historiam  vitae  speculum  cum  cerno,  Fabulle, 

Hoc  studium  vellem  me  coluisse  magis. 
Rursus  cum  cerno,   quam  fluctuat  atque  vacillat, 

Hoc  studium  vellem  me  coluisse  minus. 

92.     Studiorum  dioersi  fructv.s. 
Pollentes  homines  reddit  prudentia  juris. 

Pallentes,  macros  astronomia  facit. 
Ethica  dat  mores,  Musae  doctaeque  sorores 

Nudam  dant  famam,  datque  Chimia  famenu 

93.      Honorum  acerrimi   captatores    contra    eorundem  vanitatem 

maccime  declamant. 
In  vanos  semper  Paulus  declamat  honores  ; 

At  titulum  nunquam,  si  detur,  ipse  fugit. 
Saspe  latens  inter  frutices,  cum  distribuenda 

Munera   sunt,  ambit  munera  magna  magis. 
Novit  enim,  quod  si   prenset,  fraudetur  honore; 

Gaudeat  ut  citius,  fingitur  inde  fuga. 
Deceptus   decies  populus  summe   ambitiosos 

Tollit  in  altum  humeris,  quos  timet  atque  fugit. 
Vult  ludi  mundus,  ludetur,  amet,    foveatque 

Solos  lusores,  retia  quique  struuut. 

94.     Excusatto  hominis  desidiosi.      Ad  Papilum. 
Tempora  ego  fallo,  quoniam  me  tempora  fallunt ; 
Tempus  edax  cum  sit,  Papile,  tempus  edo. 

95.     In  vitii  reformatione  vulgo    in  opposiium  vitiwm  lohimur, 
Ut  curvus  baculus  rectus  reddatur,  opus  sit, 

Hunc  curves  alio ;  res  ita  corrigimus. 
Nempe  reformando  vitium,  deflectere  paulum 

Cogimur  ad  vitium  scilicet  oppositum. 

96.     Resolutio  problematis. 
An  libri  potius  quam  liberi  erunt  faciendi!, 

Quaeritur,  ac  Statui*)   quid  magis  utile  erit; 
Utile  eos  facere  est,  istos  generare  necesse, 
Hinc  non  omittas  illud,  at  istud  agas. 
*)  Reipublicae. 

97. 
Est  pavor  haud  semper  timidi   signum  atque  character, 

Visa  animi  haud  pendent  ex  hominum  arbitrio. 
Unde  timere  hominis  sapientis  et  insipientis, 

Primos  nam  motus  sistere  nemo  potest. 
Hoc  tantum  distant:  pavor  oppugnat  sapientem, 

Expugnat  stolidum  perpetuoque  premit. 

98.     Responsio  patroni  ad  importunum  petitorem. 
Te    mihi    commendas  semper,  sed  tollere  mendas, 

Quas  te  deformant,  mens  tibi  nulla  fuit;    . 
Commendatus  eris,  si  te  emendaveris,  Ole ! 

Interea  cessa  sollicitare;  vale. 

99.      In   Olum  wgrotum  imaginarium. 
iEgrotas  sanus,  cum  non  velis,  Ole,  valere ; 
Credere  te  sanum,  si  velis,  Ole,  vales. 

100. 
Miraris,  tenues  adeo  cum  sint  mihi  vires, 
Me  peditem  semper;  sed  valeo,  quod  eo.' 

101.     Ad  Leonem. 
Bellum  tute  moves  raihi  quod  te  praetereuntem, 

Atque  salutantem  non  resaluto,  Leo ! 
"Est  mihi  nulla  salus,  hinc  nullam  reddere  possum, 

Solam  habeo  febrem,  quam  tibi  dono  lubens. 

102.  In    Othonem  medicum. 
Velata  facie  tu  praeteris,  Otho,  sepulchra ; 

Iratos  manes  nam  medicina  timet. 

103.  In  venatorem  Aruntem. 
Yenabaris,  Aruns,  olim  damas  leporesque, 

At  nunc  Madamas  insequeris  lepidas. 
Errabas  sylvis  ventis  et  sole  perustus, 
Ast  hac  captura  tute  venustus  eris. 

104.    In  Theodorum  protestantem,  qui  habet  uxorem  catholicam. 
Urbi  venalis  toti  conjux   Theodori: 

Hinc  is  protestans,  haec  quia  catholica. 

105.     De  effectibus  gustus  pravi.     In   Quinctum. 
Contra  hominum  gustus  pravos  cum  vociferaris, 
Natura,  ignoras,  quam  sapienter  agat. 

Pravus  enim  gustus  firmat  coramercia  in   orbe, 

Efficiens,  nihil  ut  vile  et  inane  siet. 
Ob  varium  gustum  venduntur  dulcia,  amara, 

Historiae,  nugae,  futilia,  utilia. 
Promovet  et  varius  gustus  connubia,  spesque 

Exstinctas  hominum  saepe  alit  atque  fovet. 
Florem  ille  aetatis  vult,  huic  cariosa  senectus 

Carior,  ac  rugae,  scabraque  labra  placent. 
Publius  exiguae  sic  flagrat  amore  catellae, 

Et  Cronius    similem  Cercopitheeon  amat. 
Prodest  nempe  homini,  quod  homo  sit  stultus,  ineptus, 

Quando  hominum  vitiis  commoda  magna  fluant. 
Nosque  tuo  exemplo  luculenter,  Quincte,  docemur, 

In  pravo  gustu  quanta  sit  utililas. 
Nam  plebs  praetorem  te  vix  fecisset  in  urbe, 

Ni  vitio  gustus  desipuisset  ea. 

106.  In  hominem  levem,  eujus  vromissis  scepe  delusus  estpoeta. 
In  promittendo  leges  testandi  imitaris; 

Nam  nil  promittis,  quod  revocare  nequis. 

Unde  tuum  votum  sola  est  testatio  mentis, 

Ante  obitum  decies  quam  revocare  soles. 

107 .  Jura  non  minus  praxi  quam   legibus  nituntur.     Ad  ami- 
cum,  qui  adversus  obstinatam  uxorem   leges  ac  jura   maritorum 

allegat. 
Certas  de  imperio  cum  conjuge,  et  hanc  mihi  litem 

Defers;  lis  tamen  est  non  mihi  clara  satis. 
Est  juxta  leges  mulier  subjecta  marito ; 

At  juxta  mores  imperat  illa  viro. 
Proque  tua  causa  cum  stet  lex,  afferat  illa, 

Praxin,  quae  jussis  fortior  esse  solet. 

108.     Ad  Papilum. 
Pastorum  est  tondere  pecus,  recte  inde  putamus 
Dici  pastores,  Papile,  Pontifices. 

109.      Consolatio  ad  Thdodomm  de  paupertate  querentem. 

Esse  tibi  paucos  solidos  quatuorque  coronas, 

In  loculis  tantum,  tu,  Theodore,  gemis. 
Regibus  es  multis  magnisque  opulentior:  illis 

Saspius  in  censu  est  una  corona  modo.    . 

[  110.      In   Olum,  qui  ditescit  scribendo  locos  communes. 
Communes  tute,  Ole,  locos  facis  haud  sine  fructu: 
Implent  nam  loculos  egregie,  Ole,  tuos. 

111.       In    virum,    qui    internum    hominem    se?npe?'  jactat 
et  crepat. 
Internum  semper  jactas  hominem  haud  sine  causa; 

Nam  quoad  externum  cerno  valere  parum; 
Intestina  quidem  bona.  sint,  cutis  at  scabiosa  est; 

Nilque  valet  corium,  cor  tibi  quale  siet. 

112.  In  sacerdotem  avarum. 
Pastorem  nostrum  te  dicimus,  Artemidore! 

Non  quia  pascis  oves,  pasceris  at  quod  iis. 

113.  Belli  et  pacis  descriptio. 

Bellum  est,  quando  homines  scelera  admittunt  galeati; 
Pax  est,  quano  togis  crimina  clamque    patrant. 

114.     Justitia. 
Justitia  est  virtus  extra  urbis  moenia  degens : 

Consiliarii  enim  Justitiae  urbe  manent. 
Omnes  hi  vicos  sic  implent  urbis,  ut  ipsi 

Sacrae  sit  Themidi  nulla  relicta  domus. 

115.      Pax  ceterna  sive  perennis. 

Dicitur  omnis  pax  stabilis  firma  atque   perennis: 
Anni  nam  spatio*)  stare  ea  firma  solet. 
*)  Perennis  quasi  per  annum. 

116.     Hevos. 
Est  Heros  latro  legitimus,  quia  fortiter  omne 
Crimen  perpetua  prosperitate  patrat. 

117.      Te  Deum  Laudamus  post  victoriam. 
Post  factas  hominum  strages  ac  sanguine  fuso, 
Victori  mos  est  glorificare  Deum. 

118.  Canones   Coneiliorum. 

Sunt  Canones  decreta,  Deus  quibus  ipse  tenetur; 
Naraque  jubent  Papae  ac  plurima  vota  Patrum. 

119.  Disputationes  publica?. 
Inter  circenses  ludos  sunt  jurgia  docta, 

Queis  vulgo  fiunt  ampbitheatra  scholae. 

120.      Virtus  Musices. 
Bellum   detestans  miles,  si  tympana  pulses, 

Non  dubitat  rursus  bellica  signa  sequi. 
Hinc  pateat,  quantam  virtutem  musica  servat; 

Artis  enim  magicae  vim  tenet  iste  sonus. 

121.      Census  mendicorum  hujus  urbis.     Ad  Censorem. 
Haud  facile  est  nostros  mendicos  heic  numerare ; 

Pars  hominum  panem,  pars  titulosque  petit. 
Si  cunctos  sub  eodem  involvere  fasce  velimus. 

Tota  urbs  mendicat.     Languida  tota  fame. 

122. 
Olim  sutor  eras  urbis,  nunc,  Marce,  fututor, 
Moreque  te  solito  cerno  adhibere   stylum. 

123. 
Defunctam  uxorem  non  falso   plangit  Anytus; 
Hoc  absente  Abrahae*)  nam  jacet  illa  sinu. 
"")  Vicini  civis. 


94 

124.     In  scriptorem  nimis  elegantem. 
Arte  libros  magna  variisque  coloribus  ornas. 
Hinc  operis  fundura   cernere  nerao  potest. 

125.    Cur  sacerdos  duxerit  ultimam  e  decem-  filiabus  Lini. 

E  gnatis  bis  quinque  Linus  decimam  dedit  Olo, 
Pastori,  decimas  Pastor  habebit  enim. 

126.     Hcereticos  vi  convertere  absurdum  est. 

Fustibus  ac  pugnis  errantes  vincere,  idem  sit, 
Ac  si  vi*)  logices  sternere  valla  velis. 
*)  Syllogismo. 

127. 
Accipiens  ac  dans  in  eo  distant,  benefacta 
Ille  anirao  nunquam  deleat,  iste  cito. 

128. 
Corporis  ob  vires  stultum  est  animique  tumere, 

Non  sibi,  quod  caeli  ets,  vindicet  ullus  homo. 
Nulla  creaturae  laus  est,  est  tota  creantis; 

Nam  vigor  iste  tui  non  fuit  arbitrii. 

129.      In  superbum  benefactorem. 

Dandi  ssepe  modus  facit,  ut  graviora  repulsis 
Munera  sint  nobis  ac  benefacta  tua. 

130. 
Est  nihil  in  mundo  solidam  quod  prosperitatem 
.  Ac  duraturam  reddere,  Sexte,  qveat. 
Hanc  non  dant  nummi,  nec  fama,  aut  Stoica  virtus; 

Differt  a  vera  prosperitate  quies*). 
Alterius  vitse  post  mortem  gaudia  sola 
Spes  homini  tribuit,  caetera  vana  puto. 
*)  Quies  Stoicoum  sive  carentia  mali. 

(onfucii  Philosophi  Sinensis  apophthegniato  quaedanu 

131. 

Est  ingens  virtus  ipsam  contemnere  mortem ; 
Major  at  in  rebus  scire  tenere  modum. 

132. 

Sunt  qui  sectantur  prseclara  atque  ardua  tantum; 

Utilia  ast  alii,  tuta,  decora  petunt; 
Egregius  vivunt  illi,  melius  tamen  isti, 

Ulos  mirari  convenit,  hosque  sequi. 

133. 

Est  heros  vere  fortis  vereque  triumphans, 
Servitio  affectus  qui  premit  atque  domat. 

134. 

Est  praestandus  honor  cultusque  parentibus  idem, 
A  gnatis  propriis  quem  pater  ipse  petis. 

Et  cultum  talem  senibus  praestare  teneris, 
A  pueris  qualem  tu  petis  ipse  senex. 

135. 

Praesenti  statui  sit  consentanea  vita, 

Contentus  vivat  sorte  siia  omnislfhomo. 

136. 

Tu  tibi,  non  cselo,  si  quid  patiare  sinistri, 

Adscribe,  at  fieri  crimine  crede  tuo. 
Succenset  propriis  manibus  jaculator  aberrans 

A  meta;  morem  nos  imitemur  eum. 

137. 
Non  vives  ut  edas,  verum  ut  vivatur,  edendum. 

138. 
Si  metam  neqveas  luce  una  attingere,  mensem 

Aut  annum  sumas,  aut  tibi  sume  duos; 
jEque  est  perfectus,  qui  tardius  advenit,  ac  qui 
Attingit  metam   conseqviturque  prior. 
139.      Ad  Papilum. 
Non  curas  homines,  quos  cernis;  quomodo  coeli 

Numina  curabis,  cernere  quando  nequis? 
Virtutum  ignarus  penitus,  bene  vivere  nescis! 
Hinc  bene  qui  poteris,  Papile,  scire  mori? 
Finis  apophthegmatum  Confucii. 

140.      Qualis  sit  satyra*  scopus. 
Sicut  ad  urendum  medicus  venit  atque  secandum. 
Sic  censura  gravis  more  medentis  eat. 
141. 
Vir  bonus  atque  probus  personam  ponat  amici, 
Quando  personam  judicis  ille  capit. 
142. 
Omnia  non  facienda  tibi,  quae  poscit  amicus; 
Conjuratio  erit,  nulla  at  amicitia. 

143.     Ad  Papilum. 
Quid  fieri  liceat,  tibi  leges,  Papile,  monstrant, 
At  schola*),  quid  fieri  convenit  atque  decet. 
*)  Id  est  Philosopliia.fi 

144.     In  Amyntam  philosophum  in  secessu  meditantem. 
Non  minus  es  solus,  quam  cum  sis   solus,  Amynta : 
Nec  minus  es  vacuus  tu,  nisi  quando  vacas. 
145. 
Addas  si  nihilum   nihilo,  nihil  inde  creatur; 

Prasfigas  unum,  moxque  fit  inde  decas. 
Sic  opus  adde  operi,  nihil   est,  nihilum  numerabis, 
Fit  numerus,  Christi  si  addere    vis  meritum. 


Liber  quartus. 


1.     Ad  Fabullum. 
Moribus  antiquis  hei!  quam  distant  hodierni, 
Tempora  mutantur  nosque,  Fabulle,  simul. 
Sub  pedibus  lunas  Mavortia  Roma  gerebat, 
Lunatas  frontes*)  relligiosa  gerit. 
*)  Lunulati  calcei  senatorum  et  nobilitate  prsestantium  virorum 
erant,  quos  Romulus  reperisse  dicitur  assuta  luna. 

2. 
Herba  ut  solaris  solem,  sic  aulica  virgo 
Adspiciens  dominam  stat  subitoque  cadit. 

3. 
Audiret  cum  nauta  brevi  mundum  periturum, 
Nil  me  tangit,  ait,  cras  quia  vela  damus. 

4.     Admonilio  ad  amicum,  qui  amasiam  habuit  nomine  Saram. 
Tute  ulnis  Abrahae  post  mortem  vix  recubabis, 
Si  pergas  Sarae  ludere  nocte  sinu. 

5.     In  prcefectum  classis  carmina  scribentem. 
Classis  praefectus  Damasippus  carmina  scribens, 
Calliope  invita,  haud  classicus  autor  erit. 

6.  De  incredulo  citharcedo. 
Chordis  ac  fidibus  resonant  aedes  Theodori, 
Excors  ipse  tamen  vivit  et  absque  fide. 

7.     In  Empiricum,  qui  otim  saltator  erat. 
Olim  saltandi,- jani  polles  arte  medendi; 

Nunc  sonipodex  es*),  qui  sonipes  modo  eras. 
*)  sc.  sontantes  podices  facis. 

8.     In  Mathonem. 
Luce  Matho  bigis  vehitur,  noctuque  quadrigis. 
Bina3  huic  sunt  mulee,  quattuor  at  famulse. 

9.     Iter  per  Hollandiam  ad  Flandros. 
Per  varios  nos  caseolos  fluviosque  butyri 
Tendimus  ad  Flandros:  Lactea  eunda  via. 

10. 
Curia  nos  cives  reddit,  largitur  honores; 
At  schola  civiles  nos  facit  atque  probos. 

11.     Cur  veros  Martis  alumnos  gignere  dicitur  Flaccus. 
Imbellis  Flaccus  veros  dat  Martis  alumnos; 
Martio  enim  conjux  Livia  mense  parit. 

12.     De  stupido  quodam  homine  uxorem  bene  dotatam  quosrente. 
Cum   censu  uxorem  quod  quaeras,  non  ego  miror, 
Cum  sensus  tantum  quattuor  ipsus  habes. 

13. 
Exosus  tibi  slim,  quantum  tibi  carus  Anilo  est; 

Ast  odio  peccas  atque  in  amore  simul. 
Muta  fortunam,  tergum  tibi  vertet  amatus, 

Exosusque  tibi  sponte  revertar  ego. 

14. 
Olim  pictores  crudas  signare  tabellas 

Sunt  soliti  hisce  notis:  „Hic  equus,   ille  at  eques." 
Sic  sapienter  agit  titulum  tibi   dando  Senatus, 

Illis,  qui   dubitant,  ut  videaris  homo. 

15.  De  Stratone,  qui  litem  cle  tauro  movebat  vicino^  sed  causa 

cecidit,  consule  taurum  adversario    adjudicante. 
De  tauro  litem  vicinis  Strato  movendo, 
Post  longas  rixas  judicio  ille   cadit. 
Namque  ultra   Taurum  rejectus  flebile   fatum 
Assyrii  regis*)  lege  volente  subit. 
*)  Antiochi  regls  ultra  montcm  Taurum  rejccti. 

16.  In   mercatorem    Indicum,    qui    ab    India    reversus  servos, 
vulgo  Negros,    quos    inde    secum    liuc    adduxit^  nodoso    baculo 

Indico  ferire  solebat. 
In  servos  frustra  baculo  grassaris,  Amynta: 
Afros  haucl  talis  Scipio*J  rite  domat. 
*)  Alluditur  ad  Scipionem,  qui  partem  Africae  subegit. 

17.     In  Auctam  nuper  nuptam. 
Sculptorem  quare  pictori  prsetulit  Aucta? 
Pungi,  non  pingi,  scilicet  Aucta  cupit. 

18.     In  pra?torem  semper  ridentem.     Ad  Rufum. 
Miraris  semper  ridentem,  Rufe,  Sabellum; 

Ridendi  causas  ast  habet  ille  suas. 
Ridet  fortunam,  deridet  tempora,  quas  se 

Quasstorem  e  quercu  constituere  rudi. 

19. 
A  sacro  tantum  distat  sanctoque  sacerdos, 
Angelico  quantum  differat  Anglus  homo. 

20.     Nitimur  in  vetitum.      Ad  Fabullum. 
Miraris  legum  cur  observantia  nulla, 

Cum  soleant  homines  curva  et  iniqua  sequi. 
Si  lex  lata  foret  Druso,  dormiret  ut  altum, 

Horas  bis  septem,  surgeret  ante  diem. 
Fallere  si  prsetor  Faustino  injungeret,  esset 

Nemo  magis  verax  ingenuusque  magis. 

Hinc  non  mireraur  leges  factas  cito  fractas, 
Illicitum  solum  quando,  Fabulle.  libet. 

21. 
Audes  tute  senex  Astraeam  ambire  puellam; 

An  tibi  decrepito  convenit  iste  torus? 
Ilance  per  Astraeam  ni  fallimur  ibis  ad  astra; 

Nam  tanti  infelix  ruris  arator  eris. 

22.     In  advocatum,  qui  ludi  magister  factus  est. 
Qui  legista  fuit,  nunc  ludi  est  ille  magister; 

Olim    verba  dabat,   verbera  jamque  dabit. 
Quod  fecit  faciet,  lacerans  urbem,  lacerabit, 

Podice  nunc  pueros,  codice  at  ante  cives. 

23.     Ad  oratorem  celebrem  admonitio. 
Eloquio  quoniam  vix  ipsi  cedis  Ulyssi, 

Condendisque  parum  legibus  aptus  homo, 
Musarum  castris  quare  vis  esse  solutus? 

Ut  clade  afficias  naufragioque  statum? 
Desere  quaeso  statum,  rursus  te  redde  camoenis, 

Sic  tibi  devincti  nomine  utroque  simus. 
Florebunt  Musae,  pia  munia  te  faciente, 

Florebitque  status,  te  faciente  nihil. 

24.     In  mercatorem  Indicum,    qui   postea    scriptor    novellarum 

factus   est. 
Mercurius  nunc  es,  fueras  mercator,  et  auram, 
Ut  tibi  mos  aurum,  vendere,  Fauste,  velis. 

25.     In  novatorem  vulgo  Projectmacher.     Ad  Sextum. 
Omnis,  Sexte,  mihi  suspectus  in  urbe  novator; 

Quod  soleat  nutrix,  et  facere  ille  solet. 
Namque  vorat  triplo  plus  quam  praemandit  alumno, 

Offas  ipse  sibi,  sed  populo  ossa  dabit. 

26.     In  plagiarium  quendam  censorernque  simul. 

Exscribit  carpitque  simul  mea  scripta  Leander. 
Belli  jure  putat,  quod  capit,  esse  suum. 

27.  Hortatur  poetam  Flaccus,  ut  aurum  et  argentum  contemnat, 
cum  tot  illi  turbas  ac  molestias  excitaverint.  Attamen  ait  poeta, 
si  hosres  scriberetur  iclem  Flaccus,  hcereditatem  non  recusaturum. 

Rides,  ac  merito  quod  opes  ego  colligo,  rides, 

Nam  scis,  quot  turbas,  quot  mihi  damna  creant. 
Quaestum  facturus  positis  in  faenore  nummis, 

Perdo  ipsam  sortem,  fasnora  perdo  simul. 
Arca  si  condam,   vel  si  mittantur  in  alvum, 

Fures  aut  febres  induere  arma  solent. 
Si  nimium  cultus,  tumidus  vocor  atque  superbus; 

Si  dem  pauperibus  fictus  hypocrita  ero. 
Agnosco  erratum;  monita  haec  sunt  digna  Cleanthe; 

Me  merito  rides,  Posthume,  nemo  negat. 
At  te  ridentem  si  hseredem  scribere  vellem, 

Saltares  viso  funere   corvus  hians. 

28.     Acl  Olum. 

Miraris  titulis  quod  distinguantur  inertes, 

Indignique  homines;  aequius,  Ole,  nihil. 
Hinc  misero  divina  nota  est  impressa  Caino. 

Solis  aegrotis  hsec  medieina  datur. 

29.     Axioma  in  Jure.      Ad  judicem  Amyntam. 
Omnis  homo  pravus  prsesumi  debet,  Amynta, 
Donec  perspicue  cernitur  oppositum. 

30. 
Qui  Patrise  servit  vulgo  est  sibi  noxius  ipsi; 
Qui  paucis*)  servit,  servit  et  ipse  sibi. 
*)  Optimatibus. 

31. 


Iratus  quasris,  cur  non  tua  limina  pulso, 

Quo  tanquam  ad  centrum  quicquid  in   urbe  fluit. 

Si  vis  scire  virum  cur  te  colit  ista  caterva, 
Vel  fecere  scelus,  vel  meditantur  idem.    . 

32.     Ad  tonsorem,  qui  prcetor  factas  est,  et  inre  dubia  poetam 

consulit. 

Magna  atque  ardua  res,  Flacce,  est  componere  lites; 

Nam   doctrina  opus  est  ingenioque  simul. 
Hinc  non  miror  ego   mentem  in   contraria  ferri, 

Inque  capillis  te  qugerere  consilium. 

33.     De  statu  hominis  naturali.     Ad  Faustinum. 

^Equales  natura  homines,  Faustine,  creavit: 

At  status  optatus  non  stetit  iste  diu. 
Infirmis  leges  ac  jura  dedere  valentes: 

Audaces  timidis  imposuere  jugum. 
Strenuus  ignavum  pressit,    sapiens  male  sanum, 

Bardus  solerti  sponte  paretque   sua. 
-ZEtas  nostra  igitur,  redeant  ut  perdita  jura, 

Priscaque  sors  homini  restituencla  siet, 
Bardos,  ignavos,  stupidos,  pigros,  male  sanos, 
*     Distinxit  titulis  perspicuisque  notis. 

34.     In  poetam  Claudium,  qui  naufragio  nuper  periit. 

Oceano  mersum  noli  plorare  poetam, 
In  Delphini  usum  forsitan  auctor  abit. 

35.     In  Artemidorum  Polyhistorem. 

Libros  delibat,  sed  non  legit  Artemidorus, 

Inspicit  omnia,  sed  perspicit  ille  nihil. 
Rerum  securus  sectatur  nomina  tantum, 

Solaque  qua3  ignoret,    perspicit  atque  sapit. 

36.     In  Corbulonem  heroem  invictissimum. 

Invicti  Herois  nomen  bello  ut  mereatur, 
Collatis  signis,  Corbulo  tutus  abit. 

37.     In  poetam,    qui   carminibus  amatoriis  pudicitiam  virginum 

expugnare  solet. 
Nulla  clies,  qua  non  Parnassi  culmina  scandis, 
Ipsas  ut  Musas  scandere  nocte  qveas. 

38.     In  juvenem    Tribuni   militaris  filium,    cujus    os   palmis 
contuderat  prceceptor. 
Bellacis  sequeris  vestigia  magna  parentis : 
Palrms  ac  pugnis  semper,  Anyte,  tumes. 

39.     In  lascivum  typographum. 
Faustini  nostri  sunt  miscellanea  prela: 

Haec  nempe  excudunt  res  hominesque  simul. 
Auctores  G-rgecos,  Hebrseos,  atque  Latinos, 

Matronas,  vernas,  imprimere  ille  solet. 
Hinc  spatio  lustri  Psecas  quater  auctior  exit, 
Doridis  editio  prodiit  aucta  quater*). 
*)  Ancillce  illius. 

40.  Acl  Arnoldum.     Ut  intelligatur  amigma,  sciendum,  in  sale 
una  cum  sociis  magnam  facultatum  jacturam  fecissse  poetam. 

A  sale  derivas,  insulse  Arnolde,  salutem. 
Nec  mihi  nec  sociis  in  sale  magna  salus. 

Aliud. 
Salsamenta  meum  nunquam  subiere  palatum. 
Vescor  ego  insulsis;  sal  tamen,    Ole,  necat. 

41.  In  pharmacopolam  practicum,  qui   nuper  astronomus  eraL 
Aspexti  stellas,  jam  sellas  inspicis,  Afer; 

Es  Croesus  sellas,  Irus  at  astra  videns. 

E  coelo  in  coenum  feliciter  binc  cecidisti; 

Labentis  pejor  sors  Phaethontis  erat. 
Arabo  praecipites  cecidere  in  numina,  at  illura 

Unda  necat,  sed  te    suscitat  atque  fovet. 

42.     Ad  Amyntam. 
Consilium  calvi  non  calvum  semper,  Amynta: 
Noli  igitur  calvi  temnere  verba  senis. 

43.     In  Epithaphiorum  conditorem,  qui  versibus  promiscue  omnes 

defunctos  laudat  et  beatos  prmdicat. 
Olim.Atlas  humeris  totum  portabat  Olympum, 

Caelum  tu  vendis  assibus,  Ole,  tribus. 
Vendere  nobilius  cum  sit,  quam  pondera  ferre, 

Atlas  tu  Major  diceris,  ille  Minor. 

44.     In  eos,  qui  patriam  contemnunt. 
Osor  tu  patrias  non  rectc  diceris,  Ole, 

Qui  non  in  patria  spernere  cuncta  soles. 
In  patria  mores  tantum,  non  spernis  honores, 

Aurae,  non  auri  fastidium  estque  tibi. 
Non  est  argenti,  sed  tantum  nausea  gentis. 

Haac  ex  parte  probant,  quod  patriae  sis  amans. 

45.     De  Rufo  nobili  Hispano,  cui  amasia  erat  nomine  Prudentia, 
qui,  cum  merita  sua  coram   rege  Philippo  Secundo  jactaret,  di- 

citur  tale  tulisse  responsum. 
Rufus    amicam    habuit,  cui  erat  Prudentia  nomen. 

Huic  Rex,  virtutes  cura  recitare  velit, 
Respondet:  perspecta  tua  est  Prudentia  nobis; 

A  sola  notus  nam  meretrice  fuit. 

46.     Etymologia  vocis   Gallicv    sive   Galli. 
A  Gallis  Gallos  descendere,  Papile,  credis. 

Hand  plane  insulsum  est  etymon  hocce  mihi. 
Communis  virtus,  commune  est  nomen  utrique, 

Ambo  sunt  vigiles,  continue  ambo  canunt. 

Acer  utrique  amor  est,  et  amor  subito  quoque  friget, 
Cornua  seu  cristas  frontibus  ambo  ferunt. 

47.  Cur  stulte  canes  nutrit  Sextus,  qui  seneoa  formosam  virginem 

nuper  duwit. 
Nutris,  stulte!  canes,  qui  canus  amare  Dianam 
Aggrederis,  cervi  fata  minante  toro. 

48.  Inepte  ob  mansvetudinem   ingenii    laudatur  Faustinus,  qui 
non  habet  bilem,  adeoque  irasci  nequit.     Ad  Olum. 

Laudas  Faustinum,  quod   non  irascitur,  Ole! 

Is,  qui  bile  caret,  bile  tumere  nequit. 
Cur  non  eunuchos  laudas  castosque  spadones? 

Nam  penuria  erit  deficiente  penu. 
Armatos  laudes,   et  inermes  non  verearis, 

Illos  quod  nolint,  hos  quia  non  valeant. 

49.     In  abeuntem  coqvum. 
Decoxisse  coqvum  miraris,  non  ego  miror; 
Namque  alius  finis  non  solet  esse  coqui. 
NB.  Apnd  nos  scilicet,  ubi  plurimi  coqui  solum  vertere  coguntur. 

50.     In   Olympiam  astronomi  amicam. 
Totum  noster  Inus  stellatum  portat  Olympum: 

Rursus  stelliferum  portat  Olympia  Inum. 
Magnse  est  molis  opus  cum  pondere  ferre  ferentem, 

Atlante  hinc  ipso  major  Olympia  erit. 

51.     In  Nigrinam. 
Gnatam  Nigrinam  Astyanax  ad  rhetora  misil, 

Artem  rhetorices  ut  doceretur  ea. 
Mensibus  hanc  paucis  facundam  fecit  Amyntas, 
Fascundamque  simul,  namque  Magister  erat*). 
*)  Legitime  promotus. 

52.     In  venatorem,  qui  seneso  uxorem  ducit. 
Missis  tu  cervis,  Venerem  venare,  Fabulle ! 
Cervi  olim  corium,  cornua  jamque  capis. 

53.     Nosce  te  ipsum.      In  Fesiupi. 
Indolis  hic  mira  est.  namque  omnia  scit  nisi  se  ipsum  ; 
Ipsum  se  noscat,  nesciat  omne  aliucl. 

54.     Paradoccon,  quod   coqvus  sit  major  Jitris,  Doctore. 
Qui  loquitur  tantum,  si  sit  minor  efficiente, 

Si  verba  haud  factis  aequivalere  queant. 
Coctori  fas  est  ut  cedat  Doctor  in   arte. 

Hic  tantum  dicit  jura,  sed  ille  facit. 

55.  In  Fausanum. 
Miraris   canum  Marcellum,  tempore  brumae 

Nam  capite  hic  nudo  dicere  jura  solet ; 
At  mage  miror  ego  Faustinum,  tempore  quovis 

Nam  capite  hic  nullo   dicere  jura  solet. 

■56.     Non  semper  verum    est    quod    vulgo    dicituv :     Ex  nihilo 

nil  fieri. 
Ex  nihilo  fit  nil,  cum  dicis,  turpiter  erras: 
Nam  te  Praetoreni  fecimus  ex  nihilo. 

57.     In  editorem  historiod  Aslrcea?. 
In  varias  partes  divisa  est  edita  nuper 
Historia  Astraae,  cujus  Anilo  faber. 
Astraae  partem  primam  mihi  dedicat  autor, 
Credo  quod  inscribet  posteriora*)   tibi.  ■ 
'")  Volumina. 

58.     In  aduocatum,  qui  ludi.  magister  factvs  est. 
Codicis  inspector  solers,  Theodore,  fuisti: 
Podicis  inspector  nunc  studiosus  eris. 

59.     In   pauperem,    sed    splendidum    hominem,    qui  domum 
oere  tegit. 
Qui  tegis  aere  domum,   cum  pauper  sis,  vereamur, 
Ipsus  obaeratus  ne  egrediare  domo. 


Aliud: 
Sumptibus  hand  parcens  aedes  tegit  sere  Menander. 
Ornnia  obaerantur  tecta,  herus,  atque  focus. 

60.     In  medicum   Theodorum. 
Tollere  si  morbos  neqveat   medicus  Theoclorus, 

Ipsos  morbosos  to^ere  saepe  solet. 
Namque  ut  febris  agat  radices,  non  patiatur; 

Sublato  aegroto  sistitur  atra  lues. 

61. 
Juxta  Grammaticos  cum   concurrunt  duo  verba, 

Iniinitivi  continuo  alterum  erit. 
At  cum  concurrunt  varii  duo   nomina   sexus*), 
.Gignencli   casus  provenit  in  Physica. 
*)  Mas  et  fiemina. 

62. 
Uni  quod  tollit  rerum  natura  creatrix, 

Largius  hoc  alium  dupliciterque  beat. 
Hmc  gnatum  elingvem  non  miror  te  genuisse, 

Cum  sit  natura  lingua  gemella  tibi. 

63.      Qucevis  terra  suo  peculiari  proventu  superbit. 
Fructus  clistingvunt  certi  atque    animantia  terras, 

Unicuique  suus  fertilitatis  ho.nor. 
India  mittit  ebur,  molles  dant  thura  Sabsei, 

Gallia  delphinos*)  gignit,  Iberia  equos. 
Dat  Latium  Papas,  ^Egyptia  terra  papyrosv 

Thracia  datque  grues,  Westphala  terra  sues. 
Russia  dat  corium,  dat  cornua  Grrecia  magna**), 

Anglia  gignit  oves,  Cimbria  nostra  boves. 
Vellera  dant  Seres,  Hollanclia  nil  nisi  verba***) 
Ditior  est  Batava  natio  nulla  tamen. 

*)  Nulli  alii  delphini  cum  gallicis  comparari  possunt. 
*"")  Re'gnum  Neapolitanum  cornutorum  admodum  feray. 
***)  Sola  arte,  non  terra?  proventu  ditescunt  Batavi. 

64.     De  Amyntce  medici  specifico  infallibili. 
Febri  nil  melius  scis  cortice  Peruviano. 

Omnes  hoc  aestus  sistere  tute  potes. 
Certius  attamen  est  medici  medicamen  Amyntas, 

iEgrum  cum  morbo  tollit  is  atque  necat. 

65.     Dicunt  cerevisice  potatores*  ebrietatem  vino  adusto  pelli. 
In  Faustinum. 
Turbatus  Cereris  Faustinus  nubibus  atris, 
|  Vim  Cereris    Baccho  pellere  saepe  solet. 
Ebrius  hinc  musto*),  vino  fit  sobrius  usto. 
Saepe  premente   Deo  fert  Deus  alter  opem. 
*)  Cerevisia. 

66.     In  Petrum  Coriarium,  qui  Bergis  Norvegice  bis  sex  anciilas 

una  nocte  gravidas  fecisse  dicebatur. 
Orbis  Zodiacum  Phoebus  spatio  unius  anni 

Percurrit  bis  sex  lucida  signa  secans. 
Urbis  Zodiacum  noctu  Coriarius  una 

Transit  per  totidem  nubila  signa  means. 

67. 
Vexatur  Consul  noster  capitis  cruciatu, 

Ne  faetum  pariat  curia  nostra  timet. 
Nam  tali  ex  cerebro  non  elicienda  Minerva, 

Cum  solos  mures  procreet  atque  sues. 

68.     In  se  ipsum. 
Defrauclans  genium  comites  facio  geniales, 

Urbanos  risus  commoveo  ipse  dolens. 
Fabellas  fingo,  jucunda  poemata  scribo, 

Atque  urbem  grato  compleo  saepe  sono  *): 
Verbo  ridentes  risus  exsors  facio  ipse, 
Laetitiam  moveo;  privor  at  ipse  movens. 
*)  Intelligimtur  musicalia  collegia,  quas  statis  diebus  in  redibus 
autoris  habentur. 

69.     In  Bassum. 

Semper,  Bassse,  tuas  sordes  fugio  atque  nitorem, 
Jam  nimis  es  lotus,  jam  nimis  es  luteus. 

Deformem  possum,  sed  non  tolerare  biformem, 
Malo  sui  similem,  quam  sibi  dissimilem. 

70.     In  nautam,  qui  in  exercitio    Venereo    mortuus  < 

Excelsos  scandens  malos  toties  sine  noxa, 

Nunc  humilem  mulam  scandit,  obitque  simul. 

71.     Diversw  ridendi  causce.     In  Amyntam. 

Me  videt  atque  simul  ridet,  miseratur  Amyntas, 
Quod  pedibus  repto,  cum  mihi  sat  sit  opum. 

Ast  video  atque  simul  miserans  derideo  Amyntam, 
Quod  vehitur  curru  nudus  et  aeris  inops. 


72.     Epitaphium  turbidenti  nautce^  qui  malum  scandens  in  ejus  - 
dem  tabidatis  moritur. 

Pacis  hic  impatiens  alta  nunc  in  pice  dormit. 


73.      Comparatio  inter   Virgilium  et  Danorum    antiqv,um  poetam 
strenuumque  simul  belli  ducem  Starkodderum. 

Arma  virumque  canit  tantum  Latialis  Homerus, 
Noster  in  arma,   viros  et  canit  atqne  cacat*). 

*)  Uti  testatur  historia  Eric.  Porner.  his  verbis:  „Teutonicis 
fuit  infestissirous  adversarius,  nam  quatuor  aut  sex  ex  iis 
complicans  ad  modum  sedis  ad  purgandam  alvum,  et  multa 
alia  prssclara  fecit;  dicitur  idem  Starkodderus  prcelium  Bro- 
wallse  heroico  earmine  celebrasse. 


74.      In  homines  ignavos,  secl  tamen  iitulorum  maximos  captatores. 
Vestis  oba^ratum  pretiosa  ut  dedecet,  ingens 
Sic  hominem  nihili  nobilitatis  honos. 

75.      De   Tonsore  in   Qucestorem  transformato . 
Tondebat  solos  olim  Mustapha  capillos, 
Qusestor  tondebit  jam   caput  atque  cutem. 

76.     In    Sextum,     qui  lotricem  suam   imperiosam    mulierem    in 

conjugium  adscivit 
Olim,   Sexte,  tibi  tua  lotrix  lintea  lavit. 
Facta  tua  est  nxor,  jam  lavet  illa  caput. 

77. 
Grammatici  tradunt,  docet  ars  Pahemonis,  esse, 

Foeminei  generis  cuncta  cadentia  in  X. 
At  meretrix,  lotrix,  nutrix  tamen  excipiuutur, 

Communis  generis  scilicet  esse  solent. 

78.     In   Olum  virum  inertem   ei  vitiis  foBclum.    titulorum  tamen 

maximum  cap  ta  torem . 
Quare  excelsa  petens  vanos  venaris  honores, 
Foedus  ut  in  specula  fosdior,  Ole,  sies? 

79.     Acl  pauperem    Platonicce  philosophice  studiosum. 
Si  vis  propitium  tibi  Plutum,  linque  Platonem; 
Hujus  enim  comites  livor  et  Irus  erunt. 

80.     Acl  Papilum. 
Faustinus  crebro   dictis  me  objurgat  amaris, 

Atria  quod  procerum  prastereo  atque  fores. 
Agnosco  vitium,  tererem  quoque  limina  magna, 

Morum  ni  obstaret  barbara  rusticitas. 
Commodet  ille  suam  mihi  frontem,  flexile  dorsum, 

Det  fletus,  risus,  gesticnlosque  suos. 

Monstret,   Patronus   cum  fervet,  quomodo  sudem, 
Monstret  blandiri,  byssina  verba  loqui. 

Det  mihi  virtutes  magnas,  quibus  ipse  nitescit, 
Ordinis  aurati.  Papile,   cultor  ero. 

81. 
Juras  te  nullos  titulos  ambire  et  honores; 

Perjuras,  vitse  nescins  ipse  tuse. 
Nam  qui  vestibulis  magnatum  lassus  inerrat, 

Ore  licet   clauso  hunc  sollicitare  puto. 

82.     Descriptio    cadici  hominis. 
Est  animal  timidum,  tumidum,  lepidum,  tepidumque, 

Ens  sapiens,  demens,  dans,  data  moxque  petens; 
Proteus  in  formas,  facies  variabilis  omnes, 

Nunc  leo,  nunc  lepus  est,  nunc  caper,  anguis,  aper. 
Semper  agit,  patitur,  gaudet,  timet,  atque  timetur, 

Aurea  promittit  dona,  dat  aeria. 
Tanquam  bulla  tumens  crescit,  vanescit  in  auras. 

Nobilis   est,  verum  mobilis  ille  simul*). 
Ssevo  cum  gemitu  laqueos  videt  atque  catenas, 

At  ne  solvantur  ferrea  vincla,  timet. 
Verbo,  quicquid  alunt  novus  orbis  et  Africa  monstri, 

Heic  velut  in  centro  ssepe  videre  licet. 
*)  Qui  facile  e  gradu  clignitatis  removetur. 

83.      Omnis  cansidicus  est  arithmeticus. 
Callet  causidicus  numerandi  qvatuor  artes ; 

Litem  adclit  liti,  jurgia  multiplicat ; 
Subtrahit  argentum,  nummosque  clientibus  aufert. 

Humanumque   genus  diviclit  atque  secat. 

84. 
Dividit  ac  Dirimit  duo  verba  synonyma  reddunt 

Grammatici,  cum  sint  saspius  opposita. 
Verba  foro  duo  sint  semper  contraria,  namque 
Lites  lex  dirimit,  dividit*)   at  rabula. 
*)  Multiplicat. 

85. 
Magnetum  mira  est,  Magnatum  nobilior  vis, 
Feirum  illa,  haec  aurum  concitat  atque  trahit. 


Orans  exoras  raro,  quia  sagpe  peroras. 
Si  vis  audiri,  pauca  necesse  loqui. 

87. 

Non  est  in  medico  semper  relevetur  ut  asger : 
Semper  at  in  medico,  ne  relevetur,  erit. 

88.     Acl  aulam  admitti  est  in  ollam  cadere. 

Ollam  aulam  veteres  autores,  Sexte,  vocarunt; 
Esse  aulas  ollas  aulica  fata  docent. 

89.     Ia  Notarium,  cui  lasciva  est  uxor. 

Tute  Notarius  es,  tua  sed  notoria  conjux, 
Perque  notas  scribis,  dum  parit  illa  Nothos. 

90. 

Crescis  et  excrescis  tantum  titulis  opibusque, 
Gratandi  ut  semper  sit  nova  causa  n?ihi. 

Desunt  jam  nobis  tituli;  si  crescere  pergis, 
Excrementum   urbis    te  fore  credo  brevi. 

91.      Causa  disparitatis  ingeniorwn.      Ad  Flaccum. 

Nescio  quo  gnatum  condemnas  jure-  minorem, 

Et  juvenis  dotes  ingeniumque  notas. 
Pallade  prognatum  stolide  tu  credis  iniqua, 

In  stadio  fratres  quod  nequit   ille  sequi. 
Forsitan  at  comites  discendo  vinceret  omnes, 

Materia  ingenio  si  posita  apta  foret. 
Pro  linguis  jubeas  alias  tentare  camaenas, 

Pro  stupido  docilis,  flexilis,  aptus  erit. 

Tarde  discentem    culpant  plorantque  magistri, 

Heluo  verborum  solus  Apollo  scholis. 
Subductis  ferulse  manibus,  ruptisque  scholarum 

Claustris,  virtutes,  quae  latuere,  nitent. 
Agro  degeneri  si  severis  optima  grana, 

Non  reddet  sterilis  semina  jacta  seges. 
Luditur  a  scitis  mimis  male  fabula,  partes. 

Inter  comoedos  si  male  distribuas. 
Hinc  non  tyronum  culpa  est,  est  culpa  magistri, 

Disparitas  Capitum  tanta  quod  esse  solet. 

92.     In  Brutum  Ccesaris   percussorem. 
A  propriis  vitiis  domita,  haud   a  Csesare  Roma  est ; 

Novimus  hunc  urbis  composuisse  statum. 
Sublato  domino,  veteres  rediere  tyranni  *) 
Promeritum  Bruti**)  quale  sit  inde  patet. 

*)  Anarchia,  turbse,  seditio. 
**)  Occisoris  Caesaris. 

.93.     De  Calliodoro  pcedagogo. 
Optimus  est  juvenum  moderator  Calliodorus, 

Illius  absque  ira  verbera  nempe   cadunt. 
Namque  et  in  officio  tenet  optime  et  instruit  ille, 
Verbis  qui  haud  querulis,  utitur  at  ferulis. 

94.     In  Anytum  garrulum  et  barbare  loqueniem. 
Te  non  posse  loqui  doleo,  doleoque  tacere 
Quod  nequeas,  cum  non  possis,  Anyte,  loqui. 

95. 
Pythagoram  constat,  Graja  tellure  relicta, 

Italicis  oris  instituisse  scholas. 
Consilio  id  fecisse  puto;  nam   Graecia  nugax 
Impatiens  longi  nempe  silentii  erat. 
96. 
Uxoris  vitium  tollendum  vel  tolerandum. 
Si  tollas,  conjux  commodior  tibi   erit. 

Si  toleres  vitium  sortemque  feras  patienter, 
III a  incommodior,  tu  melior  secl  eris. 

.97. 
Signum  animi  est  fortis  rnoderatio,  et  ira  pusilli; 

Olim  hinc  Cretenses,  natio  Marte  ferox, 
Conseruere  manus,  non  cornu  atque  aere  canoro, 

Sed  citharae  dulci  praemodulante  sono. 

98.     In  cos.   qui  vetuste  loqui  affectant. 
fnsolitum  verbum  tanquam  scopulus  fugiendum; 

Cum  matre  Evandri  fundere  dicta,  furor. 
Sermone  assueto,  prsesentibus  utere  verbis, 

Moribus  at  vivas,  Papile,  prasteritis. 

99. 
Monstrorum  domitorem  Alcidem  fcemina  fregit. 

Infelix  decimus  tertius  iste  labor. 
Non  est  Alcides  solus,  quem  palla  subegit, 

IsthaBC  Heroum  fata  frequentia  enim. 
Occurrunt  alii,  quos  ornat  mascula  virtus, 

Praabentes  simili  colla  premenda  jugo. 
Qui  dat  jura  foras,  fert  cuncta  domi  patienter, 

Qui  trepidatque  foras,  imperat  ille  domi. 

100.     Laus  Ciceronis. 
Ut  digne  Cicero  celebretur,  opus  Cicerone  est; 
Laudari  a  solo  nam  Cicerone  potest. 

101.      Comparatio  inter   Virgilium  et  Ovidium. 
Ars  quicquid  valuit,  quicquid  natura  creatrix 

-Effundit  largo  datque  benigna  sinu, 
Monstrant  Virgilius,  Naso,  par  nobile  vatum, 

Summum  naturse  hic,  artis  at  ille  decus. 

Cui  dabimus  palmam  dubii,  miramur  utrumque: 

Optimus  hic  opifex,   illius  optimum  opus. 

102.      Inter  Horatium  et  Juvenalem. 
Censores   morum  rigidi  Flaccus,  Juvenalis, 
Ille   docet  verbis,  fustibus   iste  docet. 

103.     Jadicium   de  Sallustio  et  TJvio. 
Illi   si  demas  aliquid,  cadit  integra  moles*), 
Huic  demas  partem,  pars  perit  inde  libri. 
*)  Nil  superfluum  habet  Sallustius,  sed    concisus    adeo    est,  ut 
nihil  auferri  possit,  nisi  cum  destructione  totius  operis. 

104.     Laus  Julii  Ccesaris. 
Qualis  Homerus  erat  scriptis,  ac  rebus  Achilles, 

Talis  utraqve  fuit  Julius  arte  simul. 
Res  gestas  digne  scripsit,  scribendaque    gessit, 

Ut  dubites  auctor  major  an  actor  erat. 

105.     De  Curtio  et  Lucano. 
Rufus  Alexandri,  Lucanus  Caesaris  acta 

Extollunt ;  prosa,  versibus  ambo  canunt. 
Historicus  Lucanus  erit,  st  solvo  ligata*)>* 
Rufus  erit  vates,   qvando  soluta  ligo  **). 
*)  Quia  veram  historiam  complectitur   poema. 
**}  Quia  poetice   et  hyperholice  scripsit,  licet  dictione  soluta. 


106.     Laus 
Materise  sermo  respondeat!  inde  Nepotem 

Rideo  reptantem  rebus  in  egregiis. 
Obque  styli  cum  materia  consensum  Apulejum 

Laudo,  quem  cum  asino    rudere  cerno  suo. 

107.      Responsio    ad    Leandrum    quwrentem,    quem    auctorem 

Latinum  potissimum  imitabitur. 
Rite  Leander  eas  inter  Florum  atque  Nepotem, 
Neuter  enim  graditur:  serpit  hic,  ille  volat. 

108.     De  epistolis  Ciceronis  ac  Plinii. 
Si  minus  hic  sique  ille  magis  limasset,  utrumque 
Majorem  laudem  promeruisse  reor. 

8* 

109.     De  Plauto  et  Terentio.     Ad  Theodonim. 
Agnovit  metrura  servatque  Terentius  artera : 

Scripturus  ludos  hunc,   Theodore,  sequor. 
Cura  minor  Plauti  sed  majus  mentis  acumen, 

Inde  sequi  Plautum,  nec  volo  nec  valeo. , 
Hic  mage  mirandus,  verum  minus  ille  notandus, 

Ts  nullos  naevos,  nil  mediocre  hic  habet. 
Hortis  ut  cultis  praestant  nativa  vireta,  *) 

Afro  sic  Plautus  major  habendus  erit. 
*)  Sunt  verba  Rufi  Grammatici. 

110.      In  Persii  satyras.    Ad  Anytum. 

An  scribit  satyras  an  laudes,    pungit  an  ungit 
Persius,  haud  constat;  sat  lego,  colligo  nil. 

Stigmata  non  ponit  vitiis,  aenigmata  profert, 
Qui  docet  obscure,  dicit,  Anyte,  nihil. 

111.      .   .  .    carmina  comparantur  sum  Martialis  epigr. 
Ille  stylo  agresti   doetus  proferre  polita, 

Vasibus  argillae  fert  pretiosa  tibi. 
Hicce  stylo  nitido  novit  narrare  pudenda, 

Auratis  patinis  stercora  tetra  ferens. 

112.     Martialis  et  Persius. 
Vellem  clarius  hic,  obscurius  is  cecinisset. 

Hunc  legere  haud  valeo,  non  volo  discere  eum. 

113.     Stulte  quis  rem  explicare  aggreditur,    cui  definitio  rei  non 

sit  perspecta. 
Rem  qui  exponere  vult,  rei  causam   discere  debet, 

Namque  hac  neglecta,  ludit  agitque  nihil. 
Villici  enim    velut  inspiciens  Dominus  rationes, 

Si  totas  summas  colligit  atque  notat, 
Sed  non  perpendit  recta  an  sit  sumraula  qmevis, 

Computat  ille  nihil,  villico   habetque  fidem. 

114. 
Devinctus   tibi  erit,  si  quid  des  inferiori, 

iEquali  si  des,  clam  tuus  hostis  erit. 
Praestita  nam  benefacta  ab  eo,  qui  dignus  honore 

Creditur,  obstringunt  gratum  humilemque  virum; 
^quali  verum  si  quid  benefeceris,  inde 

Nascitur  aut  odium,  vel  tibi  fictus  amor. 
Nam  species  est  servitii,  veneratio  quaevis, 

Dura  odiosaque  sors  estque  subesse  pari. 

115.     In  Janum. 

Bis  duxti  uxorem,  bis  crescunt  cornua  fronte, 
Tertia  si  tibi  sit,  Jane,  vocere  trifrons. 

116. 

Turpius  est  tepide  laudari,  quam  lacerari; 

Scommata  nos  pungunt,  frigida  lausque  magis. 
Nam  culpans,  laudes  non  dicere  velle  putatur, 

At  laudans  tepide  dicere  posse  nihil. 

117.     Ad  Sesctum. 

Quando  noverca  dies  una  est  atque  altera  mater, 
Contentus  debet,  Sexte,  quiescere  homo. 

118. 
Perdas  indigno  si  praestiteris  benefactum, 
Si  quid   des  digno,  non  dabis,  accipies. 

119.     Acl  Papilum. 

Saevi  hominis  risus  vulgo  fletus  solet  esse: 
Haeredis  fletus,  Papile,  risus  at  est. 

120. 
Qui  cum  causa  odit,  minus  odit,  quam  sine  causa; 
Justo  odio  injustum  durius  esse  solet. 

121.     Ad  Olum. 
Quicquid  praecipias,  confestim  percipit  Afer; 

Percipiens  tarde  perspieit  omnia  Aruns. 
Is  promte,  hic  comte  dicit:  delector  utroque, 

Promtum  illum  miror,  tardigradumque  sequor. 
Pernix  saepe  fuit  sententia  perniciosa; 

At  mora  maturum  consilium,  Ole,  parit. 
Ingeniis  magnis  quicquid  peccatur  in  nrbe, 

Sistere  tardipedes  ac  reparare  solent. 

122. 
Tute  tenax  veteris    moris,  fraterque  novator. 

Censura  dignos  judico  utrumque  pari. 
Est  stultus  veteri  primus  qui  more  recedit. 

Ultimus  ut  veterem  qui  retinere  velit. 

123.     Ad  Olum. 
Accendam  vis  thura  tibi,  tibi  gratuler,  Ole, 

Ob  tumidos  titulos,  quos  petis  atque  tenes. 
Qui  vanos  titulos  venatun,  non  venerandus, 

Is  venerandus  erit,  qui.meret  atque  caret. 

124.     Minimi  scepe  cives  sunt,  qui  a  vulgo  maximi  existbnantur. 

In  Afrum. 
Transversis  humeris  populares  adspicis,  Afer! 

Cum  sint  munera  tot  nempe  tributa  tibi. 
In   te  namque  favor  cadit  omnis,  prasmia,  honores, 

Largos  tu  solus  tollis,  et  inde  tumes. 
Ast  humilem  potius  te  reddant  tot  benefacta. 

Quo  plus  tollis,  eo  debitor  esto  magis. 
Creditor  extollat  cristas,  haud  debitor,  Afer! 

Munera  quot  dantur,  tot   quoque  vincla  tibi. 
Magnus  et  illustris   civis,  solusque  colendus, 

Qui  patriam  colit,  et  spernitur  in  patria. 
125.     In  Sextum. 
Munificis  donis  firmantur  fcedera,  Sexte! 

Cor  das  uxori,  cornua  reddit  ea. 

126. 
Sunt  nimis  aut  timidi  medici,  nimis  aut  violenti; 

Pauci,   qui  medium  rite  tenere  qveant. 
Te  servare  modum  fateamur  in  arte  medendi, 

Te  modicum  medicum  novimus  cese  diu. 

127 .     In   Olum  cui  suspecta  est  fides  uxoris. 
Alternis  mundus  vicibus  dat  dulcia  amara, 

Sunt  in  conjugio  sic  mala  mixta  bonis. 
Hinc  toleres  mala,  quse  cum  forma  et  dote  seqvuntur ; 

Nam  qui  vult  corium,  cornua  et,  Ole,  ferat. 

128.     Ad  amicum  Simonem  Etymorum  acerrimum  indagatorem, 
Noctes  atque  dies  etymis  quoniam   meditaris. 

Nempe  tuum  studium  vertitur  omne  in  eo; 
Ultro  et  ingenue  tibi  pandam,  quid  mea  cura, 

Nuper  detexit  rebus  in  hisce  mihi. 
Uxor*)   ab  ungendo;   caput  ungit  nempe  mariti, 

A  mulctu  raulier,  mulgeat  illa  virum. 
A  meritis  meretrix,   toti  quibus  utilis  urbi, 

Filia  et  a  filo,  quod  struit  illa  procis. 
Concubitus  cubito,   quia  conjux  atque  maritus, 

In  cubitu   cubitis  praalia  saspe  movent. 
Est  medicus  mera  qui  dicit**)  sed  nil  fere  praestat 

Patronum  dico  quod  patrice  sit  onus. 
A  questu  Qusestor,  questus  movet  is  lacrymasque, 

A  gallo   Gallus,  cornua  uterque  gerit. 
Justitiam   credo  a  sistendo  jure  vocandam, 

Prsetor  enim  sistit  justitiamque  negat. 
A  lento  atque  opera  est  opulentus;  namque  opulentL 

Lenti  operam  praastant   auxiliumque  ferunt. 
Mercurio  nomen   debet  mercator  ab  arte 

Fraudandi,  cum  scit  fallere  mille  modis. 
Privignus  dictus  quasi  aqua  privatur  et  igne 

Et  miserum  quoniam  dura  noverca  facit, 
*)  Antiquis  unxor.     **)  Quasi  uieredicus. 

A  cuculo  recte  monaehorum  sumo  cucullos: 

Saepe  cucullati  nam  cuculi  esse  solent. 
Kx  quo  fonte  tuum  descendit  nomen  apertum  est; 

Dicere  sed  nequeo,*  nam  subit  ora  rubor. 
Porcius  a  porcis,  velut  a  cicere    et  Cicerones, 

Simia  sic  nomen  dat  tibi,  docte  Simo\ 

129.     In  thuris   et  aromatis   venditorem  jam  Prcetorem.     Ad 
Linum. 
Olim  mercator,  jam  legislator  Amyntas; 
Venditor  est  juris,  qui   modo  thuris  erat. 

130.     In  Pro3torem  Fabullum. 
Cum  tua  sint  prolixa  nimis  decreta,  Fabulle, 
Rhetor  non  prsetor  jure  vocandus   eris. 

131.     Monitum  ad  novum  maritum. 
Narrando  ducis  noctes  cum  conjuge  Sara; 

Non  vult  historicum,  vult  tua  Sara  virum. 
Frigoris  haec  causa  est;  si  vis  a  Sara  adamari, 

Nil  narra,  sed  ara,  vel  fac  utrumque  simul. 

132.     Justitia  est  exercenda  absque  ira. 
Absque  ira  poena  omnis  erit;  nam  non  quia  peccat, 
Verum,  ne  peccet,  flagra  subibit  homo. 

133.     Acl  Sextum. 
Ob   Satyras  in  me  factas,  tibi  debeo  multum, 

Laudes  formido,  scommata  curo  parum. 
Namque    malorum  hominum  satyras  totidem  mihi  laudes, 

Et  laudes  totidem  scommata  sunto  mihi. 

134. 
Omnis,  qui  discit  Musarum  et  Apollinis  artes, 

Sacrae  Scripturae  posthabito  studio, 
Huncce  procis  ego  Penelopes  similem  puto,  servas 

Vincere  qui  poterant,  non  domiram  poterant. 

135.     Ad  Sextum. 
Sultus  divitiis  pollens  mihi,  Sexte,  videtur, 
Aurato  tanquam  vellere  splendida  ovis. 

136.      Epitaphium  in  furem. 
Post  varios  casus,  post  tot  discrimina  rerum, 
Fur  furcam  nactus ;  furibus  iste  scopus. 

137.     Ad  Olum  de  vero  Dei  cultu. 
Mercatorius  est  cultus,  si  nomine  lucri, 

Atque  ob  mercedem  si  colis,  Ole,  Deum. 
Sique  timore  colis,  cultus  servilis  habendus. 

Est  solus  cultus,  qui  fit  amore,  pius. 

138.     Paradoxon  ad  Anytum. 
Esse  nihil  levius  nihilo,  tu  dicis  Anyte: 
At  terrae  pondus  vir  tamen   est  nihili. 

139.  Ad  Bassum. 

Vivere,  Basse,  malum  non   est.  male  vivere  triste; 
Sunt  mala,  quas  pateris,    non  mala,  si  pateris*). 
*)  Si  patienter  feras. 

140.  Ad  Papilura. 
Ancillas  nimium  timidas  plangis  tibi  missas: 

At  facies  tumidas,  Papile,   more  tuo. 

141.       Ad  Anytum  de  viro  luxurioso,    qui    cedes  suas  vendere 

coactus  est. 
Crapula,  Anyte,  diu  domus  hsec  insana  laborans, 
Evomuit  tandem  languida  nuper  herum. 

142.     Ad  Anytum. 
Caute  vivendum  nobis,   caecosque  imitemur. 
Qui  palpant  terram  quovis,  Anyte,  gradu. 

143.     Ad  Papilwn. 
Ignorantem   hominem  novit  gnarus   sapiensque; 

Ignorans  olim  scilicet  ipse  fuit. 
Noscere  difficiie  est  ignoranti  sapientem, 

Ignarus  nunquam  cum   fuerit  sapiens. 

144.     In  Afrum  divitem    et  iracundum. 
Possidet  Afer  opes,    Afrum  sed  possidet  ira; 
Dives  enim,  dominus  si  foret  ipse  sui. 

145.     Labora  ne  labores. 
Ne  fame,  ne   morbis,  ne  paupertate  laborem, 
Assiduo  corpus  duro  labore  meum. 

146.     De  stellis  errantibus  siue  Planetis. 
Astrorum  cursus  vel  calculus  astrononiorum 
Errant,   Sexte,  magis,  dicere  difficile. 

147 .      Causa  palloris  auri.     Ad  Olum. 
Iudocte  nimium   qua^ris  cur  palleat  aurum ; 
Pallet  multorum  quod  patet  insidiis. 

148. 
Dicitur  orator,  qui  res  enuntiat  aptas. 

Nugator,  linguam  qui  cohibere  nequit. 
Rhetoris   officium   est  non  tantum  scire  loquenda. 

Illius  officium  est  scire  tacenda  simul. 

149.     Ad  Theodorum. 
Est  instar   cithara3,  bene  qui  docet  ac  male  vivit : 
Nam.    quem  non  sentit,  dat,  Theodore,  sonum. 

150. 
Strato  athleta  senex  exercet  jam  medicinam, 

Quodque  pugil  fecit,  jam  facit  ille  medens. 
Nam  pugnis  ac   verberibus  quos  sustulit  olim. 

Tollit  nunc  herbis  dexteritate  pari. 

151.     In   Bassum  equisonem  loquacem. 
Quadrupedum  cursas  spumantiaque  ora  coerces. 

Tu  gradibusque  aptis  ire  jumenta  doces. 
Tenta  etiam    freno  mansuetam  reddere  linguam, 

Ne  sit  in   exitium,  Basse,  proterva  tuum. 

152. 
Crapula  cum  pariat  capitis  tibi  saepe  dolorem, 
Tu  bibis.  ut  pcenam  saepe  luas  capitis. 

153.     In   Catullum. 

Conciliare  tibi  matronas  atque  puellas 

Exiguis  catulis  saepe,  Catulle,  soles. 

Uti  jure  queas  his  telis  hisque  sagittis, 

Venari  damas   est  solitum  canibus*). 

*)  Lusus  in  voce  dama,  cum  matronte  hodie  dicantur  Dames. 

154.     In  Petrarcham  Poetam,  cujus  uxor  Caja  suspecta? fidei  est. 
Dum  Petrarcha  suo    musaso  carmina  nectit, 

Caja  gynaeceo   cornua  flectit  ei. 
Vatibus  haec  solis  sunt  praemia,  nempe   coronae; 

Laurus  tunc,  hodie   cornua  frontis  honor. 

155.      Consolatio  ad  amicuni  Damonem. 
Conjugis  ob  facinus  nimium  ne  indulge  dolori, 

Communis  fere  sors  est  hominum  atque  Deum. 
Jupiter  ipse  fuit  si  dictus  corniger  Aminon, 

Corniger  ut  Damon  sis,  tibi  gloria  erit. 

156. 
Corporis  humani  positum  cor  parte  sinistra 
Efficere,  ut  tot  sint  facta  sinistra,  puto. 

157 .     Fructus  disputationum  publicarum. 
Connubiis  ut  finitur  comcedia  quaevis, 
Actus  sic  cathedrae  lsetitia  atque  mero. 


124 

158.  Ad  Amyntam. 

Non  Papas  sed  Papatum  damnabis,  Amynta  ; 
Quis  simul   esse  potest  Papa  et  honestns  homo? 

159.  Ad   Oihonem. 

Non  semper  verum  quod  vulgo  dicitur,  Otho : 
Si  partes  valeant,  eorpus  et  omne  valet. 

Singulus  est  judex  seqvus,  sed  curia  iniqua; 
Nilque  valet  totum,  pars  tamen  integra  erit. 

160.     In  senatorem  ufbis  nimis  cautum  et  dubium. 
Cur  nihil  efficitur?  suspendit  cuncta  Senator; 
Se  ipsum  suspendat,  rectius  omnia  eant. 

161.  In  Cantorem  Eccles.  Theodorum. 
Foeda  tibi  quoniam  sit  vox,  cur  vociferaris? 

Curque  hymnis  sacris  obstrepis  atque  necas? 
Hoc  non  latreia  est,  sed  latratus,  Theodore! 

Nutant  voce  tua  templa  domusque  simul. 

162. 
Nemo  magis  Batavo  lotus,  luteusque  putandus; 
Namque  lavat  plateas,  non  lavat  ille  manus. 

163.     Ad  Mamercum. 
Natio  quseque  suis  vitiis,  Mamerce,  laborat, 

Profusa  est  nimis  hasc,  illa  at  avara  nimis. 
Indulget  genio  Saxo,  jejunat  Iberus, 

Italus  ambiguus,  credulus  Helvetius. 
Lascivit  Graecus,  sed  torpet  frigore  Belga. 

Gallus  cantando  vel  blaterando  necat. 
Disputat  Almannus*),  sputat  fumatque  Batavus**). 

Bacchum  Sarmatus  ***),  se   colit  Anglus  homo. 

*)  Omnes  hic  et  m  Germania  literati  disputatores  sunt. 
**)  Crudi  ventris  sunt  Batavi.  ***j  Polonus  et  Moschus. 

Furaturque  Scythes,  nugatur  at  incola  Thules*); 
Vermes  sic  patitur  natio  quaeque  suos. 
*)  De  nugis  Tslandorum  vide  antiquitates  Bartholini. 

164.      An  animce    per    traducem  propagantur.      In  Sextum 
hominem  stolidum. 
Nonnulli  credunt  animas  ex  traduce  gigni ; 

Talis  non  dubito  quin  sit  origo  tuae; 

Namque  tui  quoniam  majores  desipuerunt, 

Dementi  mens  ex  traduce  nata  tibi. 

165.     Ad  Amyntam. 
Qui  tantum  studeant,  ut  multa  loquantur,  Amynta! 

Non  vero  ut  mentem  rite  studendo  colant, 
Sunt  tanqvam  mimi,  funambuli  et  id  genus  omnes, 

Qui  solis  pollent  gestibus  atque  sono. 

166.     Debitum  solvit  Anytus  pro  nominibus  verba  dans. 

Nomine  si  majus  verbum,  nil  debet  Anytus. 
Nomina  contraxit,  verbaque  plura  dedit. 

167.     In  Theodorum  Poiyhistorem. 

Ante  mare  et  terras  et  quod  tegit  omnia  coelum, 

Unus  naturse  vultus  in  orbe  fuit, 
Quem  dixere  Chaos,  rudis  indigestaque  moles  ; 

Ut  status  est  cerebri  nunc,  Theodore,  tui. 

168.     Pietas  swpe  confunditur  cum    melancholia.      In  Sevtum. 
Mentis  moerorem  summi   Entis,  Sexte,  timorem 

Credis,  et  esse  viam,  qua  sit  habenda  salus. 
At  res  confundis;  distat   dolor  a  pietate, 

Horridus  ut  differt  a  gravitate  rigor, 
A  fortique  ferox,  et  ab  ira  heroicus  ardor; 

Rite  hilari   coliiur  nam  pietate  Deus. 


126 

169. 
Qui  sat  honoris  habet,  raro  est  captajor  honoris. 
Pauperiem  prodit,  qui  petit  atque  rogat. 

170. 
Praemissis  ludit,  sed  nil  concludit  Anytus; 
At  sine  prseoiissis  judicat  omnia  Aruns. 

m.     Ad  Sextwnu  qui  poema  nuper  a  se  conditum  auctori  misit. 

Si  missi  excipiam  scripti  mendacia  sola, 

Non  est  cur  opus  hoc,  Sexte,  poema  vocem. 

172. 
Prsesulis  injussu  monachis  nihil  est  faciendum, 

Ordinis  id  sacri  regula  prisca  jubet. 
Hinc  monachi  Rufi  reverentia  tanta  Prioris, 

Ut,   nisijusserit  is,  non   colat  ille  Deum. 

173. 
Excubias  ut  agunt  gentes,  munimina  firmant, 

Vicini  populi  lubriea  quando  fides, 
Sic  ratio  debet  vigil  in  statione  manere, 

Ne  pravi  affectus  scandere  valla  queant. 

174. 
Creditus  eunuchus  vulgo  fuit  Artemidorus, 
At  falso;  nimio  calcuio  obivit  enim. 

175.     In  superstitiosum  quendam,    qui  cum  baculum  suum  ser- 
pente  complicatum  vidit,  sinistri  id  aliquid  portendere  credidit. 

Quavis  re  insolita  percellitur  atque  movetur 

Tanquam  portento  relligiosus  homo. 
Nullum  est  prodigium,  baculum  si  complicet  anguis; 

Anguem  at  si  baculus  complicet,  esse  puto. 


127 

176.     JEpitaphium  Lince  in  puerperio  mortuce. 
Ictu  lethali  jacet  haac  percussa  mariti: 
Nam  tali  constat  plaga  obiisse  Linam. 

177.     In  avarum,  qui  ululatum  canum  suorum  ominosum  putat. 
Flaccum  nocte  canum  queruli  terrent  ululatus, 

Instantisque  mali  tristia  signa  putat. 
Totam  at,  Flacce!  domum  miramur  non  ululare: 

Tota  laborat  enim  pauperie  atque  fame. 

178.     In  Annam  meretricem. 
Vicenis  Csesar  plagis  confossus  ad  altam 

Pompeji  statuam  tristia  fata  subit. 
Quovis  tute  die  confossa  tot  ictibus,  Anna! 

Corruis,  at  surgis,  salvaque  vivis  adhuc. 


179.      Diversi  febrium  eff 
Me  tenuem  reddit  febris,  medicumque  repletum, 
Nam  valet  hic  morbis  vulneribusque  meis. 

180.     Besponsio  ad  gratulationes  causidici  cujusdam  et  chirurgi. 
Optatis  mihi  divitias,  pacem  atque  salutem, 

Una  cum  cunctis,  qua3  mihi  grata  sient. 
Opto,  ut  par  referam,  lites  ego,  vulnera,  febres, 

Cunctaque  quae  vobis  commoda  ferre  queant. 

181. 
Frigore  nos  uri  velut  a  fervente  calore, 
Constat;  namque  uror  frigore,  Caja,  tuo. 


Liber  qiiintus. 


Carminum  panegyricorum  libellus. 

1.  Hortanti  amico*  ut  tentet  etiam  panegyrica  scribere,  epigram- 

mate  hoc  respondet  poeta. 
Quaeris   cur  semp.er  mordacia  carmina  ructo  ? 

Laudes  interdum  dicere,  Poete,  jubes. 
Invitis  Musis  quid  me  praeconia  poscis? 

At  tentabo  tamen,  quid  mea  vena  valet. 

2.  Panegyris  in  tabernam  pannis  sericis    et  purpureis  repletam. 
Salve  divino  cultu  veneranda  taberna! 

Vitutum  ubertas    ac  cumulata  penus ! 
Non  mihi  si  centum  resonarent  vocibus  ora. 

Laudes  me  fateor  pandere  posse  tuas. 
A  te  cuncta  fluunt,  quas  splendida  nomina  reddunt : 

Gloria  brutorum   es,   es  hominumque  decus. 
Efficis,  ut  nequeat  distingui  a  consule  sutor, 

Ex  asinis  homines  tuque  creare  soles. 
Inque  novas  per  te  mutantur  corpora  formas, 

Ipsis  stipitibus  tu  facis  ut  sit  honor. 
Hinc  cum  quos  ornas  tribus  ulnis,  sic  veneramur. 

Ac  chlamydi  auratae  tantus  habetur  honor : 
Vult  lex  justitiae,  ratio  quoque  postulat,   ut  sit 

Submissis  votis  ara  struenda  tibi. 

S.     Epitaphium  Fabulli  coqui. 
Hic  jacet  in  vario  versatus  jure  Fabullus. 
Decoxit  V.   Calend.  April. 

4.     Poema  heroicum  sine  episodiis.  sive  JEneidos  liber  unus. 
Arma  virumque   cano,  Trojae  qui  primus  ab  oris 
Italiam   quserens  ad  Punica  litora  venit. 
Laeserat  hic  postquam   castae  Didonis  honorem, 
Aufugit  hinc  tacitus,   causatus  jussa  parentis. 
Mox  sponsam  rapiens  Turni  regis  generosi, 
Postrato  Rutilo,  fundavit  sanguine  regnum. 
Sic  erat  in  fatis:   Saturnia  Juno  coegit, 
Insignem  pietate  virum   tot  adire  labores. 
Finis  JEneidos. 

5.     Historia  rerum  gestarum  celeberrimi  M.  Afri. 
Septembri   natus  claris  genitoribus  Afer, 
Mortuus  Augusto.     Finis  hic  historiae. 

6.      Epitaphium  Selii. 
Salsarum  rivos  lacrimarum   effunde  viator, 

Ob  mortem   Selii,  qui   tumulo  bocce  jacet, 
Bis  sex  lustra  diem  vidit;   si  stamina  vitae 

Non  Dea  rupisset  forfice  sasva  sua, 
Sique  dedisset  adhuc  annum,  vidisset  amatae 
Uxoris  cineres,  busta  patrisque  sui*). 
*)  Cujus  hseres  erat. 

7.     In  laudem  oratoris  Amyntw.     Ad   Olum. 
Dicendus  merito  est  Cicero   borealis  Amyntas ; 

Ipsas  nam  Musas  quis  negat,   Ole,  loqui  ? 
Mellifluis  verum  dictis  tantum  duo  desunt: 

Forma  et  materies. 

8.       Gratulatio    ad   pr&torem  Auctum,    qui    laudatur    ob  assi- 

duitatem. 
Tertius  a  decimo  glomeratis  orbibus  annus, 

Urbis  praetori  labitur,  Aucte,  tibi. 
Tempore  praeturae   quis  te  solertior,  Aucte! 

Quis  studiosior  est  assiduusque  raagis? 
Hinc,  quoniam  impendis  tot  sedes  urbis  in  usum, 

Optamus,  vigeant  posteriora  tibi. 

9.     Encomium  judicis  Ruji. 
Judicis  urbani  tanta  est  prudentia  Rufi, 

Consulat  ut  raro  judicium  ille  suura. 
Hinc  alios  sequitur  csece,  ne  cespitet  ipse, 

Ne  male  quid  faciat,  nil  facere  ille  solet. 

10.     Encomium  oratoris  Anilonis. 
Maximus  orator  dicendus  noster  Anilo, 

Arguto  faciens  verba  diserta  sono. 
Cumque  diserte  adeo  recitat,  quae  non  facit   ipse, 

Quid  tunc,  quse  sua  sunt,  si  recitare  velit? 

11.     Epitaphium  veri  Musarum  cultoris. 
Ingens  Musarum  jacet  hoc  sub  marmore  cultor, 
Fcscundans  steriles  solliciteque  fovens. 

12.     Iater  virtutes  cardinales  est  amicitia,    quam    virtutem  vere 

coluit  Faustus. 
Inter  virtutes  illustres  ac  generosas, 

Inprimis  coluit  Faustus  amicitiam. 
Nam  fere  centenas  vivens  numeravit  amicas, 

Quas  magno  studio  percoluisse  scio. 

13.  Epitaphium  Chloridis. 
Conditur  hac  urna  Mammerci  filia  Chloris. 

Annos  bis  septem  virgo  pudica  manet. 
Tantum  cum  spatium  servasset  rite  pudorem, 

Nutrix  deposita  virginitate  fuit. 
Spartam  hanc  ornavit  sic  quattuor  integra  lustra, 

Ubera  dans  pueris  officiosa  suis. 
Tandem  fit  conjux;  hoc  scilicet  ire  gradatim  est; 

Nullas  observant  tempora  nostra  gradus. 

14.  Laus  Sempronii  Afri. 
Numinis  est  vere  raetuens   Sempronius  Afer; 

Ne  peccet,  dormit  nocte  dieque  simul. 

15.     Flacco  amico  ancillam  commendat  Poeia. 
Est  austera  quidem,  sed  fida  et  honesta  Lycoris, 
In  tenebris  quacum,  Flacce,  micare  potes. 

16.     Epitaphium  virginis  Batavce  heic  mortuce. 
Inferise  cujus  tanto  fiunt  comitatu, 

Infera  virgo  fuit,  nunc  magis  infera  erit. 

17.     Epitaphium  in  Fabullum  trapezitam. 

Merces  credenti  dabitur  promissa  Fabullo: 
Nam  gravis  hac  vita  creditor  urbis  erat. 

18.  Epitaphium  in  Afrum  senem,  qui  clucta  in  uxorem  robusta 

virgine,  paulo  post  nuptias  obiit. 
Hic  situs  est  Afer  currus  auriga  rapacis, 
Quem,  si  non  tenuit,   magnis  tamen   excidit  ausis. 

19.  Epitaphium   Theodori  aiditui,  qui  comparatur  cum  Hercide. 

Alcides  alter  jacet  hoc  sub  marmore;  utrumque 

Gesta  eadem,  virtus,  famaque  nobilitant. 
Ambo  clavigeri,  monstrorum  ambo  domitores; 

Hic  templi  glires,  stravit  at  ille  feras. 
Herculea  clava  muri  sternuntur  et  arces ; 

Portse  omnes  patulse  clavibus  hujus  erant. 
Purgavit  stabula  is,  purgavit  at  hicce  sacella, 

Tandem  aequale  genus  mortis  utrique  fuit. 
Sasvis  Mulciberi  flammis  ambo  periere: 

Vestis  eum  flagrans  sustulit,  huncce  liquor. 
Solo  hoc  dissimiles :  uxorem  subdidit  hicce 

Imperio  nervis,  subditus  ille  suaB. 

20.     Epithalamium. 
Purus  Amor  castam  Cajam  conjunxit  et  Auctum, 
Dives  opum  Caja  est,  est  opulentus  et  hic; 

9* 


132 

At  non  propter  opes  ardent;  socialia  jura 
Sanxit  solus  Amor,  copula  sola  tori*)-» 
*)  Ita  omnes  dicere  solent,  etiani  ille,    qui  anum  octogenariam 
bene  dotatam  ducit. 

21.      Gratiarum  actio  et  votum. 
Quamvis  nil  mihi  des,  sed  multa  mihi  tamen   optas, 

Ne  ingratus  videar,  par  tibi  reddo  lubens. 
Opto  tibi  gazas  Croesi,  viresque  Milonis, 

Nestoream   astatem,  gaudia,   delicias. 
Fortunam   Syllae,  terras  atque  integra  regna; 

Ista  sed   opto  tibi,  do  tibi,  Sexte,  nihil. 

22.      Gratulatio    humillima    ad  juvenes    quosdam    splendidi* 
nuper  titulis  donatos. 
Vos  vitulos  laetor  tantis  titulis  decoratos. 
Quid  non   sperandum.  quando  boves  eritis? 

23.  Strena,  sive  novi  anni  votum  ad  omnium  ordinum  homines, 

inprimis  ad  Assessorem  Flaccum. 
Opto  consulibus  vires  cerebrique  vigorem, 

Opto  militibus  robora  juncta  fide. 
Mentern   prsetori,  taciturna  silentia  scribis, 

Artifici   precor,  ut  membra  robusta  sient. 
Opto  cornutis,  ut  sit  patientia  fortis. 

Opto  Assessori  sint  tibi,  Flacce,  nates  '")• 
*)  Fortes  sc.  quibus  opus  in  senatu  sedenti. 

24.  Epitaphium  in  beatum  Faustinum,  qui  integri  decennii  spatio 
sobrie  adeo  vixit,  ut  solum  lac  potaret,  quai    tamen    abstinentia 

mortem  accelerasse  creditur. 
Quis  poterit  de  Faustini    dubitare  salute? 
Novimus  ad  superos  lactea  iisse  via. 

25.     Studiorum  et  diligentice  prcemium.      In  Amyntam. 
Limina  magnatum   calcans,   ac  crimina  laudans, 
Servorumque  opera  vincere  doctus  heros; 

Ancillas  lingens,  dominabus  carmina  fingens, 
Currens  ac  sudans,  Byssina  verba  loquens; 

Obtinuit  tandem   mediis  his  praemia,  portum 
Invenit,  solers  quem  labor  iste  meret. 

Hic  verus  cursus,  sic  itur  ad  astra,  ad  honores. 
Tute  domi  sudans  emoriere  fame. 

26.     Novi  anni  gratulatio    ad  Ludimagistrum^    qui  se  Scholar- 
cham  scribere  solet. 

Salve  gymnasii  docti  summe  induperator ! 

Palladis  in   celsa  sceptrifer  arce  sedens. 
Salve   et  adhuc  multos  annos  femoralia  solve; 

Nam  vigeant  Musae  te  moderante  scholas. 
Dum  tu  lector  eris,   dum  lictor,  Apollinis  arcem 

Nulla  expugnabit  vis  neque  barbaries. 

27.     Ad  Aruntem  novum  advocatum  gratulatio. 

Inter  causidicos  te  laetor,  amice,  receptum ; 

Gratulor  ingenium  non  latuisse  tuum. 
Defuncti,  cui  succedis,  vestigia  serva; 

Lites  multiplica:  divide  et  impera,  Aruns! 

28.      Novi  anni  votum  ad  empiricum,  qui  artem  medicam 
exercet. 

Morborum  domitor,  tabis  labisque  flagellum! 

Languorum  victor  pestiferaeque  luis; 
Ventorumque  potens  moderator  et  ^Eole,  qui,  quum 

Nutu  das  signum,  qua  data  porta  ruunt; 
Annum  felicem,  faustum,  laetumque  precamur, 

Morborum  quoque  sit  copia  larga  tibi. 
Tot  febres  tibi  sint  lucro,  quot  arator  aristas, 

Qvot  lites  Thamas  enumerare  queat. 
Per  multos  annos  interfice,  caedeque,  laede; 

Proque  labore  tuo  praemia  digna  cape. 

29.     Ad  amicum  ad  summum  honoris  fastigium  nuper  evectum. 

Ingeminant  oranes  salve:    quia  nuper  in  aula 
Tantum   excrevisti:  salve  et  habeto  meum. 

Cum  salve  at  simul  ajo  vale ;  foedus  renovabo, 
Aulica  quando  tibi  gratia  vanuerit. 

30.     Epinicium. 

Spargite  jam  violae  flores,  ac  flectite  serta, 

E  castris  victor  quando  redibit  Aruns. 
Quis  tanti  Herois  laudes  ac  facta  tacebit? 

Quo  speetante  hostes  arripuere  fugam ; 
Quoque  ducis  summi  titulum  nomenque  gerente, 

Finitur  bellum,  pax  quoque  laeta  datur. 

31.     In  laudem  rnedici  Lea?idi%  qui  tres  cegrotos  una  die 
curavit. 

Tres  hodie  aegrotos  medico  praesente  Leandro, 
Munere  naturae  convaluisse  liquet. 

32.     Epitaphium  in  considem  Flaccum. 

Hoc  jacet  in  tumulo  consul  praenobilis,  annos 
Bis  sex  immeritus,  quattuor  emeritus. 

33.      Carmen  gratulatorium  ad  Sextum,   qui  nuper  titulo  consi- 
liarii  ornatus  est. 

Votorum  compos  titulum  tandem  obtinuisti; 

Egregium  est  primo,  Sexte,  sedere  loco. 
Egregium  est  digito  monstrari  et  dicier,  hic  est 

Heros  illustris,  qui  modo  homuncio  erat. 
Fletus,  Sexte,  tui  nostrum  movere  senatum, 

Ardenti  voto  denique  ut   annueret. 
Lastor,  eoque  magis  gratans  mea  gaudia  testor, 

Contigit  immerito   quod  tibi  talis  honor. 

34. 
Quod  sartor  factus  sit   praetor  gaudeo,  namque 
Justitiam  laceram  sarciat  ille  brevi. 

35.     Laus  tonsoris  Amyntce. 
Magnus  erat  Caesar,  sed  major  tonsor  Amyntas, 

Ille  legit,  scribit,  dictitat,  idque  simul. 
Hic  barbam  resecans,  urbes  expugnat  et  arces, 

Disponitque  acies,  praemia  distribuit. 
Regibus  est  in  consiliis,  arcana  potentum 

Rimatur,  bellum  terminat,  idque  simul. 

36.     De  pietate  Heraldi. 
Insignis  passim  pietas  celebratur  Heraldi, 

Quis  magis  est  illo  religionis  amans. 
Nil  facit  ille  dolo,  nibil   armis  tentat  aperte, 

Caelestem  ardenter  quin  prius  oret  opem. 

37.      Gratulatio  ob   reconvalescentiam  consulis. 
Tanto  defunctum  morbo  gratamur,  Amynta! 

Teque  orco«  extractum  denuo  luce  frui, 
Dum  traheres  animam,  tota  urbs  ad  sydera  palmas 

Tendebat,  crebris  fletibus  ora  rigans. 
Nec  sine  causa  erat  hoc ;  defuncto  naraque  veremur, 

Ne  tibi  succedat  pejor  in  officio. 

38.     Epitaphium  docti  viri. 
Hic  situs  in  studio  physico  theoreticus  ingens: 
Uxor  sed  praxi  soli  operata  fuit. 

39.     In  obitum  vere  pium  beati  Marci. 
De  Marci  nemo  poterit  dubitare  salute; 

Si  sancte  haud  vixit,  sancte   obit  ille  tamen. 
E  vita  quatour  mystis  praesentibus  exit, 

Atque  efflans  animam  complicat  ipse  manus*). 
*)  Quod  vulgo  creditur   verae  contritionis  signum. 

Est  mandatus  humo  sacra  comitante  caterva, 

Campanis,  lituis,  funereisque  tubis. 
In  templi  medio  monumentum  nactus  ad   aram; 

Qui  vitae  finis  sanctior  esse  potest  ? 

40.     Laus  Leandri  faneratoris. 
Ad  sacros  usus  legat  male  parta  Leander: 
Quod   mundo  eripuit  reddidit  ille  Deo. 

41.      Laudatur  ob  foecunditatem  Caja.     Ad  Theodorum. 
Agros  sponte  sua  qui  germina  dant,  Theodore ! 

Magni  nos  facimus  praeferimusque  satis. 
Hinc  liqueat,  quantam  laudem  tua  Caja  meretur; 

Absenti  gnatos  nam  parit  illa  tibi. 

42.      Aliud  encomium  viri  cujusdum. 
In  te  formando  Di  certavere  Deseque, 

Nempe  ut  monstrarent  egregium  artis  opus. 
Distinxit  frontem  cultu  Vulcanus  amceno, 

Aptas  formavit  Mercuriusque  manus. 
Inque  tui  cerebri  celsa  sedet  JEolus  arce. 

Inferiora  dedit  membra  venusta  Venus. 

43.     Laus  matronarum  nostrarum.     Ad  Olum. 
Matronse  nostrse  sunt  tanquam  lilia  campi; 
Nec  filant,  neque  nent,  et  tanien,  Ole,  vigent. 

44.      Marci  disputatoris  Epitaphium. 
Hoc  jacet  in  tumulo  Marcus  dialecticus  ingens, 

Dum  vixit,  fuit  hac   clarus  in  urbe  pugil. 
Vincere  nam   poteras,  verum  convincere  numquam; 

Victas  convictus  non  dedit  iile  manus. 

45.     Laus  Anilonis. 
Cum   multis  loquitur,   cum  paucis  sentit  Anilo; 
Sensum  communem  nunquam  habuisse  scio. 

46.     SunU  qui  etiam   in  ipsis  vitiis  et  sordibus  certum    et  con- 
stantem  ordinem  servant;  hos  epigrammate  Jwc  ridet  poeta. 

Moribus  et  vita  nihil  est  ornatius  Afro: 

Ordine  concinno  tempora  volvit  enim. 
Ordinat  ille  diem,   momentaque,   dirigit  horas, 

Ut  nihil  in  vita  pulcrius  esse  putem. 
Octava  surgens  hora  jentacula  poscit, 

Defixo  solus  multa  movens  animo, 
Donec  jucundus  rursus  sopor  occupat  artus, 

Haudque  advertentis  lumina    fessa  subit. 
Discusso  somno  fumantes  pultibus  ollas 

Cernit  dispositas,  huc  subitoque  volat. 
Omne,  quod  appositum   est,  vacuam  demittit  in  alvum, 

Pratenses  fungos,  ostrea   dente  premens. 
Postquam  epulis  compressa  fames,  petit  ille  quietem, 

Audet  quam  nemo  rumpere  voce  sua. 
Evigilans  rursus  tria  ccenae  fercula  cernit, 

Nam  ccenat  parce;  sic  medicina  jubet. 
Tandem  cum  famula  post  ccenam,  ut  tempora  fallat, 

Ludit  par  impar,  in  tenebrisque  micat. 
Tali   constanter  volvuntur  tempora  gyro, 

Nil  tali  vita  pulcrius  esse  puto. 

47 .     Encomium  nihili  ad  neminem. 

Ex  nihilo  mundus  factus;  nihilo  generatur, 
Quicquid  prseclari  est,  quicquid  in  orbe  nitet. 

Per  nihilum  summi  vulgo  acquiruntur  honores, 
De  nihilo  docti  maxima  bella  movent. 

Tempus  abit  nihilo;  ad  nihilum  res  factaque  tendunt. 
Hinc  nihilum  nihilo  majus  in  orbe  vides. 

48.     Panegyr.  ad   Virum  Perillustrem  et  Generosum  *  * 


138 

49.     Ad  Janum,  cujas    hortatu   panegyrica    ho3C    epigrammata 

scribere  conatus  est  poeta. 
Haud  aliter  laudare  queo;    si  spargere  mixtim 

Laudes  compellar,  da  mihi  materiam. 
Da  claros  virtute  viros,  Fabios,  Cicerones, 

Da  Curios,  da  te,  da  similemque  tui. 
Te  miror,  te  laudo  lubens.     Pius  es  sine  fuco, 

Doctus,  doctorum  liber  at  a  vitiis. 
Nullis  mactaris  titulis  omnesque  mereris; 

Virtute  es  sola  clarus  eaque  nites. 
Musarum  proles,  Musas  nescire  videris, 

Quos  spargis  radios  ipse  videre  nequis. 
O !  si  tot  Jani  quot  sunt  fatui  ac  male  sani, 

Mutato  calamo  facta  virosque  canam. 


Liber  sextus. 


1.     In  Theodorum. 
Res  agit  innumeras,  nullas  peragit  Theodorus; 
Omnia  enim  sequitur,  sed  nihil  assequitur. 

2. 
Quaestorem  sumas,  qui  nec  sit  inops,  nec  avarus: 
Nihil  habet  is,  satis  hic  nihil  habiturus  erit. 

3. 

Causidicos  tollas,  si  lites  tollere  gestis; 
Cum  medicis  morbos  Martia  Roma  fugat. 


Tu  nihil  turpe  roges,  facias  nil  turpe  rogatus; 
Foedus  amicitise  stringere  ad  ista  nequit. 

5.     In  uxorem  Titi^  nornine  Minervam. 
Uxorem  culpas,  quod  sit  nimis  imperiosa; 

Ista  sed  apparet  vana  querela  mihi. 
Nam  thalami  sociam  duxisti  sponte  Minervam, 
Qua  nihil  invita  suscipit  ullus  homo*). 
*)  Prudens. 

6\ 
Tristis  lseta  cano,  lascivus  tristia  scribis; 
Consulis  ingenio,  consulo  et  ipse  meo. 

7. 
Quaeris,  cur  versus  damno,  qui  sunt  sine  raendis? 

Cur  mendosa  magis  carmina  culpo  minus? 
Pulchram   cum  naevo  quam  vulgarem  sine  naevo 

Malo  viri  faciem;  par  ratio  esto  libri. 


Plebejas  ducunt  hodie  cum   dote  puellas 

Summa  conspicui  nobilitate  viri. 
Et  sapienter  agunt;  steriles  nam  stercora  campi 

Exposcunt.   cito  ne  funditus  intereant. 


Si  vita  placide  defunctum  ploras  amicum, 
Neutiquam  amicitia  est,  sed  magis  invidia. 

10. 

Quum  binos  gnatos  Pontos,  Mamerce,  vocasti, 
Verus  si  pater  es,  te  voco  Pontificem. 

11. 

Carnosum  est,  quicquid  Faustino  nascitur;  inde 
Verus  8i  pater  est,  hunc  voco  Carnificem. 

12. 

Tres  gnatos  habuit  Theodorus  nomine  Magnos; 
Verus  si   pater  est,  hunc  voco  Magnificum. 

13.     In    musicum  quendam  iracundum,  qui  uxorem  fustibus  ac 
nervis  exanimamt. 

Orpheus  uxorem  nervis  repetivit  ab  Orco; 
Mittit  eo  nervis  Orpheus  hicce  suarn. 

14.     In  senem  qvendam. 
Te  solnm  fecisse  puto  gnatum  Theodorum; 

Officio  tunc  par,  robore  erasqve   valens. 
Filio  at  in  Magno  sociis  te  viribus  usum 

Suspicor;  hunc  fructum  nempe  senecta  tulit. 
Si  non  fecisti  Magnum,  fecisse  putamus 

Magni  aliqvid;  satis  hoc  credimus  esse  seni. 

15.      Cur  Anna  Simoniam  exercere  dicitur. 
Extincto,  Anna,  Simone,   Simoni  nubere  gestis; 
Ista  Simonise  crimina  vera  puto. 

16. 

Distat  ssepe  parum  mendicus  divite;  namque 
Mendicus  vulgo  somniat  Afer  opes. 

Somniat  at  dives  Faustinus  tristia  semper, 
Angustosque   lares,  et  sine  luce  focum. 

Qvi  distant  igitur?  fere  fors  sequalis  utrique, 
Iste  die  felix,    nocte  beatus  at  is. 

17.  In  Flaccum. 
Est  nihil  invita    tentandum,  Flacce,  Minerva; 

Hujus  praecepti  regula  sancta  tibi. 
Aptus  quando  gulse  sis  natus  desidiceque, 

Noctes  atque  dies,  stertis,  edisque,  bibis. 

18.     Ad  Annulonem. 
Uxorem  quare  non  ducimus,  Annulo,  quaeris; 
Alterius  non  sit,  qui  suus  esse   potest. 

19. 
.Mittimus  ad  Musas,  collegia  docta  juventam : 
Non  melior,    quamvis   doctior,   inde  redit. 

20.     Libertas  qucedam  poetis  concedenda. 
Ni  legum  frenis  solvatur  sacra  poesis, 
Arescunt  venae,  Musaque  muta  silet. 

21.     In   Columbulam  vulgo  Dyvecke,    Christ.  II  amasiam. 
Inter  aves  plane  innocuas  numeranda  columba; 
Noxia  at  his  regnis  nostra  Columbula  erat. 

22. 
Immerito   rides  ignarum  juris  Amyntam," 
Caecus  enim  judex  optimus  esse  solet. 

23.      De  conventiculo  quodam  in  horto   suburbano,    qvod  inter- 
Censor  urbis. 


Vix  ausi   critici  tot  sanctos  pellere   coelo, 
E  Paradiso  quot  depulit  iste*)  simul. 
*)  Censor  urbis. 

24. 
Quando   senex  juvenem   ducit,  nihil  ipse   operatur, 

Ast  alios  stimulat,  queis  peragatur  opus. 
Ipse  secandi  exsors  vice  cotis  fungitur;  ac  sic 

Per  socios  faciet,  quod  facere  ipse  neqvit. 

25. 
Herculis   innumeros  prostravit  clava  tyrannos; 
Clavibus  at  reges  sternere  Papa  solet. 

26. 
Invidus  es,  laudes  hinc  te  torquent  aliorum. 
Esse  odio  miror,  quod  simul  ipse  probas. 

27.      Nomen  tam  Simonis  qvam  Petri  convenit   Papce. 
Succedit   Petro,  sequitur  sed  Papa  Simonem; 
Recte  ipitur  Papae  nomen  utrumque  datur. 

28.     Epitaplvium  Theodori  musici,    qui    ereptum  sibi  instrumen- 

tum  musicum  vindicans  a  raptore  interjicitur. 
Conditur  hac  urna  Martyr  fidium   Theodorus, 
Pro  fidibus  quum  sit  mortuus  intrepide! 

Athletam  talem  cum  Anglorum  comparo  rege, 
Defensor  fidium  quum  sit,  ut  ille  fidei. 

29. 
Est  nihil  in  terris,  quod   non  venale  videmus; 

Venduntur  nummis   Sacra,  honor  atque  fides. 
Pontifices  coelum,  Poloni   sceptra,  coronas; 

Ipsos  se  vendunt  turpiter  Helvetii. 

30. 

Numinis  est  cultus  quidam  in  studio  atque  labore; 
Assidue  tu  oras,  plus  tamen  orat   arans. 

31. 
Uxorem  vult  ille  bonam,  vult  hic  bona  habentem. 

Uxorem  tu  vis,  quse  bona  sit,  bona  habet. 
Rara  avis    in  terris;   paucis  continget  in   orbe 

Ducere  virtutem    divitiasque  simul. 

32. 
Invidus  ut  solos  odit,  quos  aestimat,  inde 
Odisse  ut  pergas  me,  Theodore,  precor. 

33. 
^Eternum   certant  homines  de  relligione, 
Quse  paucis  cordi  cernitur  esse  tamen. 

34. 
Officio  nulli  par  Mamertinus  habendus, 

Quum  temere  cunctis  se  putet  esse  parem. 
Nil  non  audet  homo  stultus,   semper  sibi  fidit; 

Ignorat  rerum  pondera,  seque  simul„ 

35. 

Quos  nequeas  verbis  hostes  convincere,  pugno 
Atque  manus  palma  vincere,  Flacce,  soles. 

Argumenta  adeo  quoniam  palmaria  semper 
Profers,  non  tecum  disputo,  Flacce,  lubens. 

36.     In  Mammercum. 

Temporibus  certis  quoniam,  Mamerce,  precaris, 
Quum   campana  sonat,  seu  levis  hora  monet, 

Es  non  corde  pius,  sed  consvetudine  sola, 
Mechanicaque  Deum  relligione   colis. 

37.     In  Celerem. 

Assidue  peccas,  Celer,  assidueque  precaris; 
Duc  melius  vitam,  sive  precare  minus. 

38.      Querela  et  monitum  amantis. 

Me  torques,  Leonora,   nimis  te  perdite  amantem; 

Vita  brevis,  citius  forma  colorque  perit. 
Cur  tempus  differs?  setas  tua  cedere   coget 

Mox  aliis;   cito  fac  quod,  Leonora,  velis. 

39. 

Romani  satyras  atque  aspera  dicta  triumphis 
Junxerunt;  factum  non  ratione   caret. 

Magnas  fortunas  satyras   comitantur  aeerbse, 
Istud  vectigal  penditur  invidias. 

40.     I?i  mulierum  patula  semicinctia. 

Corporis  ut  morbi  sunt  vestitus  muliebres; 

Alternis  vicibus  membra   caputque  premunt. 
Tot  matrona  caput  struxit  compagibus  olim, 

A  fronte  ut  major  visa  sit  Andromache. 
At  nunc,  dejecta  turri,  pygmaea  videtur; 

A  capite  in  coxas  decidit  ecce!   malum. 

Infra  turgescit;  ventrem  tu  ferre  putares; 

Tunc  nimis  alta  fuit,  nunc  spatiosa  nimis. 
Credo  pudicitiam  tot  vallis  cingere  velle; 

At  frustra;  vallum  transgredietur  Amor. 

41. 

Ut  vir  trucidat  gladio,  sic  fcsmina  fuco; 
Qvod  telum  gravius,  dicere  nemo  potest. 

42. 

Ut  sine  spe  praedae  crocodili   conterit  ova 
Solers    Ichneumon  passim,  ubicunque  videt, 

Sic  qvoque  censores  capitis  tergique  periclo 
Perversos  homines  pungere  ubique  solent. 

43.     Aliucl  in  feminarum  prominentia  semicinctia. 

Doctorum  in  cerebris  terram  variasse  figuras 
Cernimus;  haac  olim  plana,  rotunda  fuit. 

Mox  oblonga  eadem  formam  nanciscitur  ovi, 
Nunc  tumet  aequator,  tunc  tumuere  poli. 

Fcemina  sic  oblonga  modo,   modo  sidera  tangens 
Circa  aequatorem  prominet,  atque  tumet. 

44.      Quodnam  homini  studium. 

Ut  contentus  in  hac  vita,  felixque  futura 
Vivas,  hoc  studium  sit  tibi,  sitque  labor. 

45.     Ridicidus    atlieomm    zelus  in    propagando    atheismo. 
Ad  Sextum. 

Est  nimius  zelus  credentis,  Sexte,  notandus; 

Est  athei  zelus  stultus  et  insipiens. 
Ille  animam  ut  servet,  conatur  perdere  corpus; 

Allicit  hic,  tentat,  pollicitando  nihil. 
Conversorem  atheum  lusori   coraparo,  qui  vel 

De  nihilo  ludens  anxietate  calet. 

10 


140 

46.     Ad  Magistrum  * 
Doctum  te  credis,  sed  restant  multa,  Magister! 

Quae  discas;  longe  meta  laboris  abest. 
Qui   montem   seandit,  laetatur  culmine  viso; 

Terminat  hoc  visum,  nil  superesse  putat. 
Ast  enixus  eo  rursus  nova  culmina  cernit, 

Vires  ac  nisus  quae  renovare  jubent. 

47.     Ad  Beximm. 
Uxorem,  Dexter,   ducturus  quaeris,  amoris 

An  lucri  ratio  maxime  habenda  tibi. 
Gratum  est  conjngium,  quod  solo  ineatnr  araore, 

Quod  lucri   causa  contrahis,  utile  erit. 
Utile  si  lucrum  grato  jungatnr  amori, 

Felix  ac  faustum   sit  tibi   conjugium. 

48. 
Incultam   mentem   cum  marmore   comparo  crudo, 

Cujus  virtutes,  forraa  colorque,  latent. 
At  limam  si  adhibes,  grati  variique  colores, 

Luminis  illecebra^,  quae  latuere,  nitent. 
Sic  qvoque  sola  potest  liraa  ac  cultura  latentes 

Virtutes  hominis  reddere  eonspicuas. 

4.9.     Ad  Theodorum. 
Magnifice  vivens  id  agis,  magis  ut  videaris 
Esse  aliis  felix,  qvam,  Theodore,  sies. 

50.     In  amicum  uxorem  ducturum. 
Uxorem   ducens  stellato  oculatior  Argo, 
Post  ductam   talpa  caecior,  opto,  sies. 

51.     Monitum  ad  Cajam. 
Orandum  ardenter  sponso  tibi   Caja  futnro, 
Corpore  ut  in  sano  —  —    —   sana  siet. 


52. 


Quaeris,   qui  servo  parasitus  distat  egenus  \ 
Is  eorpus,  mentem   vendit   at   iste  suam. 


53.     Ad  Fabullam. 

Tu  fremis  et  sudas,  tu  rerum  mole  laboras; 

Multa  facis,  fateor,  nempe  superflua  agens. 
Urbis  non  premeris  rebus,  sed  tu   premis  urbem  : 

Rem  minimam  quoniam  multiplicare  soles. 
Res  solidas  tantum  cura,  sepone  minutas^ 

Et   longe  propior  meta  laboris  erit. 
Nara  recto  gressu   si  pergeret  ire  viator, 

Dimidio  brevior  terra,   Fabulle,   foret. 

54. 

Sacros   prascones,  qvi  legis  fulmina.  vibrant, 

Semper  et  horrendos  ore  minante  sonos, 
Cum  speculaturis  promissam   comparo  terram, 

Qui   deterrebant  vulgus  ab  introitu. 
Qui  verbis  hominum  moerentia  pectora  mulcent, 

Mentem  propitiam  commemorando  Dei, 
Assimilo   illis,  qui   dulces  retulere  racemos, 

Quum  cuperent  alacres  reddere  ad  introiturn. 


55.       In    tristes    illos,    qui    atram    bilem  aum   reUgicne 

confundunt. 

Lsetitia   atque  quies  non  pugnant  cum   pietate, 
Sed  potius  stimuli  religionis  erunt. 


50.      Epitaphium  viri  celeberrhni  Francisci  Scoti. 

Franeiseum   Scotum  tegit  hic  lapis,      Est  quoque  totum. 

10* 

57.     Prosce  citius  quam  versibus  succumbunt  mulieres. 
Dum  tu  carminibus  pulcram  oppugnas  Leonoram, 

Expugnat  Flaccus  commodiore  via; 
Nara  prosa  citius  capiuntur  in  orbe  puellae, 

Quam  doctis  numeris  grandisonoque  stylo. 

58.     Ad  Amyntam. 
Vitalis  calor  ut  febriii  distat,  Amynta, 
Sic  socialis  amor  distat  amore  proci. 


Liber  septinms. 


Epigrammata  qvaedam  in  historiam  saeram. 

1.  De  creatione. 
Sextiduum  Omnipotens  rebus  dat  rite  creandis; 
Vult  borao   nullipotens  condere  cuncta  simul. 

2.  Aliucl 
Uno  quum  posset  momento  cuncta  creare, 

Tempora  cur  voluit  sex  adhibere  Deus? 
Intervalla  docent  rerum  requiesque  laborum: 

Aeturos  homines  ordine,  quicquid  agant. 

3.     De  creatione  hominis. 
Majus  opus  mentes,  quam  corpora  condere;  Adamum 
Inde  Deus  formans  omne  coronat  opus. 

4.     Fo2mino3  creatio  vvri  prcestantior. 
Fictus  humo  cruda  vir,  foeraina  purificata; 

Prodit  e  costa  scilicet  Eva  viri. 
Vilius  ut  mustum  vino  censetur  adusto, 

Foemina  nobilior  sic  sit  habenda  viro. 

5.     Fcemina  e  latere  viri  desumta. 
Latro  viri  potius,  quam  foemina  jure  vocanda  est: 
Nam  latere,  haud  femine  est  Heva  creata  viri. 

6.      Corporis  ac  animce  diversa  origo. 

Terrenae  corpus,  caelestis  originis  est  raens; 
Hasc  redit  in  caelura,  redditur  illud  humo. 

7.     De  fructu  arboris  prohibitce. 

Jgnotura  est,  an  Adam  decerpserit  arbore  ficum, 
An   potius  malura;  credo  fuisse  malum. 

8.     Peccatum  primi  hominis. 

Arbore  de  vetita  malum  decerpsit  Adamus, 
Unde  ad  progeniem  serpsit   in   orbe  raalura. 

Fidite   ne  verbis  liomines!   latet  angvis  iu  herbis, 
Qui   sub   foeminea  fallere   voce   potest. 

9.     Status  felicitatis  brevis. 

Vix  tridui  spatio  Paradiso  lnansit  Adamus, 
Integra  sed  terrse  secula  fossor  erat. 

Vix  triduurn  faciunt  felicia  tempora  nostra. 
Albos  si   vita?  vis  numerare  dies. 

10.      De  serpente. 

Cur  dubitant  homines  serpentibus  esse  venenum  ? 
Unicus  hic  serpens  omnia  tabe  necat. 

11.     AUud. 

Rhetor  primus  in  orbe  fuit  serpens  sinuosus; 
Hinc   tot  Masandros  ars**)  habet  atque  siau&. 
*)  Rhetorica. 

12.     Serpens  deceptor  deceptus. 

Decipit  Eva  virum,  serpens  deceperat  Evan». 

Se   propriis  serpens  decipit  insidiis. 
Monstrat  psena,  horaines  deceptos   desipuisse. 

At  deceptorem  desipuisse  magis. 

13.      Conjunctio  primorum  parentum  in  unam    carnem 

doxon  in  arithmetica. 
Unio  ni  constet,  fit  multiplicatio  nulla; 

Primos  hic  numeros  unio  prima  facit. 
Tolluntur  numeri,  redduntur  inania  cuncta, 
Ex  uno  binum  reddere*)  quando  cupis. 
*)  Per  divortium. 

14.     De  ccede  Abelis. 

Primum  orbis  bellum  Moses  docet  esse  duellum  ; 
Hinc  veteres  recte  bella  duella  vocant. 

15.     Abel  primus  martyr. 

Primus  in  orbe  fuit,  pietas  quem  perdidit,  Abel, 
Quique  ob  virtutem  sangvine  tinxit  humum. 

Gratus  erat  eaelo;  perit  isto  crimine  solo. 
Hei!  quanti  constat  ssepius  esse  pium? 

16.     Major  Atexandro  Magno   ( ain. 

Edere  si  strages  quando  est  heroica  virtus, 

Major  Alexandro  jure  Cainus  erit. 
Annos  ille  decem  Persas  devicit  et  Indos, 

Quartam  orbis  partem  sustulit  iste  simul. 

17.     De  nota  Caino  impressa. 

Notus  fraterna  caede  ac  feritate  Cainus, 
Notior  impressa  redditur  hacce  nota. 

Sic  quoque  turpis  homo  titulos  qui   captat  inanes, 
Turpior  his  signis  redditur  atque  notis. 

18.     Epitaphium  Adami. 

Sanus  eram  natus;  fieri  dum  sanior  opto, 
iEgrotat  mea  mens,  languida  membra  traho. 

Non  contentus  eram  nativis  viribus :  inde 
Surn  numero  illorum,  quos  medicina  necat. 


152 

19.     Epita.ph.iwn  Metkusalce. 
Nongentos  annos  vitam   cum  protraho,  vidi, 

Ut  genus  orane  boni,  sic  genus  omne  mali. 
Moribus  antiquis  si  fiorida  terra  stetisset, 

Tempora  curta  mihi,  vita  nimisque  brevis. 
At  quia  nascentem  vidi  mundum  ac  pereuntem, 

Hei    mihi!  vita  nimis  longa  gravisque  fuit. 

20.     De  diluvio. 
Balnea  quaeruntur,  cum  squalent  corpora  sorde; 
Orbis  sic  poscunt  crimina  diluvium. 

21.     Aliud. 
Diluvies  haec  poena  fuit,  fuit  et  medicina: 
Submersus  mundus  muudior  exit  aquis. 

22.     De  arca  Noce. 

Inconcussa  stetit  maris  aestibus  arca  Noachi ; 
Orbis  enim  toto  pondere  fulta  stetit. 

23.     De  emissa  columba. 

Antiquam  terram  detexit  missa  coluraba, 
Detectorque  novse  nauta  Columbus  erat. 

24.     Noachus  alter  Adam. 

Primus  Adam  nobis  pater  est,  alterque  Noachus; 
Is  terra  genitus,  nascitur  alter  aqua. 

25.     In  Noachum  ebrium. 

iEstu   evasit  aquas,  vino  jacet  ecce!  sepultus; 
Tristior  huic  prima  est  altera  diluvies. 

26.     Hcereditas  flliorum  Noachi. 

Orbes  non  urbes  haeredibus  ille  reliquit; 
Totius  terrae  tradidit  iraperium. 

27.     Epitaphium  Noachi. 
Hic  veterisque  novique  siiuul  jacet  incola  mutidi, 

Telluris  genitor,  filius  Oceani. 
Navigio  solo  totum  tenuit  mare;  terris 

Edidit  e  parva  regia  jura  casa. 
Jnflmus  est  inter  reges  et  maximus  idem; 

Nam  totam  terram  possidet,  at  vacuam. 

28.     Epitaphium  uxoris  Lothi. 
Hic  sto,  non  jaceo,  sumque  ipsa  mei  monumentum, 

Nemo  mihi  statuam  ponat;  en!  ipsa  ea  sum. 
Non  tam  salsa  forem,  minus  hei!  si  insulsa  fuissem; 

Insulse  vixi,  mors  mea  salsa  fuit. 

29.     Metamorphosis  ejusdem. 

Nascitur  omnis  homo  terra,  in  terramque  revertit. 
Hic  salis  in  cumulum  foemina  versa  fuit. 

30.     Aliucl  ejusdem  Epitaphium.. 
Gloria  si  sit  stando  mori,  mea  splendida  mors  est; 
Namque  ego  stans  morior,  mortua  stoque  simul. 

31.      Ohedientia  Ahrahami. 
Caece  est  parendum  caeli  jussis  monitisque; 

Quod  placet  huic,  justum  est,   quod  libet,  omne  licet. 
Dilecti  csedem  gnati  Deus,  ecce!  parenti 

Mandat,  spemque  omnem  perdere  morte  jubet. 
Injusta  hsec  casdes  visa  et  violatio  pacti, 

Credenti  at  satis  est,  sic  voluisse  Deum. 

32.     Jus  primogeniturce  pro  jusculo  vendit  Esau. 
Jus  pro  jure  suum  Jacobo  vendidit  Esau: 

Actio  utrique  igitur  jure  ab  utroque  datur. 
Contendunt  fratres,  jus  juri   opponit  uterque  ; 
Hic  scripto*),  is  cocto  vincere  jure  putat. 
*)  Jure  nativitatis,  si  non  scripto  attamen  dictato  et  usitato. 

33.      De  jure  rubro. 
Diversa?  juris  species  numerantur  in   orbe, 

Jus  aliud  vetus  est,  est  aliudque  novura; 
Scriptum,  non  scriptum;   proprium,  communeque  cunctis: 

Rubro  Jacobus  jure  peritus  erat. 

34.  Jacobus  patiens  procus. 
Annos  bis  septem  socero  cum  servio,  gnatam 

Emptam  non  nuptam  dicere  jure  queam. 
Est  meritum  meruisse  diu,  sed  tempore  tanto 

Uxori   possis  viV  fieri   emeritus. 

35.     Jacobi  querela  aduersus  socerum. 
Servio  pro  Rachel,  mihi  das,  Labane,  sororem; 

Hsee,  ais,  est  potior,  progeniesque  prior. 
Conjugii  in  pactis  nihil  aequivalentia  prosunt; 

Nou  volo,  quod  prius  est,  posco,  volo,  quod  amo. 

36.  Jacobi  pugna  cum  Deo. 
Heroum   merito   lortissimus  Israel  audit; 

Namque  Deum  lucta  vicit,  abivit  ovans. 
Audit  Alexander  Magnus,  quia  vicerat  orbem; 

Qui   cailum   potuit  vincere,  major  erit. 

37.      Epitaphium  Jacobi. 
Tu  lapide  exiguo  tectus,  Jacobe,  quiescis, 
Dum  tua   progenies  terram,  ut  arena,  tegit. 

38.      Dina  ad  fratres. 
Innocuam  gentem,  fratres,  cur  perditis?  Ira 

In   me  vertatur;  noxia  sola  soror. 
Ad  juvenes  virgo  egrediens  levis   atque  venusta*) 

Ssepius  inde  gravis,   cassa  et  onusta  redit. 
Exeo  speetatum,  spectanda  sed  ecce!   revertor, 
Et  mala,  qua?  patior,  suffero  sponte  mea. 
*)  Veneris  stimulis  agitata. 

Discite  ciade  rnea  Venerem  cohibere,  pnellse! 

Ut  flos   namque  perit  virginitatis  bonos. 
Ignotis  maribus  non  est  excursio  tuta, 

Qnando  levis  ratis  est,  ac  sine  pondere  eat. 

39.      Querela  Josephi. 

Est   inter  fratres  concordia  rara  ;  meorum 
In   me  perdendo   mens  tamen  una  fuit. 

40.     De   Josephi  pudore. 

Amplexus  dornime  fugiens  Josephus  et  auro 

Effulgens  stratum  purpureumque  torum, 
Trudi  se  patitur  tenebrosum  in  carceris  antrum, 

Atque  ibi  lastus,  ovans,  membra  pudica  locat. 
Summum  nempe  nefas  animam  praeferre  pudori 

Credidit;  omne  malum  maluit  inde  pati. 
Salve  igitur  victor,  domitorque  libidinis!  Ecquis 

Esse  pudicitife  martyr  in  orbe  velit? 
Ob  Venerem  multi  patiuntur  stigmata,  flagra; 

Pauci  ob  virtutem  flagra  subire  volunt. 


41.      Venditi  Josephi  exaltatio  non  minuit  vendentium  crimeu. 

Opprobrium,  casdes,  furtum,    violatio  pacti, 
Crimina  sunt,  quamvis  defluat  inde  salus. 

Germanum  nisi  vendiderat  truculenta  propago 
Jacobi,  esset  gens  perdita  tota  fame; 

Istud  at  haud  csedis  rainuit  nec  venditionis 
Noxam:  semper  enim   crimina   crimina  erun(. 

42.     De  pistore  et  pincerna  Pharaonis. 

Trudunlur  pistor,  pincerna  in   carceris  antrum  ; 

Suspicor,  impuras  hos  habuisse   manus. 
Ille  crucera  sceleris  pretium  tulit,  alter  honores : 

Non  est  semper  idem,  cum   peragatur  idem. 

43.     Moses  eospositus  a  jilia  Pharaonis  servatur. 
Cistula  arundinea  clausum  Pharaonia  proles 

Aspicit,  ac  nanti  porrigit  ecce!  manum. 
Infantem  servat,  gentis    servator  ut  esset. 

Exit  ab  hoste  salus,  cor  stimulante  Deo. 
Huncce  diem  Pharii  celebrate!  feracior  ullo 

Tempore  vix  magni  fluminis  unda  fluit. 
Hocce  die  solo  Nilum  sine  crimine  adores, 

Ac  cultum  praestes,  accola  Niliace! 

44.     In  duritiem  Pkaraonis. 
Elicuit  baculo  Moses  e  rupe  liquorem, 

Flectere  portentis  te  tamen  ille  nequit. 
Serpentes,  tenebrae,  mors,  pestis,  fulmina  coeli 

Non  valeant  cordis  frangere  duritiem. 
Ut  rupes  immota  manes,  qua3  pendet  in  undis 

Obvia  ventorum  viribus  atque  maris. 
Nam  tua  sunt  silicis  circum  prsecordia  vena3, 

Et  rigidum  ferri  semina  pectus  habet. 
Sunt  scapulas  scopuli,  cor  cos,  adamasque  perennis, 

Quem   resonans  incus  nulla  domare  potest. 
Hinc  undis   Stygiis  subigendum  te  tegat  aequor, 

JEterni  stagni  quod  typus  esto  tibi. 

45.     Aliud  de  Pharaone. 
Criminibus  tantis  pollutum  balnea  nulla 
Expurgare  queunt;  toto  opus  esto  mari. 

46.       In    incredidos    quosdam.     qui    miraculosum    maris    rubri 

transitum   ad  causas  naturales  retiderunt. 
Quod  mare  sit  fluidum,  durus  mons,  lucidus  ignis, 

Solo  dependet  numinis  arbitrio. 
Ex  nihilo  formans  cur  rei  nequeat  dare  formam? 

Condere  qui  majus,  cur  nequit  ille  minus? 
Si  poterit  figulus  testae  variare  figuras, 

Cur  non,  argillse  conditor  ipse,  Deus? 

Planities  fiant  montes,  qvadrata  rotunda, 

Ignis  frigescat,  praecipiente  Deo. 
Solventur  rupes,  mare  stabit,  stabit  et  amnis, 

Si  jubeat  rupis  conditor  atque  maris. 
Hinc  adhibete  fidem  facto,  miseri  dubitantes! 

Aut  nullum  audacter  dicite  in  orbe  Deum. 

47.     De  ingratitudine  gentis  Hebrcece  erga  Deum,  maxhne  in 
deserto. 

Urget  quando  fames,  e  coelo  decidit  esca, 

Quando  sitis,  saxis  eliciuntur  aquae. 
UndEe  finduntur,  si  flumina  trajiciantur, 

Montes  mollescunt,  fit  solidumque  mare. 
Sistit  luna  gradnm,  stat  sol,  stant  sidera  coeli, 

[turis  monstrant  lucida  signa  viam. 
Cognita  temporibus  nullis  miracula  fiunt : 

Vos  portenta  tamen   nulla  movere  queunt. 
Quid  mage  mirandum,  caeli  patientia  constans, 

Gentis  an  ingratre  murmura  perpetua? 

48.     Hymnus  Mosis  post  transitum  maris  rubri. 

Materia  hasc  tanto  cantari  digna  poeta; 

Dignus  erat  vates  materiaque  simul. 
Iliaco  quantum  major  casus  Pharaonis : 

Tantum  Ma^onio  clarior  Amramides. 

49.     Historia  Mosis  amigmatica. 

Ad  mortem  natus  Moses  fluvioque  renatus 

Oppressis  ultor  gentibus,  ecce!  datur. 
-^Egyptum  baculo  domuit  sine  vi,  sine  classe 

Hostes  devicit  perdomuitque  mari. 
Terror  erat  cunctis  populis,  at  rex  sine  regno, 

Legibus  illustris,  non  tamen  ipse  dedit. 
Promissam  ad  terram  venit,  hanc  videt,  haud  tamen  intrat  , 

Monte  obiit,  nullo  se*d  jacet  ille  loco. 

50.      Cur  tot  ceremonias  in  sacris  instituit  Deus. 
Vestes  auratas,  pompas,  altaria,  templa 

Ipsum   miraris  constituisse  Deum. 
Quid  facit  in  sanctis  aurum,  quid    aromata?    quseris, 

Pectore  quando  pio  et  farre  litare  potes. 
Ingeniis  hominum  Numen  se  accomodat.  unde 

Aurum   atque  argentum,  strataque   marmorea, 
Gemmae  splendentes  et  tinctse  murice  vestes, 

Concentus  festi,   cymbala,  pompa,  tubae. 
Ritus  non  faciunt,  sola  at  devotio  cultum: 

Servatur  cultus  ritibus  hisce  tamen. 

51.  Exequice  et  sepultura  Mosis. 
Exequias  fiunt  Mosis  digne,  at  sine   pompa: 

Nec  tuba,  nec  calami,  nec  comitatus  erat 
Ad  tumulum  pedibus  tendit,   sed  condidit  i)Ie, 

Qui  coelum   et  terram  condidit,  ipse  Deus. 

52.      Monumentum   Mosis. 
Non   lapis,   at  mons   est  magni  herois  monurnentum. 
Talis  enim   tanto   digna  erat  urna  viro. 

53.     Moses  bis  conditus. 
Bis  Deus  hunc  hominem  condit,  reliquos  semel  omnes: 
Condit  dans  vitam,  condit  et  exanimem. 

54.     Aliud  de  Mose. 
JEgyptum  domuit  Cambyses  agmine  et  armis; 
At  baculo  Moses  subjugat  exiguo. 

55.     Mosais.     Poema  heroicum. 
Arma  virumque  cano,  Phariis  qui  natus  in  oris 
JEgyptum  profugus  patria*)  Memphitica  venit 
Litora,**)   multura  ille  et  terra  jactatus  et  amne 
Vi  fati  ssevique  simul  Pharaonis  ob   iram; 

*)  Terra  Gosen,  quse  hic  distinguitur  ai)  JEgypto.  **)  Pro  ripis  Nili. 

Multa  quoque   et  bello  passus,  dum  condere  gentem 
Tentat,  et  in  terram  promissam  ferre  laborat. 
Musa  mihi  memora,  qua  vi,  mihi   dic,  quibus  armis 
Dives  opum  regio,  studiisque  asperrima  belli 
iEgyptus   domita  est,  infractaque  vis  Pharaonis ; 
Qua  vi   nutarunt  urbes,  fluvii  tremuerunt, 
Concussa  est  tellus,  maris  sequora  scissa  fuerunt? 
Res  tot  mirandae,  portenta  ac  facta   stupenda 
Non   equitum  turmis  peditumque  effecta  catervis, 
Non  armis.      Totum   confecit  agrestis  arundo. 

56.     De  Mose  tabulas  legis  frangente. 

Peccat,  qui  zelo  peccat,  sed  crimine  nullo: 

Errati  veniam  vindicat  inde  sibi. 
Sancto  sic  frangens  tabulas  arddre  Propheta 

Mandatur  tantum  condere  rite  novas. 

57.      Pcenam  deprecatur  Israel  in  cidtu  vituli  aurei  deprehensus. 

Ad  Mosen. 
Verbera  commerui ;  sed  vitse  parce,  magister! 

Solis  nam  virgis  culpa  pianda  levis. 
Non  gravis  hsec  noxa  est;  nuda  est  vitulatio,  parce, 

Nec  ferro  puni  crimina  mixta  joco. 

58.     Sententia  Mosis. 

Ferrea  duraque  gens  ferro  plectetur  acuto ; 

Barbati  crimen  cur  puerile  putem? 
Una  cum  vitulo  pereant  vetuli  vitulantes. 

Quando  viri  peccant,  pcena  virilis  erit. 

59.     De  asino  Bileami. 
Os  aperit,  loquitur  Bileami   caesus  asellus: 

Cur  ferior?  queritur,  quee  mea  cnlpa  fuit? 
Si  jumenta  loqui  possent,   has  sqepe  querelas 

In  dominos  vomerent,  verbera  quando  sonant. 

60.     Josva  Jordanem  trajiciens. 

Josua  Jordanera  fluvium  transit  pede  sicco; 
Et  tunc  fit  stagnum,  quod  modo  flumen  erat 

61.  Aliad  de  Josva. 

Dum  volitat  victor  per  valles,  flumina,  montes; 
Suspenso  cursu   sidera  fixa  manent. 

62.  Palazstina  devicta. 

ingreditur  terram  sanctam  fortissimus  Heros, 

Omnia  ut  horrendo  fulminis  igne  petens. 
Namque  duci  tanto  quae  vis  virtusque  resistat? 

Cui  parent  tellus  sidereique  chori. 
Sistit  luna  gradum,  stat  sol,  stant  agmina  coeli, 

Ad  fontes  redeunt  flumina,  quando  jubet. 

63.     Mamia  Jericho  ad  sonitum  tubarum  dejecta. 

Ad  citharam  vatis*)  sylvse  saltasse  feruntur; 

Cornibus  at  Josvse  valla  superba  cadunt. 
Illo  quid  fingi  mage  mirandum  potuisset? 

Hoc  fieri  poterit  quid  mage  mirificum  ? 
*)  Orpliei. 

64.     Disputant  critici,    an  meretruc,    an    vero    hospita    dicenda 
sit  Bahab,  cum  vox  Hebra?a  utrumque  denotat. 

Quod  genus  heec  vitse  sectata  sit,  haud  patet;  omne 

De  populo  constat  promeruisse  bonum. 
Hospita  sit,  meretrix,  civis :   bene  dico  merentem ; 

Ob  meritum  meretrix  jure  vocanda  siet. 

65.     In  mortem  Sissero?. 

Musa  mihi  narra,  qua  dextra,  dic,  quibus  armis 

Sissera  dux  magnus  sternitur  atque  perit. 
Non  necat  hunc  gladius,  non  hasta  manusque  gigantis; 

Foeminea  dextra  malleoloque  perit. 

66.     Aliud. 
Fixo  Romani  signabant  tempora  clavo:*) 
Distinxit  Jael  tempora  malleolo. 
*)  Electi  saepe  fuere  magistratus  extraordinarii  ad  clavos  parie- 
tibus    templorurn  figendos,  indeque  tempora  computabant. 

67.     In  Abimelechum,  quem    lapide   molari  percussit  fcemina. 

Dura  viri  frons  haec,  lapide   et  frangenda    molari, 
Cujus  tot  fratrnm   sangvine  dextra  madet. 

68.     Aliud. 

Fragmento  lapidis  jacet  hic   caesu.s,  meruitque 
His  sterni  telis,  hacque   perire  manu. 

6,9.     Querela  Jephtes  ad  filiam. 

Comprime  laetitiam,   cessa  canere  arma  virumque! 

Hei!  tuus  aspectus  me,  mea  gnata,  necat. 
Abjice  nunc  laurum,  rnanibus   cape,  quaeso,  cupressum, 

Ista  meo  statui   convenit,   ista  tuo. 
En  redeo  castris  victor,  victus,  pater,   hostis ; 

Hostem   qui  perdo,  viscera  perclo  simul. 
Laeti  victores  soliti   sunt   currere  ad   aras; 

Tristis  ego,  gnatse  sangvine  nempe  htans. 

70.  In  vocem  Schibolet. 

Inter  grammaticos   censendus  Jephta  vetustos; 

Flectere  nam  voces  edocet  ille  rudes. 
Nervo  alii  ac  ferulis  utuntur,  is   utitur  ense: 

Schibolet  ob  solum   nam   schola   tota  perit. 

71.  De  vulpibus  Samsonis. 

Samsonis  pressi  nervis  dextraque  Philistae, 

Vulpina  tentant  arte  domare  virum ; 
Hinc  vulpinandum   cum  vulpibus  autumat  ille: 

Caudis  vulpinis  depopulatur  agros. 

11 

72.     In  Philistceos,  qui  ob  fugam  Samsonis  portdrum  custodibus 
irascuntur. 

Curritur  ad  portas,  ut  vir  fugiens  retrahatur; 

Ast  abiisse  virum,  portaru  et  abesse  vident. 
Ad  poenam  vigiles  qui,  stulti!  poscere  vultis, 

Jussos  non  portam,  sed  retinere  virum? 
Discedit  quoties  una  cum  carcere  captus, 

Portas  in  custodes  actio  nulla  datur. 

73.     Samson  a  Dalila  subactus. 

Nexus  vimineos  ac  ferrea  vincula  rumpens 

Vincior  imbelli  foemineaque   manu. 
Sors  haec  heroum  vulgo   est  ac  semideorum, 

Ut  dent  virgineis  colla  premenda  jugis. 
Exigui  ut  mures  terrent  subiguntque  leones, 

Ut  remone  navem  sistere  saepe  solent, 
Sic  fuso  atque  colo  muliebri  vincitur  heros; 

Solus  magnanimum   cor  superabit  amor. 

74.     In  Dalilam  et  Samsonem. 

Crinibus  hunc  calvum  demessis  reddidit  uxor, 

Prodidit  inde  hosti  prostituifque   virum. 
Crinibus  et  nostras  callent  spoliare  maritos, 

Cornua  sed  reddunt,   calvitiemque  tegunt. 

75.     Epitaphium  Samsonis. 

Obrutus  hic  jaceo  cumulo  lapidum   atque  virorum, 

Hebrsese  gentis  strenuus  ille  gigas. 
Portas  gestabam  vivus,  gero  mortuus  urbem; 

Ingentis   populi  pondere   namque   premor. 
Dum  vixi,  gravis  hostis  eram  fiagrumque  Philistis  : 

Noxia  vita  fuit,  mors  mage  noxia  erat. 
Hostilis  regni  mecum  cadit  integra  moles  : 

Impia  gens  omnis  quo  pereat,  pereo. 

76.     Hebrcei  variis  jugis  pressi. 

Perpetuo  sub  servitio  Isacidae  gemuerunt; 

Jam  premit  JEgyptus,  jam  premit  Assyria. 
Nunc  Ammonitae,  nunc  Madian  atque  Philistae; 

Nunc  vitiis  propriis  natio  tota  subest. 
Quaeris,  servitium  fuerit  quod  maxime  acerbum? 

Veri  hostes  gentis  crimina  gentis  erant. 
Nunquam  liberior  fuit  externis  nisi  vinclis: 

Namque  erat  his  vinclis  libera  criminibus. 

77.      Israel  nunquam  sanus  nisi  cegrotet. 

Prospera  te  fortuna  premit,  facit,  Israel!  aegrum  : 
Sanus  eris,  quoties  pressus  et  aeger  eris. 

78.      De  Saulo  rege. 

Saepe  assem  quaerens  thesaurum  repperit  amplum. 
Saul  quaerens  asinos  repperit  imperium. 

79.     Aliud. 
Errores  Sauli  non  miror  sceptra  tenentis; 
Errantem  populus  sceptra  tenere  jubet. 

80.     Epitaphium   Goliathi. 

Sternere  quem  nequeunt  nec  tela  nec  hosticus  ensis, 

Pastoris  juvenis  rustica  funda  necat. 
Perfricta  totam  gentem  qui  fronte  lacesso, 

Perfracta  (misero  vae  mihi!)  fronte  cado. 
Frontis  crimen  erat,  frons  est  mea  stigmate  inusta, 

Parteque  qua  pecco  corporis,  ecce!   luo. 
Quis  jacet  hoc  campo,  si  quaeras  forte  viator, 

Fractae  est,  perfrictae  frontis  homo   Goliath. 

81.     Aliud. 

Ictu  lethali  periit  plagaque  lapilli 

Immanis  Goliath,  quem  tegit  iste  lapis. 

11* 

82.      Querela  Davidis  adversus  Saulum  persecutoreni. 

Perstas,  rex,   odio,  nec  iniqua  finis  in  ira  est: 

Hei!   mihi,  quid  merui?  quse  mea  noxa  fuit? 
Vulnera  curavi   mentis,   mea  viscera,  pectus 

Pro  regno   opposui  proque  salute  tua. 
At  taceam  benefacta ;    nocent  mihi  commemoranti, 

Forsan   et   ista  augent  iram    odiumque  fovent; 
Nam   devinciri  rex  non  vult  inferiori; 

Hinc  benefacta  odium  saepe  ciere  solent. 

83.     Psalmorum  Davidicorum  et  sacra?  poeseos  excellentia 


Humanae  quantum   praestet  divina  poesis, 

Indicat  objectum  materiaeque  decus: 
Arma,  viros  canit  illa,  iras,  odia  "improba,  amores ; 

Laudibus  haec   effert  facta  stupenda  Dei. 
Cantibus  in  sacris  finduntur  marmora  ponti, 

Ad  fontes  redeunt  flumina  caerulea. 
Exultant  colles,  montes  ut  cera  liqvescunt, 

Stat  coelum  immotum,  terraqve  muta  stupet. 
Numinis  ad  visum   rerum  natura  movetur, 

Atque  Dei  laudes  tetrica  saxa  sonant. 
His  modo  si  confers  heroica  carmina  Homeri, 

Hymnos  Hesiodi,  Romuleumque  decus: 
Constabit,  quantum   distant  solida  aera  lupinis; 

Utra  poesis  erit  Pallade  digna  magis. 

84.     In  mortem  Absalonis. 

Votorum  compos  sum   factus,  tollor  in  altum, 

Pendeo  sublimis,  sceptra  paterna  petens. 
Mors  mihi   communis  cum  Samsone;  utrumque  capilli 

Perdebant;  minus  at  mors  mea  clara  fuit. 
Nam   majus  scelus.  an  dementia  bella  movere 

Et  regi  et  patri,  dicere  nemo  potest. 
Hinc  mihi  cum  nullum  fuerit   caput,   ecce  capillis 

Do  meritas  poenas  stultitiamque  luo. 

85.     Aliud. 
Qui   raodo  deliciae,  laquei    sunt  ecce  capilli; 
Stultitiae  ac  sceleris  crimina  crine  luo. 

86.     Aliud. 
Quercus  ferre  solet  glandem,  jam  fert  nebulonem; 
Est  nulla  in  sylvis  hac  mage  fructifera. 

87.      Cur  gravius  plectitur  David    censum    populi   agens.  quam 
ac  adulterium  committens. 


Implorat  veniam  David,  veniamque  reportat. 

Quamvis  convictus  caedis,  adulterii ; 
At  minus  ob  crimen,  quale  est  numeratio  gentis, 

Leniri  precibus  numinis  ira  nequit. 
Disparitas  istaec  monstrat,  quod  crimine  nullo 

Elatae  mentis  sit  tumor  inferior. 

88.     Parna  Davidis  ob  censum  populi  habitum. 
Ob  noxam  regis  cur  plebs  det  sangvine  poenas? 
Plectuntur  tergo  crimina  facta  manu. 

89.     In  Joab  percussorem  Abneri. 
Ancipitem  cultrum  dextra  fers,  orc  salutem, 

Ac  salvere  jubes,  perdere  quando  cupis. 
Est  jugulare  istud  civiliter  ac  peramice, 

Et  methodo  urbana  tingere  csede  manus. 
Sedula  posteritas  mire  hac  profecit  in  arte. 

Exercet,  patrat  cultius  omne  malum. 

90.     Aliud. 
Obtruncare  rudi  docuit  nos  Marte  Cainus, 
Artem  caedendi  sed  docet  iste  Joab. 

91.      Templi  wdijicatio. 
Exsurgit  magni  cura  regis  Salomonis 
Nobilis  et  vasta  condita  mole  domus. 


Candet  ebur  passira,  collucent  omnia  genimis, 

Auratis  signis,  marmore  strata  nitent. 
Atria  stant  celsis  spatiosa  innixa  columnis, 

Sumptus  commendant  artificesque  manus. 
At  mage  commendant  divina  oracula  et  istud, 

Quod  sit  perpetuum  numinis  hospitium. 

92.       Lis    inter    dnas    mulieres    a    Salomone    dijudicata. 
I.    midieins   actio. 

Iri  divisum  censes  justissime  regum! 

Quod  pars  neutra  suum  jure  probare  queat. 
Dimidio  contenta  abeo;  fac,  divide  prolem, 

Et  justi  nomen  judicis  accipies. 

93.     Actio  II.  mulieris. 

Aut  nihil,  aut  totum  da,  rex!   divisio  quaevis 

Omni  jactura  tristior    esto  mihi. 
Dando  nihil  serves,  partem  sed  dando,  necabis. 

Litem  ni  perdam,  perdar  et  inteream. 
Da  nihil  aut  totum!  totam  mihi  perdere  causam 

Praestat,  quam  causae  vincere  dimidium. 

94.     Sententia  judicis. 

Funere  quae  prolis  vult  vincere,  victa  recedat! 

Vincat  quae  vinci  prolis  amore  cupit! 
Quae  vult  diraidium,  non  hanc  ego  judico  matrem, 

Matrem  credo,  cui  perdita  causa  placet. 

95.     Salomonis  et  Rhoboami  regimen. 

Hic  scutica  punit  populum,  ferit  ille  flagello, 
Gens  hinc  impatiens  calcitrat,  arma  capit. 

Intensus  nimium  nervus  disrumpitur  arcu ; 
In  binas  partes  scinditur  inde  status. 

96.      Comparatio  inter  Manassem  et  Salomonem. 

Debuit  is  nunquam  nasci,  seu  vivere  semper, 

Debuit  hic  nasci,  at  morte  perire  cita. 
Iste   diu  vixit  sapiens,  sed  stultus  obivit ; 

Ille  diu  vixit  stultus,  obit  sapiens. 
Si  vis  rite  mori,  si  rectam  vivere  vitam, 

Hunc  juvenem,  sed  eum  stricte  imitere  senem. 

97.     In  Zedechiam,  quem  oculis  orbatam  abducunt  Babylonii. 

Lumine  non  privor;  mihi  lumina  nulla  fuerunt. 
Integra  quando  mihi  lumina,  caecus  eram. 

98.     Aliud  in  eundem. 

Aures  ni  clausae,  non  lumina  cassa  fuissent ; 

Nunc  surdus,  caecus  sentio,  cerno  nimis. 
Sentio  jam,  verum  mihi  praedixisse  prophetas; 

Quod  fuerim  caecus,  vae  mihi!  cerno  simul. 

99.     De  propheta  Elia  a  corvis  nutrito. 

Saepe  ipsos  sanctos  fortuna  tenaciter  urget, 

Innumerisque  malis  sors  onerosa  premit. 
Non  cessant  sperare  tamen,  sua  vota  foventes, 

Afflictisque  Deus  porrigit  inde  manum. 
Si  fugiunt  homines,  adsint  ursi  atque  leones, 

Ubera  det  tigris,  prandia  praedo  ferat. 
Afflictum  vatem  corvi  pavere  ministri; 

Utitur  his  famulis  saape,  premente  fame; 
Vivere  quique  solent  ex  rapto,  prandia  praebent; 

Quod  non  dant  homines,  bruta  feraeque  dabunt. 

100.     De  vidua  in  Sarepta. 

Quamvis  nil  mihi  sit,  satis  est,  mihi  suffiicit  omne; 

Amphora  parva  mea  est,  non  vacuanda  tamen. 
Ditior  hinc  sum  vase  meo  ditissimo  avaro, 

Hujus  enim  fieri  plena   crumena  nequit. 

101.     In  servum  Eliscei,  qui  illicita    munuscula   poscens,  lep 
corripitur. 

Aufers,  quando  petis  munuscula,  avare  minister! 

Praemia  cum  poenis  et  mala  mixta  bonis. 
Ecce  redis  manibus  plenis  auro  scabieque; 

Quam  praestat  vacua  saepe  redire  manu! 
Sordidus  egressus  tu  sordidior  rediisti, 

Corporis  ante  luem  mens  scabiosa  fuit. 
At  quot  leprosi  servi  famulique  darentur, 

Si   cunctis  similis  poena   statuta  foret. 

102.     Cadaver  in  tumulum  Eliscei  delapsum  vitce  redditur. 

Terra  mihi  vera  est  mater  nutrixque  benigna, 

Reddor  enim  vitae,  mox  ubi  condor  humo. 
Quod  solet  esse  aliis  mortis  signum,  est  mihi  vitae, 

Carcer  libertas,  sunt  tenebraeque  dies. 
Elidit  vivis  vitam,  raihi  reddit  at  antrura, 

Ac  mea  membra  domus  sordida  vivificat. 
Ecquae  tam  subito  creverunt  semina  terra? 

Cum  cado,  sto  subito,  cum  seror,  exorior. 

103.     De  propheta  Jona  in  mare  projecto. 

Naufragium  quoties  tempestas  atra  minatur,  % 

Omne  quod  est  oneri  de  rate  projicitur. 
Sic  servata  fuit,  fureret  cum  sseva  procella, 

Jonae  peccatis  exonerata  ratis. 

104.     In  balcenam  Jonam  deglutientem. 

Historiae  monstrant  animantia  bruta  locuta 

Voceque  fatidica  praemonuisse  malum. 
En  tibi  balaenam  portantem  ventre   prophetam; 

Si  non  vaticinans,  est  ea  vatigerens. 
Vaticino  quaedam*)  si  fundunt  carmine  fata, 

Haec  ipsos  vates  evomit  ore  suo. 
*)  Bruta. 

105.  Propheta  et  historicus. 

Officium  vatis  cum  sit  narrare  futura, 
Historici  officium   est  pandere  praeterita. 

Is  praedicit,   at  hic   dicit;   docet  unus  et  alter, 
Quas  vitanda  homini,  quse  facienda  sient. 

106.  De  propheta  Daniele. 

Scribentis.  tempus  spectans  agnosco  prophetam, 
Scripta  virique  legens  conspicor  historicum. 

107.      Templi  Hierosolyrnitani  destructio. 

Omnia  terrificis    volvit  natura  ruinis, 

Et  spiese,  segetes  sunt,  ubi  Troja  fuit, 
Hic  ubi  saxorum   cinerumque  tueris  acervum, 

Decantata  stetit  regia  et  ampla  domus; 
Nidificare  vides  angues  corvosque  ferasque, 

Nuper  ubi  summi  numinis  hospitium. 
Quodque  teris  pedibus,  penetralia  sancta  fuerunt, 

Tangere  quae  potuit  non   nisi  sacra  manus. 
Debuit  at  templo  tunc  cedere   spirituali, 

Ut  debent  umbrae  cedere  corporibus. 

108.     De  hymno  trium  virorum  in  calida  fornace. 

Flammarum  in   medio  juvenum  stat  triga  animosa, 

Et  liquidum  fundit  dulceque  ab  ore  melos. 
Corpora  tuta  manent,  calida  fornace  tepescunt, 

Solaque  mens  fervet,  vena  virisque  calet. 
Ut  digne  cantent  vates,  opus  esto  calore, 

Heic  calor  est,  venas  qui  stimulare  potest. 
Nam  dare  quos  stimulos  terrestris  non  valet  ignis, 

Caelestis  prsebet  flamma,  animosque  movet. 

109.      Casus  Nabocodoiiosoris . 

Assyrii  regis  lapsu  quid  tristius  urnquam, 
Ac  simul  hoc  casu  quid  fuit  utilius? 

Qui  nuper  totum  fere  viribus  occupat  orbem, 
Ore  legit,  carpit  gramina  pronus  humo. 

Inter  quadrupedes  verum   dum  gramina  pascit, 
Mens  redit,  ac  noscit  seque  Deumque  suum. 

Purpura  quem  reddit,  quem  culta  palatia  brutum, 
Mansuetum  fieri  bruta  feraeque  docent. 

110.     Rex  sub  dio  jacens  herbis  crudis  pascitur. 

En!  quanta  est  virtus,  quantum  medicamen  in  herbis, 

Aut  quanta  in  tristi  sorte  sit  utilitas. 
Ille  dapes  inter  lautas  fera  tit  furiosa, 

Cumque  feris  pascens  gramina,  rursus  homo. 

111.     Aliud. 

Doctis  qua3  praecepta  scholis  non  rite  docentur, 
Rex  didicit  sylva  et  saltibus  horrificis. 

Sylva  Academia  erat,  docuit  quas  rvuiah  asauxov. 
Rebus  in  adversis  notitia  ista  venit. 


112.     Comparatio  inler  Danielem  et  Samsonem. 

Balthazar  ac  Samson  domitores  ambo  leonum: 
Hic  manibus,  visu  sed  domat  ille  feras. 


113.     Epitaphium  adulteromm  Sugannam  falso  accusantium. 

Saxorum  cumulo  hoc  viso,  lsetare  viator! 

Atra  calumnia  enim  rite  sepulta  jacet. 
Biga  senum  meret  has  poenas,  meret  hoc  monumentum; 

Non  lapis,  at  lapides  ossa  scelesta  tegant. 
Tota  urbs  conspiret,  cuncti  lapides  moveantur,   . 

Ut   pereat  falsus  testis,  adulter  atrox. 

114.     In  Holovhernem,   ducem  sine  capite  et  corde. 

Amplius  Assyriura  nolite  timere  gigantem, 
Excor3  nuper  erat,  nunc  jacet  acephalus. 

Et  corde  et  cerebro  privat  Juditha  tyrannum; 
Cor  dat  sponte  suum:  vi  rapit  illa  caput. 

115.      Comparatio  inter  Mosem  et  Esdram. 

Legibus  is  gentem  forniat,  mox  iste  reformat; 
Constituit  priscus,  restituitque  novus. 

116.     De  Juda  Macchabwo.- 

Sola  duces  alios  commendant  arma,  sed  iste 

Nobilis  est  armis  et  pietate  simul. 
Herois  titulum  solus  nam  rite  meretur. 

Qui  tantum  pugnat  pro  patria  atque  sacris. 

117.  Epitaphium  ejusdem. 
Hic,  dum  vixit,  erat  terror  flagrumque  Syrorum, 

Nomine  quos  solo  territat  atque  fugat. 
Si  numeras  annos,  decessit  flore  juventse: 

Si  numeras  palmas,  credis  obisse  senem. 

118.     Comparatio  inter  Judam  Patriarcham  et  Asmonmun 

Autor  gentis  erat  Judas,  Judas  reparator; 
Ille  dedit  nomen,  reddidit  iste  decus. 

119.  Conversus  Judams. 
Obsccenus  cum  sis,  quid  circumcisio  prodest? 

De  cute  peccati  decute  triste  jugum. 
Mersus  aqua  quod  sis,  non  es  conversus,  Apella! 

Lotio  cor  luteum  purificare  nequit. 

120.     Causa  perpetua?  calamitatis  Juda^orum. 

Ob  spretum  numen,  propter  dominum  crucifixum 
Gens  patitur  ssevas  perpetuasque  cruces. 

121.      Compendium  historice  Judaicce. 

Annales  mundi  repetas  longeque  rovolvas, 

Nil  genti  Hebraeae   consimile  invenies. 
Natio  nulla  fuit  fatis  aequalis  et  annis, 

Nulla  magis  sapiens,  nec   magis  insipiens. 
Nulla  magis  felix,   et  nulla  magis  miseranda. 

Nulla  obscura  magis,  nullaque  nobilior. 
Exemplar  sortis  praebet  gravis  atque  benignae, 

Inque  vices  regnant  impietas,  pietas. 
Nunc  fortis,  bellax  gens    est,  nunc  deses   inersqu, 

Multis  hinc  populis  imperat  atque  subest. 
Divinae  exemplum   dat  justitiae,  dat  amoris, 

Cernitur  in  cumulo   numinis  ira,  favor. 
Scriptores  populi  sunt  vates  atque  Prophetae, 

Gentis  gesta  notant  atque  gerenda  docent. 
Scilicet  actorum   gnari,  gnarique  futuri 

Non  nisi   mira  notant,  plenaque  prodigiis. 
Virtutumque  vides  exempla,  vides  vitiorum, 

Omnia  in  extremo,  nil  mediocre  legas. 
Tandem  peccatis  propriis  oppressa,  jugoque 

Externi  populi  subdita,  moesta   gemit. 
Spes  superest  miserae  Davidis  stirpe   Propheta 

Venturus,  per  quem  certa  paranda   salus. 
Venit  promissus:  venientem  vidit  et  odit, 

Et  cruce  suspensum  conterit  opprobriis. 
Hinc   tot  res  miserae,  clades,  cumulique  malorum, 

Hinc  totam  gentem  res  onerosa  premit. 
Jam  bellum  bellique  parens  discordia  tetra 

Omnia  commiscent,  parturiuntque  minas. 
Urgent  hinc  hostes,  hinc   cives  his  graviores 

Inter  se  ruptis  legibus  arma  ferunt. 
Hoste  ab  utroque  diu   vexata  urbs  perditur  alma; 

Quod  ferrum  fugit,  id  torrida  flamma  vorat. 
Vitantes  hostem  rapidos  volvuntur  in  ignes, 

In  mediis  flammis  ne  pereant,  pereunt. 

Portio,  quas  superest,  errat  dispersa  per  orbem, 

Obruta  curarum  fluctibus  innumeris. 
Conspirant  gentes  in  relliquias  miserorum, 

Vivere  nec  licitum,  nec  licet  hisce  mori. 
Ut  testis  semper  verae  sit  relligionis, 

Non  moritur  gens  haec,  sed  moribunda  manet. 
Discite  mortales!  quam   certa  sit  ultio  caeli; 

Nam  venit,  ut  lento,  numinis  ira,  gradu. 
Discite  justitiam  moniti  et  non  temnere  Divos! 

Ante  oculos  semper  sacra  stet  historia. 
Haec  facienda  monet,  monstrat  quae  sunt  fugienda, 

Quae  speranda  docet,  quae  metuenda  notat. 


Trykfeil  og  Rettelser. 

—  12  L.   1  f.  n.  augit,  1.  auget. 

—  62  Ep.  145.  Ovcrskr.  actem,  1.  factum. 

—  77-40  L.  5    mulsam,  1.  mulsum. 

—  83    -     71.  Overskr.  Epithaphium,  1.  Epitophium. 

—  91     -  107  L.  5  illa,  1.  illae. 

—  94    -   128  L.  2  ets,  1.  est. 

L.   1  f.  n.  Stoicoum,  1.  Stoicorum. 

—  95  L.   1   Apophthegmato,  1.  Apophthegmata. 

—  98  L.   1   otim,  1.  olim. 

—  104  Ep.  43.  Overskr.  Epithaphiorum,  1.  Epitophiorum. 

—  104    -      46  L.  2  Hand,  I.  Haud. 

—  121     -     135  L.   1   Sultus,  1.  Stultus. 

